PRAVIDLÁ A POSTUPY IMPLEMENTÁCIE
PROGRAMU ŠVAJČIARSKO-SLOVENSKEJ SPOLUPRÁCE 

Obsah

Úvod
1.	Legislatíva
2.	Základné pojmy a definície
3.	Štruktúra orgánov zapojených do implementácie Švajčiarskeho finančného mechanizmu
3.1.	Orgány na národnej úrovni na slovenskej strane
3.1.1.	Národný kontaktný bod
3.1.2.	Sprostredkovateľ
3.1.3.	Platobný orgán
3.1.4.	Národný monitorovací výbor
3.1.5.	Orgán pre audit
3.1.6.	Audítori pre finančné audity
3.1.7.	Výberová komisia
3.1.8	Riadiaci výbor
3.2.	Orgány na národnej úrovni na švajčiarskej strane
3.2.1.	Švajčiarske veľvyslanectvo
3.2.2.	Švajčiarska agentúra pre rozvoj a spoluprácu a Štátny sekretariát pre hospodárske záležitosti
4.	Proces prijímania, hodnotenia a schvaľovania Žiadostí o NFP
4.1.	Výzva
4.1.1.	Princípy pre zverejňovanie Výziev
4.1.2.	Príprava, schválenie a zverejnenie Výzvy
4.1.3.	Prvé kolo  - Žiadosť a schvaľovací postup Projektového zámeru
4.1.4.	Druhé kolo  - Žiadosť a schvaľovací postup Konečného návrhu projektu
4.1.5.	Osobitná úprava výberu Konečného prijímateľa/Príjemcu pomoci v rámci Blokového grantu
4.2.	Priame zadanie
4.3.	Kritéria pre hodnotenie Žiadostí o NFP
5.	Zmluvy
5.1.	Proces uzatvárania zmlúv v súvislosti s poskytnutím Nenávratného finančného príspevku
5.2.	Zmluva o projekte
5.3.	Zmluva o realizácii projektu
5.4.	Zmeny v zmluvách
6.	Typy projektovej podpory
6.1.	Individuálny projekt
6.2.	Blokový grant
6.2.1.	Výber Sprostredkovateľa pre Blokový grant
6.2.2.	Oprávnenosť výdavkov a spolufinancovanie
6.3.	Nástroj na prípravu projektov
6.4.	Fond technickej asistencie
6.5.	Štipendijný fond
7.	Monitorovanie
7.1.	Predmet monitorovania
7.2.	Hlavný cieľ a úloha monitorovania
7.3.	Dokumenty monitorovania
7.3.1.	Na úrovni Konečného prijímateľa/Príjemcu pomoci/Sprostredkovateľa
7.3.2.	Na úrovni Konečného prijímateľa/ Príjemcu pomoci pod Sprostredkovateľom
8.	Publicita a informovanie
8.1.	Používania loga
8.2.	Nástroje na zabezpečenie publicity
9.	Ex post hodnotenie
10.	Oprávnenosť výdavkov
10.1.	Oprávnené obdobie pre čerpanie prostriedkov zo ŠFM
11.	Financovanie a finančné riadenie
11.1.	Pravidlá pre poskytovanie Nenávratného finančného príspevku
11.2.	Platby zo Švajčiarskej konfederácie
11.3.	Platby na národnej úrovni
11.3.1.	Systém účtov
11.3.1.1.	Účty Platobného orgánu
11.3.1.2.	Účty Sprostredkovateľa
11.3.1.3.	Účet Konečného prijímateľa - štátna rozpočtová alebo príspevková organizácia
11.3.1.4.	Účet Konečného prijímateľa - VÚC
11.3.1.5.	Účet Konečného prijímateľa - obec
11.3.1.6.	Účet Konečného prijímateľa - rozpočtová a príspevková organizácia v zriaďovacej pôsobnosti VÚC a obce
11.3.1.7.	Účet Konečného prijímateľa/Príjemcu pomoci - súkromný sektor a mimovládne organizácie
11.3.2.	Vlastné zdroje Konečného prijímateľa/Príjemcu pomoci
11.3.3.	Výnosy vzniknuté na účte Konečného prijímateľa/Príjemcu pomoci/ Sprostredkovateľa
11.3.4.	Zabezpečenie prostriedkov v štátnom rozpočte
11.3.5.	Platby Sprostredkovateľom
11.3.6.	Vrátenie verejných prostriedkov od Sprostredkovateľa
11.3.7.	Platby Konečným prijímateľom/Príjemcom pomoci
11.3.8.	Platby vo vzťahu Konečný prijímateľ – dodávateľ/zhotoviteľ
11.3.9.	Vrátenie finančných prostriedkov od Konečného prijímateľa/Príjemcu pomoci
11.4.	Systém informačných a finančných tokov na úrovni Slovenskej republiky
11.4.1.	Podmienky prechodu práv a povinností Konečného prijímateľa/Príjemcu pomoci
11.4.2.	Systém predfinancovania
11.4.1.1.	Systém predfinancovania v rámci Blokových grantov
11.4.1.2.	Systém predfinancovania pre Individuálne projekty
11.4.3.	Systém zálohových platieb
11.4.3.1.	Systém zálohových platieb v rámci Blokových grantov
11.4.3.2.	Systém zálohových platieb pre Individuálne projekty
11.4.4.	Systém refundácie
11.4.4.1.	Systém refundácie v rámci Blokových grantov
11.4.4.2.	Systém refundácie pre Individuálne projekty
11.4.5.	Špecifiká niektorých Konečných prijímateľov/Príjemcov pomoci v systéme informačných a finančných tokov
11.5.	Certifikácia
11.6.	Nezrovnalosti
11.6.1.	Oznamovanie nezrovnalostí
11.6.2.	Vrátenie finančných prostriedkov
11.7.	Účtovníctvo
11.8.	Finančné výkazníctvo a archivácia
11.9.	Používanie mien a kurzové rozdiely
12.	Následná finančná kontrola a vnútorný audit na národnej úrovni
13.	Audity vykonávané orgánmi Švajčiarskej konfederácie na území Slovenskej republiky
Zoznam skratiek

Úvod

Európske združenie voľného obchodu (The European Free Trade Association – EFTA alebo EZVO) je integračné zoskupenie západoeurópskych štátov, ktoré vzniklo na základe Štokholmskej konvencie podpísanej 20. 11. 1959 ako protiváha európskych spoločenstiev. Jednotlivé krajiny združené v týchto integračných zoskupeniach však pociťovali potrebu pre vzájomnú spoluprácu, ktorá sa postupne pretransformovala do vzniku Európskeho hospodárskeho priestoru. Jeho vznik sa datuje v roku 1994. V súčasnosti medzi členské štáty EZVO patrí okrem Islandskej republiky, Lichtenštajnského kniežatstva a Nórskeho kráľovstva aj Švajčiarska konfederácia.

Slovenská republika sa spolu s ďalšími deviatimi štátmi stala 1. mája 2004 členským štátom Európskej únie a rovnako pristúpila aj k Zmluve o Európskom hospodárskom priestore (ďalej len „Zmluva o EHP“). Podľa článku 128 Zmluvy o EHP, podpísanej dňa 2. 5. 1992 v Porte, sa akýkoľvek európsky štát, ktorý sa stane členom EÚ, uchádza aj o pristúpenie k Zmluve o EHP. Návrh Dohody o účasti Českej republiky, Estónskej republiky, Cyperskej republiky, Maďarskej republiky, Lotyšskej republiky, Litovskej republiky, Maltskej republiky, Poľskej republiky, Slovinskej republiky a Slovenskej republiky v EHP prerokovala aj vláda SR dňa 27. augusta 2003 a prijala uznesenie č. 816/2003, ktorým súhlasila s návrhom na jej uzavretie. V Zbierke zákonov bolo pod č. 266/2004 publikované oznámenie Ministerstva zahraničných vecí SR, ktorým sa v zmysle článku 7 ods. 5 Ústavy SR stala Zmluva o EHP platnou pre Slovenskú republiku. 

Švajčiarska konfederácia má na základe bilaterálnej zmluvy s Európskou úniou umožnený prístup na jednotný bezbariérový vnútorný trh Európskej únie a na základe toho prevzala záväzok vyjadriť formou peňažného príspevku podporu voči Európskej únii a osobitne jej novým členským štátom. Tento príspevok bude poskytnutý pod názvom Program švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie (Švajčiarsky finančný mechanizmus), vytvárajúc nové možnosti finančnej podpory vo forme nenávratných grantov pre 10 nových členských štátov, ktoré k EÚ pristúpili dňa 1. mája 2004. Finančný príspevok predstavuje kompenzáciu za výhody, ktoré Švajčiarsko získa prístupom na trh rozšírenej Európskej únie. Švajčiarska konfederácia sa zaviazala poskytnúť na päťročné obdobie záväzku a desaťročné obdobie vyplácania 1 miliardu švajčiarskych frankov. Podľa distribučného kľúča je pre Slovenskú republiku alokovaný objem finančných prostriedkov vo výške 66,866 mil. švajčiarskych frankov. 

Švajčiarska federálna rada vyjadrila v Memorande o porozumení s Európskym spoločenstvom zo dňa 27. februára 2006 úmysel, že Švajčiarska konfederácia prispeje touto čiastkou k zníženiu hospodárskych a sociálnych rozdielov v rámci rozšírenej EÚ. Následne bol švajčiarskymi obyvateľmi 26. novembra 2006 v celoštátnom referende schválený spolkový zákon o spolupráci s východnou Európou. Plynutie doby finančnej podpory nastalo 14. júna 2007 a pokiaľ sa zúčastnené strany nedohodnú inak, bude trvať do 13. júna 2017.

Zástupcovia Slovenskej republiky a Švajčiarskej konfederácie podpísali dňa 20. decembra 2007 Rámcovú dohodu medzi vládou Slovenskej republiky a Švajčiarskou federálnou radou o implementácii Programu švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie.

Príprava implementácie Švajčiarskeho finančného mechanizmu na území Slovenskej republiky bola realizovaná na základe uznesenia vlády SR č. 947/2005 zo dňa 30. novembra 2005. Na toto rozhodnutie nadviazalo uznesenie vlády SR č. 960/2007 zo dňa 7. novembra 2007, ktorým došlo ku schváleniu konečného znenia Rámcovej dohody medzi vládou Slovenskej republiky a Švajčiarskou federálnou radou o implementácii Programu švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie. Národný kontaktný bod, ako zodpovedný orgán za implementáciu Švajčiarskeho finančného mechanizmu, bol poverený predložiť na rokovanie vlády SR dokument pod názvom Pravidlá a postupy implementácie Programu švajčiarsko-slovenskej spolupráce.

Na základe skúseností získaných pri doterajšom procese implementácie finančných mechanizmov je potrebné vypracovať predmetný dokument z dôvodu potreby doplnenia, spresnenia a aktualizácie prijatých uznesení vlády SR.

Z doteraz prijatých právnych aktov v súvislosti s implementáciou Švajčiarskeho finančného mechanizmu vyplýva, že pri realizácii finančnej pomoci sa majú dodržiavať najmä princípy, ako je transparentnosť, sociálna inklúzia, rodová rovnosť, trvalo udržateľný rozvoj, subsidiarita a decentralizácia, ako aj angažovanosť všetkých zainteresovaných strán. Podpora švajčiarskej strany je zameraná najmä na projekty v oblasti bezpečnosti, stability a podpory reforiem, životného prostredia a infraštruktúry, ľudského a sociálneho rozvoja. V sfére súkromného sektora sa dôraz kladie na zvýšenie podielu slovenských tovarov a služieb na svetovom trhu, podporu štandardov kvality a podporu zavádzania e-podnikania a 
e-bezpečnosti v podnikateľskom sektore. Rámcová dohoda medzi vládou Slovenskej republiky a Švajčiarskou federálnou radou o implementácii Programu švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie predpokladá aj existenciu osobitných alokácií v podobe blokového grantu zameraného na podporu prispievania občianskej spoločnosti k hospodárskej a sociálnej súdržnosti, ako aj twinningového blokového grantu orientovaného na podporu, resp. zlepšenie partnerstiev medzi inštitúciami, samosprávami a regiónmi Slovenskej republiky a Švajčiarskej konfederácie na národnej úrovni. Osobitnú formu spolupráce má predstavovať štipendijný fond zameraný na programy určené pre vyššie stupne vzdelávania a postgraduálne štúdiá vo Švajčiarskej konfederácii (študijné pobyty občanov Slovenskej republiky).

Geografické zameranie tohto mechanizmu je stanovené v rámci celého územia Slovenskej republiky s ohľadom na to, že najmenej 40 % finančných prostriedkov bude vynaložených v regióne na úrovni NUTS II s najnižším HDP p. c. za posledné tri zverejnené roky, t. j. 2002 - 2004. Na základe tohto kritéria bude geografické zameranie orientované najmä na východoslovenský región.

Pravidlá a postupy implementácie Programu švajčiarsko–slovenskej spolupráce predstavujú v podmienkach Slovenskej republiky základný vykonávací dokument Rámcovej dohody medzi vládou Slovenskej republiky a Švajčiarskou federálnou radou o implementácii Programu švajčiarsko-slovenskej spolupráce na zníženie hospodárskych a sociálnych rozdielov v rámci rozšírenej Európskej únie, a to v spojení a na základe platnej európskej legislatívy a právnej úpravy v SR. Vymedzuje najmä práva a povinnosti všetkých zainteresovaných subjektov v tomto procese, procedurálne postupy a formy poskytovania pomoci a rovnako aj systém finančného riadenia a monitoringu.

1.	
Legislatíva 

Materiál Pravidlá a postupy implementácie Programu švajčiarsko–slovenskej spolupráce je vypracovaný na základe bilaterálnej Rámcovej dohody uzavretej medzi vládou Slovenskej republiky a Švajčiarskou federálnou radou o implementácii Programu švajčiarsko–slovenskej spolupráce na zníženie hospodárskych a sociálnych rozdielov v rámci rozšírenej Európskej únie a v súlade s právnymi predpismi platnými v Slovenskej republike, ako aj zodpovedajúcimi normami Európskej únie. 
Uvedený Program švajčiarsko–slovenskej spolupráce na zníženie hospodárskych a sociálnych rozdielov v rámci rozšírenej Európskej únie sa v podmienkach Slovenskej republiky označuje ako Švajčiarsky finančný mechanizmus (ŠFM).

Základom pre ich spracovanie boli medzinárodné akty, a to:

•	Memorandum o porozumení medzi Radou Európskej únie a Švajčiarskou federálnou radou zo dňa 14. februára 2006 (ďalej len „Memorandum o porozumení“),
•	Rámcová dohoda uzavretá medzi vládou Slovenskej republiky a Švajčiarskou federálnou radou o implementácii Programu švajčiarsko–slovenskej spolupráce na zníženie hospodárskych a sociálnych rozdielov v rámci rozšírenej Európskej únie uzavretá dňa 20. decembra 2007 (ďalej len „Dohoda“); 

pričom rešpektujú právnu úpravu, v podmienkach SR, obsiahnutú najmä v:

•	zákone č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov;
•	zákone č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších právnych predpisov;
•	zákone č. 431/2002 Z. z. o účtovníctve v znení neskorších právnych predpisov;
•	zákone č. 291/2002 Z. z. o Štátnej pokladnici o zmene a doplnení niektorých zákonov v znení neskorších právnych predpisov;
•	zákone č. 428/2002 Z. z. o ochrane osobných údajov v znení neskorších právnych predpisov;
•	zákone č. 231/1999 Z. z. o štátnej pomoci v znení neskorších právnych predpisov;
•	zákone č. 25/2006 Z. z. o verejnom obstarávaní a o zmene a doplnení niektorých zákonov v znení neskorších právnych predpisov; 
•	zákone č. 275/2006 Z. z. o informačnom systéme verejnej správy a o zmene a doplnení niektorých zákonov v znení neskorších právnych predpisov;
•	zákone č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších právnych predpisov atď.
2.	Základné pojmy a definície 

Audit trail - podrobný písomný opis systému riadenia a kontroly, ktorým sa stanovujú postupy a kontroly pre rozhodovanie o výdavkoch zo ŠFM a pre platby a účtovníctvo. Zároveň umožňuje rozlišovať jednotlivé transakcie prechádzajúce systémom a umožňuje identifikáciu všetkých miest, ktorými prešli príjmy alebo platby resp. s tým súvisiace operácie. 

Blokový grant - fond zriadený pre jasne definovaný účel poskytujúci pomoc organizáciám alebo inštitúciám a uľahčujúci hospodárnu administráciu, najmä pri programe s veľkým počtom Malých projektov. Blokové granty sú zamerané na pomoc pri implementácii projektov, kde Konečný prijímateľ/Príjemca pomoci je príliš malý na to, aby jeho projekt bol z hľadiska efektívnosti nákladov administrovaný na individuálnej báze. Blokové granty sú implementované prostredníctvom vybraného Sprostredkovateľa.

Certifikácia - potvrdenie správnosti, oprávnenosti a zákonnosti výdavkov a efektívnosti systémov riadenia a kontroly ŠFM.

Dohoda o spolupráci medzi Úradom vlády SR a Ministerstvom financií SR pri finančnom riadení Švajčiarskeho finančného mechanizmu - dohoda uzavretá medzi Národným kontaktným bodom a Platobným orgánom, ktorá definuje úlohy a zodpovednosti oboch orgánov pri finančnom riadení, správe a kontrole prostriedkov ŠFM a prostriedkov štátneho rozpočtu, určených na spolufinancovanie a stanovuje zásady spolupráce pri plnení týchto úloh.

Donorský štát - Švajčiarska konfederácia, štát poskytujúci Slovenskej republike finančné prostriedky na základe Dohody.

Fond technickej asistencie - fond zriadený pre financovanie úloh vykonávaných slovenskými subjektmi, dodatočne a výhradne na zabezpečenie implementácie Príspevku. 

Individuálny projekt - predstavuje ekonomicky nedeliteľný súbor prác s jasne identifikovaným cieľom. Minimálna výška príspevku zo ŠFM na každý projekt je 1 000 000,00 CHF (jeden milión švajčiarskych frankov), pokiaľ v Dohode nie je uvedené inak.  

Konečná finančná správa je vypracovaná na základe Konečného finančného auditu a je súčasťou Správy o ukončení projektu. Predkladá sa po realizácii každého projektu.

Konečný návrh projektu – Žiadosť o nenávratný finančný príspevok (ďalej len „Žiadosť o NFP“) predkladaná Konečným prijímateľom/Príjemcom pomoci/Sprostredkovateľom v rámci II. kola. Musí obsahovať všetky potrebné dokumenty (napr. štúdiu uskutočniteľnosti, projektovú dokumentáciu, hodnotenie vplyvu na životné prostredie), aby bolo možné vykonať dôkladné hodnotenie. 

Konečný prijímateľ – akýkoľvek zákonný verejný orgán, akákoľvek verejná alebo súkromná spoločnosť a tiež akákoľvek organizácia uznaná príslušnými zmluvnými stranami; poverený realizáciou konkrétneho projektu financovaného z Príspevku a ktorému boli poskytnuté finančné prostriedky na základe Zmluvy o realizácii projektu. Tomuto subjektu sú s cieľom realizácie Individuálneho projektu/Malého projektu poskytované prostriedky zo ŠFM a štátneho rozpočtu SR určené na spolufinancovanie. Konečný prijímateľ - právnická osoba, na ktorú sa vzťahujú ustanovenia Obchodného zákonníka, vykonávajúca podnikateľskú činnosť a ktorej sú za účelom realizácie projektu poskytované finančné prostriedky formou refundácie oprávnených výdavkov z prostriedkov predplatenia ŠFM zo štátneho rozpočtu, prípadne z prostriedkov spolufinancovania zo štátneho rozpočtu, sa v rámci schémy štátnej pomoci a schém de minimis označuje ako Príjemca pomoci.

Malý projekt – projekt realizovaný v rámci Blokového grantu, a to vo finančnom objeme od 10 000,00 CHF (desaťtisíc švajčiarskych frankov) vrátane do 100 000,00 CHF (stotisíc švajčiarskych frankov) vrátane na základe Zmluvy o realizácii projektu uzavretej medzi Sprostredkovateľom a Konečným prijímateľom/Príjemcom pomoci. Na Malý projekt sa primerane použijú ustanovenia o Individuálnom projekte, pokiaľ v Zmluve o Blokovom grante nie je uvedené inak. 

Národný kontaktný bod (NKB) - slovenský subjekt poverený vládou Slovenskej republiky celkovým riadením ŠFM. V podmienkach SR plní úlohy Národného kontaktného bodu Úrad vlády SR.

Národný monitorovací výbor pre Švajčiarsky finančný mechanizmus (ďalej len „Národný monitorovací výbor“ alebo „NMV“) – orgán zriadený podpredsedom vlády SR pre vedomostnú spoločnosť, európske záležitosti, ľudské práva a menšiny, podliehajúci jeho kontrole. NMV je na národnej úrovni zodpovedný najmä za odporúčanie Žiadostí o NFP a monitoring implementácie ŠFM. Štatút a rokovací poriadok NMV upravujú postavenie, pôsobnosť, hlavné úlohy, zloženie a zásady jeho činnosti, ako aj určujú spôsob a frekvenciu jeho zasadnutí. Úlohu sekretariátu Národného monitorovacieho výboru plní NKB. 

Nástroj na prípravu projektov - typ projektovej podpory poskytujúci finančnú podporu pre prípravu Konečných návrhov projektov. Nástroj na prípravu projektov sa uplatní, len ak sa zmluvné strany Dohody spoločne rozhodnú využiť tento typ projektovej podpory a prideliť mu časť Príspevku. 

Nezrovnalosť – porušenie právneho rámca pokrývajúceho ŠFM alebo akékoľvek porušenie ustanovení práva Európskeho spoločenstva alebo akékoľvek porušenie národného práva SR, ktoré by mohlo postihnúť alebo poškodiť akúkoľvek fázu implementácie ŠFM najmä vo vzťahu k implementácii a/alebo rozpočtu akéhokoľvek druhu pomoci financovanej zo ŠFM (napr. neodôvodnenými alebo neprimeranými výdavkami alebo odpočítaním alebo stratou príjmov v rámci projektu).

Nenávratný finančný príspevok (NFP) – finančné prostriedky z Príspevku poskytnuté Konečnému prijímateľovi/Príjemcovi pomoci/Sprostredkovateľovi na základe schválenej Žiadosti o NFP a po uzavretí príslušnej zmluvy. Nenávratný finančný príspevok sa rovná súčtu sumy Záväzku a sumy spolufinancovania z prostriedkov štátneho rozpočtu v závislosti od typu projektovej podpory.

Odhad očakávaných výdavkov (OOV) – dokument vypracovaný Konečným prijímateľom/Príjemcom pomoci/Sprostredkovateľom podľa vopred stanovenej formy a predložený spolu so Žiadosťou o platbu/Žiadosťou o preddavok NKB. V rámci Blokového grantu je Konečným prijímateľom/Príjemcom pomoci predkladaný Sprostredkovateľovi čiastkový Odhad očakávaných výdavkov. Sprostredkovateľ následne predkladá NKB Žiadosť o preddavok vrátane OOV za celý Blokový grant, ktorý implementuje.

Orgán pre audit – národný orgán zodpovedný za výkon auditu t.j. auditu súladu, systémového auditu a auditu vzoriek operácii pre ŠFM. V podmienkach Slovenskej republiky je Orgánom pre audit Ministerstvo financií SR prostredníctvom sekcie auditu a kontroly. Do kompetencie tohto orgánu nespadá výkon finančných auditov. 

Oprávnený žiadateľ – subjekt so sídlom v SR, ktorý je oprávnený požiadať o finančné prostriedky v rámci Výzvy vyhlásenej NKB/Sprostredkovateľom. Okruh žiadateľov oprávnených predložiť Žiadosti o NFP bude definovaný osobitne v rámci každej Výzvy.

Oprávnené výdavky - výdavky, ktoré boli skutočne vynaložené v rámci obdobia oprávnenosti stanoveného v Zmluve o projekte, resp. v jej osobitných úpravách, prípadne v Zmluve o realizácii projektu vo forme nákladov a výdavkov Konečného prijímateľa/Príjemcu pomoci/Sprostredkovateľa, a to v súlade s pravidlami oprávnenosti definovanými v dokumente - usmernenie k oprávnenosti výdavkov. V podmienkach Slovenskej republiky za stanovenie minimálnych štandardov k oprávnenosti výdavkov zodpovedá NKB.

Plán realizácie projektu - vypracúva ho žiadateľ o poskytnutie NFP v rámci Konečného návrhu projektu; je súčasťou Žiadosti o NFP a predstavuje podrobný časový rozvrh realizácie projektu vrátane míľnikov a ukazovateľov, podľa ktorých sa bude uskutočňovať monitorovanie napredovania. Finančný plán projektu predstavuje integrálnu súčasť tohto dokumentu.

Platobný orgán (ďalej aj „PO“) – národný orgán zriadený s cieľom prijímania platieb donorského štátu v rámci ŠFM, vyplácania Sprostredkovateľov, Konečných prijímateľov/ Príjemcov pomoci a certifikovania výdavkov predtým, ako sa žiadosť o platbu zašle príslušnému orgánu Švajčiarskej konfederácie ( SECO resp. SDC). Platobný orgán je zodpovedný za koordináciu systému finančného riadenia ŠFM na národnej úrovni. V podmienkach SR plní úlohy Platobného orgánu Ministerstvo financií SR prostredníctvom sekcie európskych a medzinárodných záležitostí (SEMZ).

Poskytnutie preddavku Sprostredkovateľovi - poskytnutie finančných prostriedkov zo zdrojov predplatenia prostriedkov donorského štátu v rámci ŠFM zo štátneho rozpočtu a štátneho rozpočtu na spolufinancovanie do výšky 40 % z relevantnej časti rozpočtu Blokového grantu (suma Nenávratného finančného príspevku vyplývajúca zo zmluvy medzi NKB a Sprostredkovateľom) formou preddavku. Uvedeným preddavkom sa pritom nemyslí poskytnutie finančných prostriedkov v zmysle § 19, ods. 8 až 10 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov. Tento systém sa uplatňuje len v rámci Blokových grantov, ale nevzťahuje sa na Sprostredkovateľa, ktorý nie je zriadený ako právnická osoba v Slovenskej republike.

Poskytnutie zálohovej platby Konečnému prijímateľovi - poskytnutie finančných prostriedkov formou zálohovej platby Konečnému prijímateľovi z verejnej správy alebo mimovládnej organizácii zo zdrojov predplatenia prostriedkov Švajčiarskej konfederácie v rámci ŠFM zo štátneho rozpočtu a štátneho rozpočtu na spolufinancovanie do výšky 40 % z relevantnej časti rozpočtu (predstavujúcej sumu NFP vyplývajúcej zo Zmluvy o realizácii projektu) Individuálneho projektu/Malého projektu, a to po podpise Zmluvy o realizácii projektu a po preukázaní začatia realizácie Individuálneho projektu/Malého projektu. Konečný prijímateľ preukazuje začatie realizácie preukázateľným spôsobom stanoveným v Zmluve o realizácii projektu (napr. zmluvami, účtovnými dokladmi.). Tento systém finančných tokov je Konečný prijímateľ oprávnený používať pri realizácii Individuálnych projektov/Malých projektov neinvestičného charakteru.

Predfinancovanie - poskytnutie finančných prostriedkov Konečnému prijímateľovi z verejnej správy alebo mimovládnej organizácii zo zdrojov predplatenia prostriedkov Švajčiarskej konfederácie v rámci ŠFM zo štátneho rozpočtu a štátneho rozpočtu na spolufinancovanie za účelom úhrady záväzkov voči dodávateľovi/zhotoviteľovi v lehote splatnosti na základe predloženia účtovných dokladov vystavených dodávateľom/zhotoviteľom. Konečný prijímateľ je tento systém finančných tokov oprávnený používať pri realizácii projektu investičného charakteru.

Priebežná správa o projekte (ďalej aj „PIR“ - Project Interim Report) – dokument vypracovaný Konečným prijímateľom/Príjemcom pomoci/Sprostredkovateľom podľa vopred stanovenej formy. Obsahuje informácie o finančnom a fyzickom napredovaní realizácie projektu, porovnanie skutočných výdavkov s plánovanými, aktualizáciu stavu napredovania a informácie potvrdzujúce spolufinancovanie za spravidla 4 kalendárne mesiace realizácie všetkých typov projektovej podpory. PIR môže byť vypracovaná aj za iný počet kalendárnych mesiacov (napr. 3 alebo 6), ak to vyplýva zo Zmluvy o projekte. Táto správa sa prikladá k Žiadosti o platbu predloženej Konečným prijímateľom/Príjemcom pomoci/Sprostredkovateľom. V rámci Blokového grantu Konečný prijímateľ/Príjemca pomoci predkladá Sprostredkovateľovi čiastkovú Priebežnú správu o projekte (ďalej aj „čiastková PIR“). Sprostredkovateľ následne predkladá NKB Žiadosť o preddavok vrátane PIR za celý Blokový grant, ktorý implementuje.

Príspevok – celková suma nenávratného finančného príspevku poskytnutá Švajčiarskou konfederáciou Slovenskej republike na základe Dohody. Výška alokovanej sumy pre Slovenskú republiku predstavuje 66 866 000,00 CHF (šesťdesiatšesť miliónov osemstošesťdesiatšesť tisíc švajčiarskych frankov).

Program – pozostáva z jednotlivých Individuálnych projektov prepojených spoločnou tematikou alebo zdieľanými cieľmi. Uplatní sa v oblastiach zamerania, ktoré vykazujú niekoľko z nasledujúcich charakteristík: rozsiahle finančné záväzky, prepojenie rôznych úrovní (národná, regionálna, miestna), rôznorodosť zúčastnených strán, prispenie k politike rozvoja, ako aj k budovaniu kapacít a uplatňovanie rovnakého súboru pravidiel a postupov. Minimálny príspevok na program je 4 000 000,00 CHF (štyri milióny švajčiarskych frankov). V podmienkach Slovenskej republiky sa nepredpokladá aplikácia Programu v rámci ŠFM. Z tohto dôvodu nie je táto forma pomoci bližšie špecifikovaná.

Projektový zámer – Žiadosť o NFP predkladaná Konečným prijímateľom/Príjemcom pomoci/Sprostredkovateľom v rámci I. kola. Musí obsahovať všetky potrebné informácie, ktoré umožnia vo všeobecnosti zhodnotiť navrhovaný projekt.  

Riadiaci výbor - orgán, ktorý je zriadený Sprostredkovateľom v rámci Blokového grantu najmä za účelom schvaľovania Malých projektov, následne monitorovania ich realizácie.

Refundácia – poskytnutie finančných prostriedkov Konečnému prijímateľovi/ Príjemcovi pomoci zo zdrojov predplatenia prostriedkov Švajčiarskej konfederácie v rámci ŠFM zo štátneho rozpočtu a štátneho rozpočtu na spolufinancovanie formou preplácania už vynaložených a vecne, ako aj finančne zdokumentovaných výdavkov. 

Správa o ukončení projektu (ďalej aj „PCR“ - Project Completion Report ) – dokument vypracovaný Konečným prijímateľom/Príjemcom pomoci/Sprostredkovateľom, ktorý dokumentuje a komentuje celkové dosiahnutie výstupov a výsledkov v porovnaní s pôvodným Plánom realizácie projektu, dodržanie zásad implementácie ŠFM (napr. vzájomne previazané témy a udržateľnosť). Obsahuje aj získané ponaučenia a závery. Táto správa spolu s poslednou PIR o projekte a Konečnou finančnou správou je základom pre konečnú úhradu. Predkladá sa po ukončení jednotlivých projektov. V rámci Blokového grantu predloží Konečný prijímateľ/Príjemca pomoci Sprostredkovateľovi čiastkovú Správu o ukončení projektu (ďalej aj „čiastková PCR“). Sprostredkovateľ následne predkladá NKB PCR za celý Blokový grant, ktorý implementuje.

Sprostredkovateľ – akákoľvek verejná alebo súkromná právnická osoba alebo mimovládna organizácia zriadená ako právnická osoba v Slovenskej republike, ktorá koná v rozsahu kompetencií a zodpovednosti na základe poverenia Národného kontaktného bodu, alebo ktorá vykonáva povinnosti v jeho mene vo vzťahu ku Konečným prijímateľom/Príjemcom pomoci realizujúcim projekty.

Systém finančného riadenia ŠFM - komplex na seba nadväzujúcich a vzájomne prepojených podsystémov a činností, ktorých prostredníctvom sa zabezpečuje účinné finančné plánovanie, rozpočtovanie, použitie, účtovanie, výkazníctvo, platby Konečným prijímateľom/Príjemcom pomoci/Sprostredkovateľom, sledovanie finančných tokov, kontrola a overovanie, a to pri realizácii všetkých typov projektovej podpory ŠFM. Cieľom je hospodárne, efektívne a účinné využívanie prostriedkov ŠFM.

Štátna pokladnica - orgán štátnej správy zriadený v zmysle zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších právnych predpisov zabezpečujúci sústavu činností v rámci systému Štátnej pokladnice, najmä centralizáciu riadenia verejných financií, realizáciu rozpočtu subjektov verejnej správy, vedenie a správu účtov klientov a realizáciu platobného styku klientov.

Štátna pomoc – akákoľvek pomoc poskytovaná z prostriedkov štátneho rozpočtu alebo akoukoľvek formou z verejných zdrojov podnikateľovi, ktorá narúša súťaž alebo hrozí narušením súťaže tým, že zvýhodňuje určité podniky alebo výrobu určitých druhov tovarov a môže nepriaznivo ovplyvniť obchod medzi členskými štátmi ES. NKB/Sprostredkovateľ v odôvodnených prípadoch vypracuje schému štátnej pomoci najneskôr do dátumu vyhlásenia Výzvy určenú pre Príjemcu pomoci. NKB ako aj Sprostredkovateľ sú povinní konzultovať schému štátnej pomoci s Ministerstvom financií SR. Štátna pomoc v rozsahu „de minimis“ je pomoc poskytnutá akémukoľvek podniku, ktorá neprekročí súhrnne v prepočte 200 000,00 EUR (dvesto tisíc euro) v priebehu akéhokoľvek obdobia troch fiškálnych rokov a jej poskytnutie je v súlade s právnym predpisom ES o poskytnutí pomoci „de minimis“. Celková pomoc „de minimis“ poskytnutá akémukoľvek podniku pôsobiacemu v sektore cestnej dopravy nesmie prekročiť 100 000,00 EUR (sto tisíc euro)v priebehu troch za sebou idúcich fiškálnych rokov.

Štátny sekretariát pre hospodárske záležitosti /State Secretariat for Economic Affairs (SECO) – švajčiarsky subjekt poverený Federálnym ministerstvom hospodárskych vecí, ktoré je splnomocnené Švajčiarskou konfederáciou k implementácii ŠFM v stanovenom rozsahu.

Štipendijný fond - fond zriadený za účelom financovania štipendií pre slovenských študentov a výskumných pracovníkov prijatých do inštitúcií vyššieho vzdelávania a do výskumných inštitúcií vo Švajčiarskej konfederácii; jeho cieľom je vytvorenie partnerstiev na akademickej úrovni. 

Švajčiarska agentúra pre rozvoj a spoluprácu/Swiss Agency for Development and Cooperation (SDC) – švajčiarsky subjekt poverený Federálnym ministerstvom zahraničných vecí, ktoré je splnomocnené Švajčiarskou konfederáciou k implementácii ŠFM v stanovenom rozsahu. 

Švajčiarske veľvyslanectvo v SR (ďalej len „Švajčiarske veľvyslanectvo“) – oficiálny zástupca Švajčiarskej konfederácie pre implementáciu ŠFM na území SR. Švajčiarske veľvyslanectvo vystupuje ako kontaktný bod pre sprostredkovanie informácií týkajúcich sa ŠFM medzi slovenskou a švajčiarskou stranou. 

Typy projektovej podpory - čerpanie finančných prostriedkov zo ŠFM sa v súlade s týmto dokumentom realizuje nasledovnými formami pomoci – Individuálny projekt, Blokový grant (vrátane Malých projektov), Program (skupina Individuálnych projektov), Štipendijný fond, Nástroj na prípravu projektov, Fond technickej asistencie. 

Účtovný doklad - doklad definovaný v § 10 ods. 1 zákona č. 431/2002 Z. z. o účtovníctve v znení neskorších predpisov. Pre účely predkladania deklarovania výdavkov Konečného prijímateľa/Príjemcu pomoci/Sprostredkovateľa sa vyžaduje splnenie náležitostí definovaných v ods. 1 písm. a), b), c), d) a f) citovaného zákona.

Vlastné zdroje Konečného prijímateľa/Príjemcu pomoci - finančné prostriedky, ktorými sa podieľa Konečný prijímateľ/Príjemca pomoci na financovaní projektu v stanovenej výške a určenom podiele. Za tieto zdroje sa považujú aj tie prostriedky, ktoré Konečný prijímateľ/Príjemca pomoci získal z iného zdroja, ako napr. úver z banky alebo príspevok tretej osoby.

Výberová komisia - orgán, ktorý zabezpečuje hodnotenie a odporúča Žiadosti o NFP pre jednotlivé typy projektovej podpory v rámci Výziev vyhlásených NKB alebo Sprostredkovateľom.

Výročná správa o projekte - dokument vypracovaný Konečným prijímateľom/Príjemcom pomoci/Sprostredkovateľom, ktorý sumarizuje napredovanie jednotlivých projektov v priebehu jedného roka jeho realizácie. Obsahuje zhrnutie údajov o finančnom napredovaní za zúčtovacie obdobie a tiež kumulatívne údaje k danému dátumu. Porovnáva reálne uskutočnené výdavky s plánovanými a vecný pokrok na základe kvantifikovaných cieľov pre výstup a tam, kde je to možné, ukazovatele výsledkov. Akákoľvek odchýlka musí byť zdôvodnená a musia byť navrhnuté nápravné opatrenia. Výročná správa nie je napojená na Žiadosť o platbu. V prípade Blokového grantu predloží Konečný prijímateľ/Príjemca pomoci Sprostredkovateľovi čiastkovú Výročnú správu o projekte (ďalej aj „čiastková APR“).

Výročné stretnutia – stretnutia s cieľom zabezpečenia účinnej implementácie ŠFM. Pravidelnými účastníkmi budú zástupcovia NKB, Platobného orgánu, SDC, SECO a Švajčiarskeho veľvyslanectva.

Záväzok - určitá časť Príspevku vyčlenená na konkrétny projekt na základe Zmluvy o projekte, resp. jej osobitných úprav.

Zmluva o projekte – zmluva uzavretá medzi zástupcom Slovenskej republiky a Švajčiarskej konfederácie a v prípade potreby, ďalšími zmluvnými stranami o realizácii jednotlivých projektov, na ktorej sa strany dohodli, pokiaľ z Dohody alebo jej Príloh nevyplýva niečo iné. Zmluva o projekte upravuje podmienky financovania a implementácie jednotlivých typov projektovej podpory, vrátane úloh a zodpovedností jednotlivých zainteresovaných subjektov. 

Vynímajúc Individuálny projekt sa pre ostatné typy projektovej podpory Zmluva o projekte označuje nasledovne: 

- pri Blokovom grante je to Zmluva o Blokovom grante, 
- pri Štipendijnom fonde je to Zmluva o Štipendijnom fonde, 
- pri Nástroji na prípravu projektov je to Zmluva o Nástroji na prípravu projektov,
- pri Fond technickej asistencie je to Zmluva o Fonde technickej asistencie. 

Zmluva o realizácii projektu – podrobná zmluva uzavretá medzi Národným kontaktným bodom/Sprostredkovateľom a Konečným prijímateľom/Príjemcom pomoci za účelom realizácie jednotlivých projektov v rámci všetkých typov projektovej podpory. Určuje najmä podmienky poskytnutia NFP ako aj práva a povinnosti zúčastnených strán. 

3.	Štruktúra orgánov zapojených do implementácie Švajčiarskeho finančného mechanizmu

3.1.	Orgány na národnej úrovni na slovenskej strane 

Do systému implementácie ŠFM na národnej úrovni sú zapojené nasledovné subjekty: 
1. Národný kontaktný bod;
2. Sprostredkovateľ;
3. Platobný orgán;
4. Národný monitorovací výbor;
5. Orgán pre audit;
6. Audítori pre finančné audity;
7. Výberová komisia;
8. Riadiaci výbor. 

Hlavnou zásadou pri určení subjektov zapojených do riadenia implementácie ŠFM je náležité oddelenie funkcií Národného kontaktného bodu, Platobného orgánu a Orgánu pre audit.

3.1.1.	Národný kontaktný bod 

Uznesením vlády č. 947/2005 zo dňa 30. novembra 2005, ktorým bol schválený návrh na zabezpečenie využitia ŠFM v Slovenskej republike, vláda Slovenskej republiky poverila Úrad vlády SR, aby konal v jej mene ako Národný kontaktný bod pre ŠFM.  

NKB má zodpovednosť za celkové riadenie ŠFM na národnej úrovni. Plní funkciu kontaktného bodu medzi zúčastnenými stranami na slovenskej a švajčiarskej strane.

Príslušný odbor Úradu vlády SR, ktorým je Odbor riadenia a implementácie finančných mechanizmov (ďalej aj „ORIFM“), zabezpečuje celkovú administratívnu koordináciu a kontrolu použitia prostriedkov zo ŠFM. Medzi jeho povinnosti patrí najmä: 

-	zabezpečenie prijatia potrebných národných právnych dokumentov týkajúcich sa realizácie a monitorovania jednotlivých projektov, vrátane národných pravidiel a postupov pre ich prípravu, realizáciu, financovanie a monitorovanie; 
-	koordinovanie Príspevku s Národným strategickým referenčným rámcom a s operačnými programami, Nórskym finančným mechanizmom, Finančným mechanizmom EHP a s inými príspevkami, v spolupráci s ostatnými príslušnými národnými orgánmi, vrátane kontroly, aby nedošlo k žiadnemu dvojitému financovaniu ktorejkoľvek časti projektov finančnými prostriedkami z akéhokoľvek iného zdroja;
-	zabezpečenie organizácie Výziev, zberu a hodnotenia Žiadostí o NFP; 
-	administratívne hodnotenie Projektových zámerov;
-	organizačné zabezpečenie výberu Projektových zámerov prostredníctvom Výberovej komisie; na základe odporúčania NMV ich postúpenie Švajčiarskemu veľvyslanectvu za účelom hodnotenia švajčiarskou stranou, pokiaľ z ďalších ustanovení tohto dokumentu nevyplýva niečo iné; 
-	organizačné zabezpečenie výberu Konečných návrhov projektov prostredníctvom Výberovej komisie a v prípade odporučenia predložených Konečných návrhov NMV ich postúpenie Švajčiarskemu veľvyslanectvu za účelom ďalšieho hodnotenia švajčiarskou stranou, pokiaľ z ďalších ustanovení tohto dokumentu nevyplýva niečo iné; 
-	spolupráca pri príprave príslušných Zmlúv o projekte;
-	príprava a zabezpečenie uzatvárania Zmlúv o realizácii projektu, pričom signatárom týchto zmlúv je vedúci Úradu vlády SR, pokiaľ nie je pre tento účel ustanovená iná osoba;
-	zriadenie Výberových komisií, ktorým bude predsedať NKB; 
-	plnenie funkcie sekretariátu NMV;
-	zasielanie Konečných návrhov projektov odporučených Národným monitorovacím výborom Švajčiarskej konfederácii;
-	predkladanie kompletnej príslušnej dokumentácie Platobnému orgánu na zabezpečenie financovania jednotlivých projektov; 
-	dohľad a riadenie realizácie projektov v súlade so Zmluvami o projekte a Zmluvami o realizácii projektu vytvorením vhodných systémov pre monitorovanie, riadenie a finančný audit;
-	kontrola a overenie oprávnenosti výdavkov vzniknutých v súvislosti s realizáciou jednotlivých projektov v súlade so Zmluvami o projekte a Zmluvami o realizácii projektu a overenie úplnosti dokumentácie;
-	overenie, či daň z pridanej hodnoty (DPH) môže byť vrátená Konečnému prijímateľovi/Príjemcovi pomoci a podľa toho informovať zástupcu Švajčiarskej konfederácie vo forme prehlásenia žiadateľa, ktoré tvorí súčasť projektovej dokumentácie, pri každom jednotlivom projekte;
-	zabezpečenie účinného a správneho používania dostupných finančných prostriedkov;
-	každoročné predkladanie zhrnutia záverov a odporúčaní všetkých správ z finančného auditu financovaných projektov; NKB v prílohe predkladá všetky pôvodné závery a odporúčania správ z finančného auditu; 
-	zabezpečenie prediskutovania výsledkov finančných auditov so zúčastnenými partnermi, vrátane Švajčiarskej konfederácie a výkonu rozhodnutí prijatých na základe správ z finančného auditu;
-	zabezpečenie pravidelného predkladania správ zástupcovi Švajčiarskej konfederácii o realizácii projektov financovaných z Príspevku a tiež identifikovanie a okamžité ohlásenie akéhokoľvek porušovania dohodnutých pravidiel;
-	zasielanie správ z výsledkov finančných auditov Orgánu pre audit;
-	organizovanie výročných stretnutí na najvyššej úrovni ŠFM v spolupráci so Švajčiarskym veľvyslanectvom a predkladanie Výročných správ;
-	zabezpečenie informovania a publicity o ŠFM;
-	zabezpečenie uchovávania všetkých príslušných dokumentov týkajúcich sa projektov realizovaných v rámci ŠFM počas 10 rokov od ich ukončenia;
-	navrhovať podpredsedovi vlády Slovenskej republiky pre vedomostnú spoločnosť, európske záležitosti, ľudské práva a menšiny poskytnutie výnimky z tohto materiálu (okrem výnimiek poskytovaných ministrom financií SR) v spolupráci s Platobným orgánom na základe riadne odôvodnených žiadostí predložených Národnému kontaktnému bodu;
-	postúpiť podklady pre poverený orgán Švajčiarskej konfederácie od Platobného orgánu a Orgánu pre audit v lehote do piatich pracovných dní od ich registrovania na ORIFM;
-	poskytovanie súčinnosti príslušným zástupcom Švajčiarskej konfederácie alebo splnomocnencom konajúcim v ich mene pri výkone finančných auditov.

NKB môže delegovať časť vyššie uvedených úloh a zodpovedností na jedného alebo viacerých Sprostredkovateľov.

V súvislosti s Blokovým grantom úlohy a zodpovednosti NKB osobitne zahŕňajú:

-	navrhovanie vytvorenia Blokových grantov;
-	zabezpečenie vytvorenia Blokových grantov, vypracovanie Výzvy na predkladanie Žiadostí o NFP, predbežný výber Sprostredkovateľa Blokového grantu, spolupráca na príprave Zmluvy o Blokovom grante;
-	navrhovanie Sprostredkovateľa Blokových grantov prostredníctvom priameho zadania SDC;
-	zabezpečenie dohľadu nad Blokovými grantmi vytvorením adekvátnych systémov monitoringu, riadenia a finančného auditu; 
-	schválenie vnútorného manuálu Sprostredkovateľa v spolupráci s Platobným orgánom;
-	vytvorenie mechanizmov predbežného finančného overovania vrátane overovania na mieste;
-	nominovanie zástupcu do Riadiaceho výboru v pozícii pozorovateľa;
-	kontrola účinného a efektívneho používania Blokových grantov;
-	zabezpečenie pravidelného predkladania správ SDC o napredovaní v realizácii Blokových grantov a tiež zabezpečenie okamžitého informovania v prípade nedodržania dohodnutých pravidiel;
-	zabezpečenie podmienok pre výkon finančného auditu a prijatie z neho vyplývajúcich opatrení;
-	zabezpečenie zahrnutia Blokových grantov do všeobecnej publicity o Príspevku. 

3.1.2.	Sprostredkovateľ

Sprostredkovateľom Blokového grantu môže byť orgán verejného alebo súkromného sektoru alebo mimovládna organizácia zriadená ako právnická osoba v Slovenskej republike.
Sprostredkovatelia Blokových grantov sa zodpovedajú NKB a SDC za implementáciu Blokového grantu na základe Zmluvy o Blokom grante. Sprostredkovateľ Blokového grantu bude konať ako orgán zodpovedný za Blokový grant s plnou zodpovednosťou za jeho správnu implementáciu. 
Sprostredkovateľ v podmienkach Slovenskej republiky vo vzťahu k implementácii ŠFM zabezpečuje predovšetkým:

-	celkové riadenie Blokového grantu;
-	zabezpečenie vyhlasovania Výziev na predkladanie Žiadostí o NFP pre Malé projekty, posúdenie dodržiavania požiadaviek na Žiadosti o NFP (Hlava 2 Prílohy 2 Dohody) a zisťovanie kvality predložených Žiadostí o NFP;
-	vytvorenie adekvátnych postupov pre hodnotenie a výber Malých projektov;
-	stanovenie hodnotiacich kritérií pri výbere Žiadostí o NFP ;
-	uzatváranie Zmlúv o realizácii projektu s Konečnými prijímateľmi/Príjemcami pomoci, na základe ktorých sa realizujú Malé projekty;
-	predkladanie Žiadostí o platbu spolu s PIR/PCR a s OOV za celý Blokový grant, ktorý implementuje na nasledovné 4 mesiace NKB. Žiadosť o platbu môže byť predkladaná aj na iný počet kalendárnych mesiacov (napr. 3 alebo 6), ak to vyplýva zo Zmluvy o Blokovom grante;
-	dohľad a riadenie realizácie Malých projektov v súlade so Zmluvou o projekte, resp. jej osobitných úprav a Zmluvou o realizácii projektu; vykonávanie potrebných kontrol;
-	kontrola a overovanie oprávnenosti výdavkov vzniknutých v súvislosti s realizáciou Malých projektov v súlade so Zmluvou o projekte, resp. jej osobitných úprav a Zmluvou o realizácii projektu; overovanie úplnosti dokumentácie;
-	podávanie Výročných správ o napredovaní realizácie Blokového grantu vrátane Malých projektov, ako aj ostatných správ vyplývajúcich z tohto materiálu NKB;
-	identifikovanie nezrovnalostí na úrovni Malých projektov a bezodkladné oznamovanie týchto zistených nezrovnalostí NKB;
-	zabezpečenie uchovávania všetkých príslušných dokumentov týkajúcich sa Malých projektov realizovaných v rámci ŠFM počas 10 rokov od ich ukončenia;
-	vytvorenie Riadiaceho výboru a vykonávanie úloh jeho sekretariátu a konanie vo funkcii jeho predsedu a tajomníka;
-	vytvorenie adekvátneho finančného a prevádzkového kontrolného systému pre realizáciu Malých projektov;
-	uplatňovanie kontrolných systémov a zasiahnutie v prípade potreby; okamžité informovanie NKB o nedodržaniach dohodnutých pravidiel;
-	publicitu o realizácii Blokového grantu.

Súčasťou preukázania pripravenosti Sprostredkovateľa je vypracovaný popis systému riadenia (vnútorný manuál Sprostredkovateľa), ktorý obsahuje: 

-	primeraný popis jednotlivých činností a postupov predovšetkým v oblasti monitorovania, finančného riadenia, publicity, výkonu predbežnej kontroly na každej úrovni riadenia; vrátane popisu postupov na overovanie dodaných tovarov, služieb, archivácie, ako aj postupov pre dodržiavanie a zabezpečenie výkonu verejného obstarávania podľa zákona 25/2006 Z.z. na každej úrovni riadenia,
-	konkrétne vymedzenie úloh a funkcií jednotlivých článkov riadenia Blokového grantu v rámci organizačnej štruktúry a vymedzenie efektívneho systému ich kontroly.

V súvislosti s vnútorným manuálom Sprostredkovateľa tento zabezpečuje predovšetkým: 

-	vypracovanie vnútorného manuálu Sprostredkovateľa pre príslušný Blokový grant, a to v súlade s usmernením NKB alebo Platobného orgánu; 
-	predloženie vnútorného manuálu Sprostredkovateľa v písomnej aj v elektronickej forme vrátane jeho akýchkoľvek zmien s označením čísla verzie a dátumu platnosti Národnému kontaktnému bodu a Platobnému orgánu, a to najneskôr do 15 pracovných dní od schválenia zodpovedným vedúcim Sprostredkovateľa; 
-	schválený vnútorný manuál je podmienkou na poskytnutie prostriedkov predplatenia vo forme preddavku.

Sprostredkovateľ v opodstatnených prípadoch v rámci organizačnej štruktúry kreuje organizačnú zložku poverenú riadením Blokového grantu. Do jej kompetencií patria obdobné úlohy, aké má NKB v súvislosti s riadením implementácie jednotlivých typov projektovej podpory, napr.: rieši technické otázky vzniknuté počas implementácie Blokového grantu, priebežne sleduje vývoj implementácie Blokového grantu na úrovni jednotlivých Malých projektov, odsúhlasuje čiastkové PIR, čiastkové APR, čiastkové PCR a ďalšie správy predkladané Konečným prijímateľom/Príjemcom pomoci atď.

Právne postavenie Sprostredkovateľa pri ostatných typoch projektovej podpory bude v prípade ich realizácie upravené v osobitných vykonávacích predpisoch.

3.1.3.	Platobný orgán

Funkcie Platobného orgánu vykonáva Sekcia európskych a medzinárodných záležitostí (SEMZ) Ministerstva financií SR. Platobný orgán je zodpovedný za koordináciu finančného riadenia na národnej úrovni, najmä za:
-	koordináciu systému finančného riadenia ŠFM;
-	v prípade potreby vydávanie usmernení k finančnému riadeniu ŠFM v spolupráci s NKB ;
-	organizovanie školení súvisiacich s finančným riadením ŠFM na národnej, regionálnej a miestnej úrovni;
-	účasť svojho zástupcu v pozícii pozorovateľa na zasadnutí Výberových komisií;
-	účasť svojho zástupcu na zasadnutiach Národného monitorovacieho výboru v rámci kompetencií Platobného orgánu;
-	účasť svojho zástupcu v pozícii pozorovateľa na zasadnutiach Riadiaceho výboru;
-	navrhovanie ministrovi financií SR poskytnutia výnimiek z tohto materiálu (okrem výnimiek poskytovaných v rámci kompetencie podpredsedu vlády Slovenskej republiky pre vedomostnú spoločnosť, európske záležitosti, ľudské práva a menšiny) v spolupráci s NKB vyplývajúcich z potrieb implementácie všetkých typov projektovej podpory na základe oprávnených a riadne odôvodnených žiadostí subjektov zapojených do finančného riadenia ŠFM;
-	každoročne finančné prostriedky v štátnom rozpočte na predplatenie prostriedkov donorského štátu v rámci ŠFM, resp. na spolufinancovanie na základe podkladov Národného kontaktného bodu;
-	overenie Žiadosti o platbu Konečného prijímateľa/Príjemcu pomoci/Sprostredkovateľa vrátane PIR/PCR a OOV, ktorého súčasťou je aj predbežná finančná kontrola. Ide o administratívne overenie. Jeho súčasťou je overenie formálnej správnosti, ktoré zahŕňa overenie pravdivosti, kompletnosti a správnosti údajov v Žiadosti o platbu a overenie vecnej správnosti, ktoré zahŕňa overenie správnosti údajov v Informačnom systéme pre účtovanie fondov (ISUF).;
-	certifikačné overenie na všetkých úrovniach finančného riadenia vrátane Konečného prijímateľa/Príjemcu pomoci a Sprostredkovateľa s cieľom uistenia sa o postupoch NKB, že:
o	PIR/PCR zahŕňajú výlučne oprávnené a aktuálne výdavky uhrádzané počas obdobia oprávnenosti;
o	boli vykonané overenia dodania spolufinancovaných tovarov, služieb a prác;
o	realizované výdavky sú reálne; 
o	sa postupovalo v súlade s relevantnými právnymi predpismi vrátane predpisov SR a ostatnými záväznými dokumentmi; 
o	existuje podporná dokumentácia; 
o	sa uchováva a dodržiava audit trail.
-	certifikáciu PIR/PCR pred jej predložením poverenému orgánu Švajčiarskej konfederácie ( SECO resp. SDC);
-	zostavenie a zaslanie Žiadostí o platby vrátane certifikovaných PIR/PCR poverenému orgánu Švajčiarskej konfederácie ( SECO resp. SDC) prostredníctvom Švajčiarskeho veľvyslanectva;
-	zriadenie osobitných mimorozpočtových účtov pre prostriedky ŠFM, prostriedky štátneho rozpočtu na predplatenie prostriedkov Švajčiarskej konfederácie a štátneho rozpočtu na spolufinancovanie;
-	príjem prostriedkov ŠFM na osobitné mimorozpočtové účty Ministerstva financií SR (MF SR);
-	prevod finančných prostriedkov predplatenia prostriedkov donorského štátu v rámci ŠFM a prostriedkov štátneho rozpočtu na spolufinancovanie z príslušných mimorozpočtových účtov MF SR na účet Konečného prijímateľa/Príjemcu pomoci/Sprostredkovateľa na základe Žiadosti o platbu;
-	spoluprácu pri návrhu ročných finančných limitov prostriedkov predplatenia prostriedkov donorského štátu v rámci ŠFM a štátneho rozpočtu na spolufinancovanie pri tvorbe návrhu štátneho rozpočtu;
-	zriadenie mimorozpočtového účtu v Štátnej pokladnici slúžiaceho na vyrovnávanie kurzových rozdielov, bankových poplatkov a daní z úrokov;
-	vrátenie neoprávnene použitých prostriedkov poverenému orgánu Švajčiarskej konfederácie ( SECO resp. SDC) v zmysle Dohody;
-	vypracovanie a predloženie správy o zistenej nezrovnalosti NKB a na vedomie Orgánu pre audit najneskôr do 5 pracovných dní od jej zistenia;
-	spracovanie relevantných častí Výročných správ týkajúcich sa čerpania prostriedkov ŠFM a pravidelné predkladanie správ na NKB a poverenému orgánu Švajčiarskej konfederácie ( SECO resp. SDC) o finančných tokoch a celkovom finančnom riadení na NKB za predchádzajúci kalendárny rok;
-	poskytovanie celkového ročného finančného výkazu o všetkých prevodoch finančných prostriedkov medzi Švajčiarskou konfederáciou a Platobným orgánom na jednej strane a medzi Platobným orgánom a všetkými zúčastnenými národnými subjektmi (napr. NKB, Sprostredkovateľom, Konečným prijímateľom/Príjemcom pomoci) na strane druhej; 
-	zavedenie jednotného systému účtovníctva pre Platobný orgán a NKB vrátane zabezpečenia ISUF;
-	riadenie vývoja, aktualizácie ISUF a zabezpečenie integračných väzieb komplexu systémov ISUF, Informačného systému Štátnej pokladnice a Rozpočtového informačného systému prostredníctvom odboru integrovanej podpory MF SR;
-	vedenie účtovníctva, výkazníctva a uschovávanie dokladov;
-	navrhovanie presunov alokovaných prostriedkov v rámci schválených oblastí zamerania ŠFM vyplývajúcich z Prílohy 1 Dohody na schválenie podpredsedovi vlády SR pre vedomostnú spoločnosť, európske záležitosti, ľudské práva a menšiny v spolupráci s NKB
-	poskytovanie súčinnosti príslušným zástupcom Švajčiarskej konfederácie alebo splnomocnencom konajúcim v ich mene pri výkone auditov. 

3.1.4.	Národný monitorovací výbor

Národný monitorovací výbor pre ŠFM zriaďuje podpredseda vlády Slovenskej republiky pre vedomostnú spoločnosť, európske záležitosti, ľudské práva a menšiny. Národný monitorovací výbor je zložený zo zástupcov NKB, Platobného orgánu, príslušných ministerstiev, regiónov, mimovládnych organizácií a sociálnych partnerov. NMV je zodpovedný za odporúčanie Žiadostí o NFP na národnej úrovni, ktoré sú následne odosielané na schválenie poverenému orgánu Švajčiarskej konfederácie. Predsedom NMV je podpredseda vlády Slovenskej republiky pre vedomostnú spoločnosť, európske záležitosti, ľudské práva a menšiny. Na stretnutiach NMV sa môže v pozícii pozorovateľ zúčastňovať zástupca Orgánu pre audit a Švajčiarskeho veľvyslanectva. Zasadnutia NMV sa konajú minimálne dvakrát ročne. Rokovacím jazykom NMV je slovenský jazyk.

Postavenie, pôsobnosť, hlavné úlohy, zloženie a zásady činnosti Národného monitorovacieho výboru upravuje Štatút NMV. Štatút NMV musí byť v súlade s Dohodou. Štatút NMV ako aj jeho zmeny a doplnky schvaľuje podpredseda vlády SR pre vedomostnú spoločnosť, európske záležitosti, ľudské práva a menšiny. NKB, ktorý vykonáva úlohy sekretariátu NMV oboznámi členov NMV so zmenami alebo doplnkami Štatútu NMV v lehote do pätnásť kalendárnych dní od ich schválenia podpredsedom vlády SR pre vedomostnú spoločnosť, európske záležitosti, ľudské práva a menšiny.

Rokovací poriadok NMV ďalej upravuje prípravu, obsah rokovania, spôsob uznášania a prijímania uznesení NMV, spôsob kontroly plnenia uznesení a zabezpečovania úloh. Schvaľovanie a úpravy Rokovacieho poriadku sú v kompetencii NMV.

Národný monitorovací výbor zodpovedá najmä:

-	za monitorovanie hodnotenia a implementácie ŠFM;
-	za vydávanie odporúčaní na národnej úrovni, ktoré Žiadosti o NFP majú byť odoslané na schválenie Švajčiarskej konfederácii v prvom aj druhom kole hodnotenia;
-	vydávanie odporúčaní, ktoré Žiadosti o NFP budú zaradené do zásobníka projektov pre danú prioritnú oblasť v prvom aj druhom kole hodnotenia;
-	periodické prekontrolovanie pokroku v realizácii projektu;
-	monitorovanie dodržiavania predpisov a postupov; 
-	schvaľovanie Výročnej správy vypracovanej NKB, ktorej súčasťou je aj informácia o využívaní finančných zdrojov doplnená Platobným orgánom.

3.1.5.	Orgán pre audit

Orgán pre audit je orgán zodpovedný za výkon auditu (auditu súladu, systémový audit, audit vzoriek operácií). Je organizačne a funkčne nezávislý od orgánov/útvarov vykonávajúcich riadiace a platobné funkcie pri implementácii prostriedkov spolufinancovania zo ŠFM a štátneho rozpočtu SR. V podmienkach SR je v zmysle čl. 9 Dohody zodpovedným orgánom za audit pre ŠFM Ministerstvo financií SR. Funkcie Orgánu pre audit vykonáva Sekcia auditu a kontroly MF SR (ďalej aj „SAK MF SR“).

Orgán pre audit je zodpovedný za zabezpečenie účinného výkonu auditov vykonávaných ním alebo subjektmi, ktoré poveril výkonom auditov, a tiež za navrhovanie nápravných a preventívnych opatrení ako aj odporúčaní s cieľom predchádzania podvodom a zabezpečenia dodržiavania dohodnutých pravidiel. Rovnako je povinný zabezpečiť, aby sa v rámci výkonu auditov vykonávaných ním alebo subjektmi, ktoré poveril výkonom auditov, zohľadňovali medzinárodne uznávané audítorské štandardy. V podmienkach SR vo vzťahu k implementácii ŠFM môže Orgán pre audit vykonávať audity vzorky operácií a systémové audity, prípadne môže poveriť iné orgány ich výkonom.

Hlavné úlohy Orgánu pre audit v súvislosti s výkonom auditov v jeho pôsobnosti sú: 
-	zabezpečenie náležitého fungovania auditov; 
-	vytvorenie primeranej metodológie pre výkon auditov;
-	vytvorenie ročného plánu auditov, ktorý zohľadňuje požiadavky Švajčiarskej konfederácie; 
-	vykonanie auditov zhody na začiatku implementácie ŠFM;
-	vykonávanie auditov štruktúry implementácie ŠFM podľa schváleného plánu auditov a predkladanie správ určenému orgánu Švajčiarskej konfederácie; 
-	každoročne predkladať zhrnutie pôvodných záverov a odporúčaní zo všetkých správ z auditu financovaných projektov;
-	poskytovať súčinnosť príslušným zástupcom Švajčiarskej konfederácie alebo splnomocnencom konajúcim v ich mene pri výkone auditov; 
-	zabezpečiť uchovanie všetkých správ z auditov vykonaných audítorskými organizáciami týkajúcich sa projektov realizovaných v rámci ŠFM počas 10 rokov od ich ukončenia; 
Príslušné orgány s plnou podporou vlády Slovenskej republiky preskúmajú údajné prípady podvodu alebo porušovania právnych predpisov. Preukázané prípady podvodu budú postihované podľa platných zákonov. 

3.1.6.	Audítori pre finančné audity

NKB v zmysle Prílohy 2 Dohody vymenuje pre každý projekt vnútorného alebo externého certifikovaného audítora pre výkon finančných auditov. Podmienky pre vymenovanie vnútorného alebo externého certifikovaného audítora budú stanovené v Zmluve o projekte resp. jej osobitných úpravách a vo vnútornom manuáli NKB
V prípade zabezpečenia výkonu finančných auditov vnútorným audítorom, vymenuje NKB vnútorného audítora žiadateľa (pre orgány verejnej správy v) súlade so zákonom č. 502/2001 Z. z o finančnej kontrole a vnútornom audite a o zmene a doplnení neskorších zákonov v znení neskorších právnych predpisov, čiže organizácie, ktorá je Konečným prijímateľom/ Sprostredkovateľom. Vnútorný audítor ÚV SR spĺňa túto podmienku len v prípade Fondu technickej asistencie, resp. iných typov projektovej podpory, v rámci ktorých je ÚV SR Konečným prijímateľom.
V prípade zabezpečenia výkonu finančných auditov externým certifikovaným audítorom, NKB zabezpečí výber externého certifikovaného audítora formou verejného obstarávania v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších právnych predpisov .
Finančné audity v oboch prípadoch sú vykonávané v súlade s medzinárodne akceptovanými štandardmi ISA pre výkon auditov. Podrobné požiadavky na výkon finančných auditov vyplývajú zo Zmluvy o projekte, resp. z jej osobitných úprav, pričom sú následne zapracované do Zmluvy o realizácii projektu. 
Výdavky súvisiace s výkonom externého auditu sa považujú za oprávnené, a môžu byť zahrnuté v rozpočte jednotlivého projektu. Konečný prijímateľ/Príjemca pomoci/Sprostredkovateľ, ktorý si sám vykonáva vnútorný audit, znáša výdavky s tým súvisiace. 
Ak nie je v Zmluve o projekte, resp. v jej osobitných úpravách stanovené inak, finančný audit sa vykonáva ako priebežný finančný audit a ako konečný finančný audit.
Priebežný finančný audit vykonajú audítori len pre projekty presahujúce čiastku celkových nákladov na realizáciu Projektu 500 000,00 CHF (päťstotisíc švajčiarskych frankov) a s dobou realizácie viac ako 2 roky. 
Zodpovedný audítor je povinný vykonať priebežný finančný audit za obdobie 12 kalendárnych mesiacov, pričom prvé rozhodné obdobie začína plynúť dňom podpisu Zmluvy o projekte, resp. jej osobitných úprav alebo Zmluvy o realizácii projektu. Audítor je povinný výslednú správu o výsledku priebežného finančného auditu predložiť NKB najneskôr v mesiaci nasledujúcom po uplynutí sledovaného obdobia. Audítor je povinný postupovať rovnako za každé ďalšie obdobie 12 kalendárnych mesiacov až do ukončenia projektu. 
Konečný finančný audit vykonajú audítori pre všetky projekty. 
Pri výkone vyššie uvedeného (priebežný aj konečný finančný audit) musia audítori overiť správne použitie finančných prostriedkov, oprávnenosť výdavkov, poskytnúť odporúčania na posilnenie systému riadenia a podať správu o akomkoľvek skutočnom alebo údajnom podvode alebo nedodržaní dohodnutých pravidiel. 
Na základe výsledkov konečného finančného auditu je vypracovaná Konečná finančná správa, ktorá je súčasťou Správy o ukončení projektu u každého realizovaného projektu. 
Všetky správy o finančných auditoch (priebežných aj konečných) sú vnútorným audítorom, resp. externým certifikovaným audítorom odosielané na NKB v dvoch vyhotoveniach, pričom NKB zašle jedno vyhotovenie do 5 pracovných dní odo dňa ich prijatia Orgánu pre audit.
Na základe vykonaných finančných auditov príslušné orgány s plnou podporou vlády Slovenskej republiky preskúmajú údajné prípady podvodu alebo nedodržania dohodnutých pravidiel. Preukázané prípady podvodu budú posudzované podľa právnych predpisov platných v SR, a to najmä v zmysle zákona č. 523/2004 Z.z. o rozpočtových pravidlách verejnej správy v znení neskorších zmien a predpisov, zákona č. 502/2001 Z.z. o finančnej kontrole a vnútornom audite v znení neskorších prepisov, zákona č. 39/1993 Z.z. o Najvyššom kontrolnom úrade v znení neskorších predpisov, zákona č. 440/2000 Z.z. o správach finančnej kontroly ako aj zákona č. 71/1967 Zb. o správnom konaní v znení neskorších právnych predpisov a zákona č. 300/2005 Z.z. Trestný zákon v znení neskorších právnych predpisov a zákon č. 301/2005 Z.z. Trestný poriadok v znení neskorších právnych predpisov. Pokiaľ NKB vzhliadne podozrenia z dopustenia sa akéhokoľvek protiprávneho konania v súvislosti s implementáciu ŠFM ma ktorejkoľvek úrovni, podľa charakteru ich závažnosti obratom vyvodí opatrenia spočívajúce najmä v oznámení tejto skutočnosti príslušným orgánom činným v trestnom konaní, resp. štátnej správy a Orgánu pre audit. Zároveň prijme príslušné opatrenia na zabezpečenie odstránenia protiprávneho stavu ako aj predchádzaniu možného vzniku porušovania dohodnutých zmluvných ustanovení a súvisiacich právnych predpisov. 
NKB môže rozhodnúť o vykonaní mimoriadneho finančného auditu u ktoréhokoľvek realizovaného projektu. Dôvodom je najmä podozrenie z úmyselného alebo nedbanlivostného konania porušujúceho predpisy upravujúce implementáciu ŠFM na základe podnetov tretích osôb, alebo samotných zistení NKB. 
Na Fond technickej asistencie, Blokové granty, Nástroj na prípravu projektov a Štipendijný fond sa môžu vzťahovať odlišné postupy finančného auditu, a to v závislosti od konkrétnych podmienok ich realizácie. 
Konkretizácia týchto podmienok bude upravená v Zmluve o projekte, resp. v jej osobitných úpravách a v internom manuáli NKB.

3.1.7.	Výberová komisia

Národný kontaktný bod zriaďuje Výberové komisie pre hodnotenie Žiadostí o NFP pre jednotlivé typy projektovej podpory predložených v rámci jednotlivých Výziev. Členmi Výberových komisií sú interní hodnotitelia (zástupcovia NKB a zástupca/ovia príslušných rezortov) a externý/í hodnotiteľ/lia, a to spravidla v pomere 1:1. Právo zúčastňovať sa na zasadnutiach Výberových komisií v pozícii pozorovateľa majú vopred nominovaní zástupcovia regionálnej samosprávy, mimovládnych organizácií a Platobného orgánu a Švajčiarskeho veľvyslanectva, ktorí sú zároveň členmi NMV. Výberovej komisii predsedá zástupca NKB.

Po posúdení kritérií administratívnej zhody a oprávnenosti žiadosti a oprávnenosti žiadateľa sú jednotlivé Žiadosti o NFP postúpené na odborné hodnotenie. Administratívu spojenú so zasadnutiami Výberových komisií vykonáva NKB.

Odborné hodnotenie Žiadostí o NFP zabezpečujú zástupcovia príslušných rezortov a externí hodnotitelia, pričom výber externých hodnotiteľov bude realizovaný prostredníctvom verejného obstarávania organizovaného NKB. V prípade, že žiadateľom o NFP je organizácia, ktorej zástupca je členom príslušnej Výberovej komisie, alebo organizácia priamo podliehajúca pod organizáciu, ktorej zástupca je členom príslušnej Výberovej komisie, NKB si vyžiada odborné hodnotenie od iného odborníka v danom odbore vybraného na základe výberového konania organizovaného NKB. Túto skutočnosť o možnom strete záujmov je dotknutý hodnotiteľ povinný bezodkladne oznámiť predsedovi Výberovej komisie. Iný odborník nie je členom Výberovej komisie, ale môže byť prizvaný na jej zasadnutia.

Ministri a vedúci úradov ostatných ústredných orgánov štátnej správy sú povinní zabezpečiť v maximálnej možnej miere personálne aj materiálno-technické podmienky pre výkon funkcie hodnotiteľa ako zástupcu príslušného rezortu tak, aby si mohli riadne a efektívne plniť úlohy súvisiace s hodnotením projektov.

Štatút Výberovej komisie

Návrh štatútu Výberových komisií, jeho zmeny a doplnky vypracúva NKB, pripomienkujú všetky relevantné ministerstvá a štatutárny zástupca, resp. štatutárni zástupcovia externých hodnotiteľov a schvaľuje podpredseda vlády SR pre vedomostnú spoločnosť, európske záležitosti, ľudské práva a menšiny. Štatút Výberových komisií vrátane jeho zmien a doplnkov nadobúda platnosť a účinnosť dňom schválenia podpredsedom vlády SR pre vedomostnú spoločnosť, európske záležitosti, ľudské práva a menšiny. 

NKB predkladá pre informáciu schválený štatút každej Výberovej komisie spolu s jeho zmenami a doplnkami Národnému monitorovaciemu výboru na jeho najbližšom rokovaní.

Rokovací poriadok Výberovej komisie

Rokovací poriadok upravuje prípravu, program a priebeh rokovania Výberovej komisie, spôsob hodnotenia Žiadostí o NFP a spôsob vypracovania zápisnice a odporúčaní z jej rokovania. Rokovacím jazykom Výberových komisií je slovenský jazyk.	

Rokovací poriadok je pre všetky Výberové komisie rovnaký. Návrh Rokovacieho poriadku Výberových komisií, jeho prípadné zmeny a doplnky vypracúva NKB, pripomienkujú všetky relevantné ministerstvá a štatutárny zástupca, resp. štatutárni zástupcovia externých hodnotiteľov a schvaľuje podpredseda vlády SR pre vedomostnú spoločnosť, európske záležitosti, ľudské práva a menšiny. Rokovací poriadok Výberových komisií vrátane jeho zmien a doplnkov nadobúda platnosť a účinnosť dňom schválenia podpredsedom vlády SR pre vedomostnú spoločnosť, európske záležitosti, ľudské práva a menšiny. 

NKB predkladá pre informáciu schválený rokovací poriadok každej Výberovej komisie spolu s jeho zmenami a doplnkami Národnému monitorovaciemu výboru na jeho najbližšom rokovaní.

Odmeňovanie členov Výberovej komisie

Interným hodnotiteľom odmena za hodnotenie Žiadostí o NFP neprináleží. Odmena za hodnotenie prináleží externému hodnotiteľovi a inému odborníkovi Podrobné podmienky týkajúce sa výšky odmeny a spôsobu vyplácania, ako aj povinnosti externých hodnotiteľov resp. iných odborníkov budú bližšie špecifikované v príslušnej zmluve uzavretej medzi NKB a externým hodnotiteľom resp. iným odborníkom. 

3.1.8	 Riadiaci výbor 

Každý Sprostredkovateľ Blokového grantu je povinný zriadiť Riadiaci výbor. Riadiaci výbor pri Blokovom grante realizuje výber a schvaľuje Malé projekty na realizáciu, posudzuje a upravuje kritériá pre výber Malých projektov, dohliada na zabezpečovanie súladu obsahového zamerania Výziev na predkladanie Malých projektov, odsúhlasuje monitorovacie správy vypracovávané Sprostredkovateľom pre Blokový grant. NKB a Platobný orgán je zastúpený v každom Riadiacom výbore ako pozorovateľ. Zloženie Riadiaceho výboru navrhuje príslušný štatutárny orgán Sprostredkovateľa Blokového grantu. Zo zasadnutia Riadiaceho výboru sú vypracovávané záznamy, ktoré sa zasielajú NKB a PO. Rokovacím jazykom Riadiaceho výboru je slovenský jazyk. Pozorovateľom alebo členom Riadiaceho výboru je zástupca SDC.

Súčasťou preukázania pripravenosti Sprostredkovateľa k implementácii Blokového grantu je vypracovaný popis systému zriadenia, kompetencií a zodpovedností Riadiaceho výboru ako aj jeho Štatútu a Rokovacieho poriadku. 

Postavenie, pôsobnosť, hlavné úlohy, zloženie a zásady činnosti Riadiaceho výboru upravuje jeho Štatút. 

3.2.	Orgány na národnej úrovni na švajčiarskej strane

Do systému implementácie ŠFM na národnej úrovni Švajčiarskej konfederácie sú zapojené nasledovné subjekty: 
1. Švajčiarske veľvyslanectvo;
2. Švajčiarska agentúra pre rozvoj a spoluprácu (SDC);
3. Štátny sekretariát pre hospodárske veci (SECO).

3.2.1.	 Švajčiarske veľvyslanectvo

Švajčiarske veľvyslanectvo je oficiálnym zástupcom Švajčiarskej konfederácie v Slovenskej republike. V súvislosti s implementáciou ŠFM je jeho funkciou:
-	podporovanie a zabezpečovanie spolupráce a vytváranie kontaktov medzi Švajčiarskou konfederáciou a Slovenskou republikou;
-	informovanie a poradenstvo pre zúčastnené orgány na strane donorského a prijímateľského štátu o postupoch a podmienkach ohľadne Príspevku;
-	sprostredkovanie oficiálnych informácií, Projektových zámerov a Konečných návrhov projektov príslušným orgánom Švajčiarskej konfederácie a taktiež sprostredkovanie oficiálnych informácií Švajčiarskou konfederáciou NKB, Platobnému orgánu a Orgánu pre audit;
-	organizovanie misií a delegácií zástupcov Švajčiarskej konfederácie v spolupráci s NKB;
-	účasť na stretnutiach týkajúcich sa ŠFM; 
-	poskytovanie informácií o ŠFM a o Príspevku širokej verejnosti;
-	účasť v úlohe pozorovateľa vo Výberových komisiách a v Národnom monitorovacom výbore.

3.2.2.	Švajčiarska agentúra pre rozvoj a spoluprácu a Štátny sekretariát pre hospodárske záležitosti

Do implementácie ŠFM sú okrem Švajčiarskeho veľvyslanectva zapojené dva rezortné orgány Švajčiarskej konfederácie, a to SDC a SECO. Ich hlavnými úlohami v príslušnej oblasti kompetencií sú :

-	zabezpečenie strategického a operatívneho riadenia na najvyššej úrovni ŠFM;
-	účasť na výročných stretnutiach organizovaných NKB;
-	zapájanie sa do pravidelného dialógu s NKB a inými partnermi zúčastňujúcimi sa na identifikácii a realizácii projektov a tiež o celkovom napredovaní ŠFM; 
-	poskytovanie podpory pre identifikáciu a prípravu projektov;
-	rozhodovanie o podpore Žiadostí o NFP odporúčaných slovenskou stranou na financovanie;
-	rozhodovanie o celkových záležitostiach ŠFM; 
-	dohľad nad celkovým vývojom ŠFM prostredníctvom návštev v teréne a hodnotení;
-	vytváranie kontaktov s národnými a medzinárodnými aktérmi dôležitými pre implementáciu ŠFM; 
-	správa ŠFM na švajčiarskej strane.

Švajčiarska konfederácia môže delegovať niektoré úlohy na Švajčiarske veľvyslanectvo.

V súvislosti s Blokovým grantom úlohy a zodpovednosti SDC osobitne zahŕňajú najmä:

-	schvaľovanie vytvorenia Blokových grantov;
-	poskytovanie spätnej väzby o Projektových zámeroch a Konečných návrhoch projektov pre Blokové granty v súvislosti s výberom Sprostredkovateľa;
-	rozhodovanie o financovaní Blokových grantov;
-	nominovanie zástupcu alebo pozorovateľa do Riadiaceho výboru pre schvaľovanie Malých projektov;
-	monitorovanie napredovania realizácie Blokových grantov všeobecne;
-	hodnotenie a diskusia o napredovaní realizácie Blokových grantov s NKB na základe predkladania Výročných správ zo strany NKB.

4.	Proces prijímania, hodnotenia a schvaľovania Žiadostí o NFP

NKB/Sprostredkovateľ na základe Dohody prijíma Žiadosti o NFP pre všetky typy projektovej podpory na základe široko publikovanej otvorenej výzvy na predkladanie Žiadostí o NFP (ďalej len „Výzva“). Výber Sprostredkovateľa/Konečného prijímateľa môže byť realizovaný aj priamym zadaním. 

Proces schvaľovania a výberu Žiadostí o NFP v prípade Individuálnych projektov prechádza dvomi kolami. Rovnako je možné postupovať aj pri výbere Sprostredkovateľa. V prvom kole predkladá žiadateľ Žiadosť o NFP v kvalite Projektového zámeru na základe zverejnenej Výzvy, ktorý bude posudzovaný samostatne podľa vopred určených kritérií. V prípade kladného rozhodnutia Švajčiarskej konfederácie Žiadosť o NFP postupuje do druhého kola hodnotenia. V druhom kole žiadateľ predloží Žiadosť o NFP v kvalite Konečného návrhu projektu, a to na základe písomného podnetu zo strany NKB na jej dopracovanie. Proces schvaľovania Malých projektov je upravený v článku 4.1.5.

4.1.	Výzva

NKB/Sprostredkovateľ na základe široko publikovanej otvorenej Výzvy prijíma Žiadosti o NFP v kvalite Projektového zámeru. 

4.1.1.	Princípy pre zverejňovanie Výziev

Subjekt zodpovedný za zverejňovanie Výzvy, t. j. NKB/Sprostredkovateľ je povinný dodržať nasledovné princípy pre ich zverejňovanie: 

•	Výzva pripravená NKB musí byť schválená SDC/SECO;
•	Výzva pripravená Sprostredkovateľom musí byť schválená NKB a SDC/SECO;
•	Výzvy musia obsahovať presné určenie miesta na predloženie Žiadostí o NFP a termíny uzávierok; 
•	Výzvy musia jasne definovať, ktoré subjekty sú oprávnené predložiť Žiadosti o NFP;
•	Výzvy musia jasne definovať oprávnené aktivity, na ktoré je možné poskytnúť NFP, ako aj oprávnené obdobie výdavkov;
•	Výzvy musia obsahovať informáciu, kde je dostupný formulár na vypracovanie Žiadosti o NFP a príručka k vypracovaniu Žiadosti o NFP;
•	Výzvy musia obsahovať informáciu o výške alokovaných finančných prostriedkov, o ktorú sa môžu žiadatelia uchádzať; 
•	Výzvy musia jasne definovať požiadavky na spolufinancovanie;
•	Výzvy musia obsahovať odkaz na ďalšie nevyhnutné dokumenty potrebné k vypracovaniu Žiadosti o NFP;
•	Výzvy musia obsahovať pokyny, ako získať podrobnejšie informácie k celému procesu schvaľovania Žiadostí o NFP;
•	prílohou Výzvy musí byť vyšpecifikovanie hodnotiacich kritérií a spôsobu hodnotenia Žiadostí o NFP;
•	subjektom podliehajúcim pravidlám štátnej pomoci bude NFP poskytovaný v súlade s ustanoveniami zákona o štátnej pomoci č. 231/1999 Z. z. o štátnej pomoci v znení neskorších právnych predpisov a právnymi predpismi Európskeho spoločenstva.

4.1.2.	Príprava, schválenie a zverejnenie Výzvy

NKB/Sprostredkovateľ zodpovedá za prípravu Výzvy a taktiež zodpovedá za celkovú kontrolu úplnosti informácií v nej uvedených a ďalších dokumentoch nevyhnutých pre jej správne vypracovanie. Všetky Výzvy musia byť schválené podpredsedom vlády Slovenskej republiky pre vedomostnú spoločnosť, európske záležitosti, ľudské práva a menšiny. Zverejnenie Výziev podlieha súhlasnému stanovisku SDC/SECO; a v prípade Výzvy vyhlásenej Sprostredkovateľom aj súhlasu NKB. 

Výzvy musia byť zverejnené s cieľom poskytnúť potenciálnym žiadateľom komplexné a prehľadné informácie potrebné k správnemu vypracovaniu Žiadostí o NFP. Lehota na predkladanie Žiadostí o NFP nesmie byť kratšia ako jeden mesiac odo dňa zverejnenia príslušnej Výzvy. Výzva sa zverejní na stránke www.swiss-contribution.sk a oznam o zverejnení Výzvy sa zverejní najmenej v dvoch celoštátnych printových médiách.

V rámci informačnej činnosti využíva NKB najmä internetovú stránku vytvorenú pre ŠFM - www.swiss-contribution.sk, ktorá je automaticky prepojená na internetovú stránku Úradu vlády SR www.vlada.gov.sk. NKB ďalej organizuje informačné akcie pre verejnosť, tlačové konferencie, pracovné semináre a využíva ďalšie komunikačné prostriedky (napr. noviny, brožúry, letáky) v záujme zabezpečenia dostatočnej publicity. 

Sprostredkovateľ zabezpečí transparentnosť Výzvy jej zverejnením na vlastnej internetovej stránke, ako aj zorganizovaním informačných akcií pre potenciálnych Konečných prijímateľov/Príjemcov pomoci, prípadne pracovných seminárov. Každá Výzva zverejňovaná Sprostredkovateľom musí byť zároveň zverejnená aj na internetovej stránke 
www.swiss-contribution.sk. 

Počas zverejnenia Výzvy musí byť zabezpečené poskytovanie informácií pre žiadateľov. Spôsob a forma poskytovania informácií musia byť zrejmé zo samotnej Výzvy. 

Na písomné otázky žiadateľa, ktoré boli zaslané poštou, faxom alebo elektronicky odpovedá NKB, prípadne príslušný Sprostredkovateľ. Lehotu na poskytnutie odpovedí na písomné otázky žiadateľa NKB/ Sprostredkovateľ stanoví v príslušnej Výzve. Všetky odpovede okrem odpovedí poskytnutých telefonicky sú záväzné.

4.1.3.	Prvé kolo  - Žiadosť a schvaľovací postup Projektového zámeru

V prvom kole žiadateľ vypracuje Žiadosť o NFP na základe požiadaviek pre Projektové zámery uvedených vo Výzve. Žiadosť o NFP môže obsahovať aj žiadosť o finančnú podporu pre prípravu Konečného návrhu projektu prostredníctvom Nástroja na prípravu projektov, ak to umožňujú podmienky Výzvy. 

Žiadosť o NFP v kvalite Projektového zámeru sa spravidla vypracuje v rozsahu nie väčšom ako desať strán, pričom musí obsahovať všetky potrebné informácie, ktoré umožnia vo všeobecnosti zhodnotiť navrhovaný projekt. Skladá sa najmä z nasledovných častí: všeobecné informácie, žiadateľ, význam, organizácia projektu, rozpočet, horizontálne kritéria, zrelosť projektu a prílohy.

Postup pri prijímaní Žiadosti o NFP v kvalite Projektového zámeru

NKB - podateľňa po prevzatí zalepenej a neporušenej obálky so Žiadosťou o NFP označí obálku odtlačkom pečiatky s vyznačením dátumu prijatia. NKB - ORIFM zaeviduje doručené Žiadosti o NFP do elektronickej Registratúrnej knihy NKB. NKB označí Žiadosť o NFP kódom žiadosti a zaregistruje ju do informačného systému účtovania fondov (ISUF). 

Žiadateľ je povinný priložiť k Žiadosti o NFP vyplnené potvrdenie o registrácii Žiadosti o NFP, ktoré je prílohou Výzvy. NKB doplní priložené potvrdenie a po zaregistrovaní Žiadosti o NFP toto zašle spätne žiadateľovi. Doplnené potvrdenie o registrácii Žiadosti o NFP musí obsahovať najmä pridelený kód a musí byť opatrené odtlačkom pečiatky ÚV SR a podpisom povereného pracovníka NKB. 

Kontrola administratívnej zhody Žiadosti o NFP v kvalite Projektového zámeru

Po zaregistrovaní Žiadostí o NFP vykoná NKB pre overenie ich úplnosti kontrolu splnenia kritérií administratívnej zhody, a to v lehote 1 mesiaca od registrácie. Pokiaľ NKB zistí nedostatky pri kontrole administratívnej zhody, je Žiadosť o NFP v kvalite Projektového zámeru z ďalšieho procesu hodnotenia vyradená. Tie Žiadosti o NFP v kvalite Projektového zámeru, ktoré splnili požadované kritéria administratívnej zhody, sú postúpené na ďalšie hodnotenie, a to podľa kritérií oprávnenosti žiadosti a oprávnenosti žiadateľa. V prípade akýchkoľvek nejednoznačne preukázateľných skutočností vyplývajúcich z kontroly administratívnej zhody, je táto skutočnosť zaznamená do kontrolného listu o administratívnej zhode a táto Žiadosť o NFP v kvalite Projektového zámeru je postúpená na ďalšie hodnotenie podľa kritérií pre oprávnenosť žiadosti a oprávnenosť žiadateľa. Ak Žiadosť o NFP v kvalite Projektového zámeru splní požadované kritéria pre oprávnenosť žiadosti a oprávnenosti žiadateľa, o nejednoznačne preukázateľnej skutočnosti týkajúcej sa administratívnej zhody rozhodne s konečnou platnosťou Výberová komisia. Kontrola administratívnej zhody bude vykonaná na základe posúdenia splnenia kritérií administratívnej zhody, ktoré tvoria súčasť Kritérií pre hodnotenie Žiadosti o NFP zverejnených spolu s Výzvou. NKB vyhotoví ku každej jednotlivej Žiadosti o NFP v kvalite Projektového zámeru kontrolný list pre kontrolu administratívnej zhody. 

NKB v každej Výzve výslovne uvedie, či žiadateľovi bude daná možnosť na dodatočné odstránenie nedostatkov Žiadosti o NFP v kvalite Projektového zámeru vrátane príloh zistených pri vykonaní kontroly administratívnej zhody. V prípade ak bude Výzva obsahovať možnosť dodatočne odstrániť nedostatky Žiadosti o NFP v kvalite Projektového zámeru vrátane príloh zistených pri vykonaní kontroly administratívnej zhody, bude na tento účel žiadateľovi stanovená lehota najmenej 5 pracovných dní, ktorá začne plynúť odo dňa doručenia oznámenia o zistených nedostatkoch. Pokiaľ žiadateľ v stanovenej lehote neodstráni zistené nedostatky, bude z ďalšieho hodnotiaceho procesu automaticky vyradený.

Za kontrolu administratívnej zhody v plnej miere zodpovedá NKB.

O vyradení Žiadosti o NFP v kvalite Projektového zámeru NKB na základe nesplnenia požadovaných kritérií pre administratívnu zhodu bude žiadateľ informovaný do 15 pracovných dní.

Kontrola oprávnenosti žiadosti a oprávnenosti žiadateľa Žiadosti o NFP v kvalite Projektového zámeru

Po vykonaní kontroly administratívnej zhody pristúpi NKB k posúdeniu splnenia kritérií oprávnenosti žiadosti a oprávnenosti žiadateľa, a to v lehote 15 pracovných dní. Táto kontrola bude vykonávaná kontinuálne v nadväznosti na vykonanú kontrolu administratívnej zhody pri každej jednotlivej Žiadosti o NFP v kvalite Projektového zámeru. V prípade, že žiadatelia budú v súlade s podmienkami uvedenými v príslušnej Výzve vyzvaní k odstráneniu závad Žiadosti o NFP v kvalite Projektového zámeru, vyššie uvedená lehota sa predĺži o 15 pracovných dní. Žiadosti o NFP v kvalite Projektového zámeru, ktoré splnili požadované kritériá oprávnenosti žiadosti a oprávnenosti žiadateľa, sú postúpené na ďalšie hodnotenie Výberovou komisiou. 

NKB vyhotoví ku každej jednotlivej Žiadosti o NFP v kvalite Projektového zámeru kontrolný list o oprávnenosti žiadosti a oprávnenosti žiadateľa. V prípade akýchkoľvek nejednoznačne preukázateľných skutočností vyplývajúcich z kontroly kritérií oprávnenosti žiadosti a oprávnenosti žiadateľa je táto skutočnosť zaznamená do príslušného kontrolného listu. O nejednoznačne preukázateľnej skutočnosti týkajúcej sa kontroly oprávnenosti žiadosti a oprávnenosti žiadateľa rozhodne s konečnou platnosťou Výberová komisia. Za kontrolu splnenia kritérií oprávnenosti žiadosti a oprávnenosti žiadateľa v plnej miere zodpovedá NKB. Kritériá oprávnenosti žiadosti a žiadateľa tvoria súčasť Kritérií pre hodnotenie Žiadostí o NFP zverejnených v príslušnej Výzve. 

NKB v každej Výzve výslovne uvedie, či žiadateľovi bude daná možnosť na dodatočné odstránenie nedostatkov Žiadosti o NFP v kvalite Projektového zámeru zistených pri vykonaní kontroly oprávnenosti žiadosti a oprávnenosti žiadateľa. V prípade ak bude Výzva obsahovať možnosť dodatočne odstrániť nedostatky Žiadosti o NFP v kvalite Projektového zámeru vrátane príloh zistených pri vykonaní kontroly oprávnenosti žiadosti a oprávnenosti žiadateľa, bude na tento účel žiadateľovi stanovená lehota najmenej 5 pracovných dní, ktorá začne plynúť odo dňa doručenia oznámenia o zistených nedostatkoch. Pokiaľ žiadateľ v stanovenej lehote neodstráni zistené nedostatky, bude z ďalšieho hodnotiaceho procesu automaticky vyradený.

O vyradení Žiadosti o NFP v kvalite Projektového zámeru NKB na základe nesplnenia požadovaných kritérií oprávnenosti žiadosti a oprávnenosti žiadateľa bude žiadateľ informovaný do 15 pracovných dní. 

Po vykonaní kontroly administratívnej zhody a oprávnenosti žiadosti a oprávnenosti žiadateľa NKB postúpi Žiadosti o NFP v kvalite Projektového zámeru spolu s príslušnými kontrolnými listami (kontrolný list o kontrole administratívnej zhody a kontrolný list o oprávnenosti žiadosti a žiadateľa) v zmysle vyššie uvedeného Výberovej komisii za účelom odborného hodnotenia, a to v lehote 5 pracovných dní. 

Výberová komisia na svojom prvom zasadnutí rozhodne na základe predloženej dokumentácie, ktoré Žiadosti o NFP v kvalite Projektového zámeru budú z ďalšieho hodnotenia vyradené na základe posúdenia nejednoznačne preukázateľných skutočností vyplývajúcich z kontroly administratívnej zhody a kritérií oprávnenosti žiadosti a oprávnenosti žiadateľa. Členovia Výberovej komisie majú k dispozícii všetky podklady týkajúce sa Žiadostí o NFP v kvalite Projektového zámeru, na základe ktorých majú právo overiť si výsledky kontroly administratívnej zhody a kontroly oprávnenosti žiadosti a oprávnenosti žiadateľa. 

Výberová komisia nemá právo na ďalšie dožiadanie dokumentácie, rozhoduje len na základe podkladov preložených NKB.

O vyradení Žiadosti o NFP v kvalite Projektového zámeru na základe posúdenia nejednoznačne preukázateľných skutočností Výberovou komisiou bude NKB žiadateľa informovať do 15 pracovných dní po predmetnom zasadnutí Výberovej komisie.

Bližšia špecifikácia postupov pri vykonávaní kontroly administratívnej zhody a kontroly oprávnenosti žiadosti a oprávnenosti žiadateľa ako aj spôsobu vypracovania kontrolných listov ako a hodnotiacej tabuľky bude spresnená vo vnútornom manuáli NKB.

Odborné hodnotenie Žiadosti o NFP v kvalite Projektového zámeru

V rámci hodnotenia Výberovej komisie si NKB vyžiada odborné hodnotenie Žiadostí o NFP v kvalite Projektového zámeru od vecne príslušného rezortu a externého hodnotiteľa. V prípade, že žiadateľom o NFP je príslušný rezort, resp. organizácia zriadená týmto rezortom, bude vyžiadané odborné hodnotenie od iného odborníka v danom obore vybraného výberovým konaním organizovaným NKB v spolupráci s relevantným rezortom. Žiadosti o NFP v kvalite Projektového zámeru sú pridelené jednotlivým hodnotiteľom na prvom zasadnutí Výberovej komisie z hľadiska ich vecného zamerania. Členovia Výberovej komisie, ktorí sú oslovení so žiadosťou o odborné hodnotenie sú povinní hodnotenie predložiť tajomníkovi Výberovej komisie do 20 pracovných dní od pridelenia hodnotenej Žiadosti o NFP v kvalite Projektového zámeru. Táto lehota môže byť konsenzom Výberovej komisie upravená s prihliadnutím na počet pridelených Žiadostí o NFP.

Pri odbornom hodnotení Žiadostí o NFP v kvalite Projektového zámeru sa použije systém bodového hodnotenia. Jednotliví hodnotitelia taktiež predkladajú odborné stanoviská k hodnoteným Žiadostiam o NFP v kvalite Projektového zámeru.

V tých prípadoch, ktoré podliehajú pravidlám štátnej pomoci, sa hodnotenie Žiadostí o NFP v kvalite Projektového zámeru vykoná v ich súlade.

Celý proces odborného hodnotenia Žiadostí o NFP v kvalite Projektového zámeru je hodnotiteľmi zaznamenávaný v tabuľke kritérií pre odborné hodnotenie, ktorá je zverejnená súčasne s Výzvou. Táto tabuľka je podkladom pre proces zostavovania zápisnice z rokovania Výberovej komisie.

Výberová komisia na svojom poslednom zasadnutí príjme uznesenie obsahujúce výsledky odborného hodnotenia Žiadostí o NFP v kvalite Projektového zámeru. Tie Žiadosti o NFP v kvalite Projektového zámeru, ktoré splnili kritériá pre odborné hodnotenie, sa zoradia podľa dosiahnutého aritmetického priemeru pridelených bodov a sú odporučené na predloženie NMV. O tejto skutočnosti sú žiadatelia informovaný do 15 pracovných dní odo dňa rozhodnutia.

Tie Žiadosti o NFP v kvalite Projektového zámeru, ktoré kritéria pre odborné hodnotenie nesplnili, sú z ďalšieho procesu hodnotenia vyradené a archivované v zmysle platných právnych predpisov. Žiadatelia sú o vyradení ich Žiadosti o NFP v kvalite Projektového zámeru z dôvodu nesplnenia kritérií pre odborné hodnotenie informovaní do 15 pracovných dní od posledného zasadnutia Výberovej komisie.
 
Zápisnice zo zasadnutí Výberových komisií predloží NKB Národnému monitorovaciemu výboru, a to do 5 pracovných dní od ich obdržania. NMV predložené materiály preskúma a vydá odporúčanie pre NKB, ktoré Žiadosti o NFP v kvalite Projektového zámeru majú byť postúpené na ďalšie hodnotenie švajčiarskou stranou a ktoré majú byť z ďalšieho hodnotenia vyradené. Pri prijímaní odporúčania k Žiadostiam o NFP v kvalite Projektového zámeru predložených v rámci Výzvy NMV zohľadní potrebu vyčerpania finančných prostriedkov zo ŠFM alokovaných v rámci danej Výzvy pre Slovenskú republiku, pričom počet odporučených Žiadostí o NFP v kvalite Projektového zámeru spravidla nepresiahne alokáciu uvedenú v príslušnej Výzve pre danú prioritnú oblasť.

NMV taktiež vydáva odporúčanie, ktoré Žiadosti o NFP v kvalite Projektového zámeru majú byť zaradené do zásobníka projektov pre danú prioritnú oblasť v prvom kole. Zásobník projektov predstavuje rezervný zoznam tvorený jednotlivými Žiadosťami o NFP v kvalite Projektového zámeru, ktoré neboli odporučené na postúpenie švajčiarskej strane na ďalšie hodnotenie. Jednotlivé Žiadosti o NFP v kvalite Projektového zámeru v zásobníku projektov budú zoradené v poradí podľa dosiahnutého aritmetického priemeru pridelených bodov. Počet Žiadostí o NFP v kvalite Projektového zámeru v zásobníku projektov sa zostaví tak, aby súhrnná výška požadovaného NFP nepresiahla pôvodnú alokáciu pre danú prioritnú oblasť uvedenú v príslušnej Výzve. Príslušný orgán na švajčiarskej strane tieto hodnotí len v prípade, ak k niektorej z odporúčaných Žiadostí o NFP v kvalite Projektového zámeru pôvodne predložených príjme zamietavé stanovisko počas ďalšieho hodnotiaceho procesu. Pri výbere Žiadosti o NFP v kvalite Projektového zámeru zo zásobníka projektov sa zohľadní dosiahnutý počet bodov ako aj výška NFP vzhľadom na alokáciu uvedenú v príslušnej Výzve.

Bližšia špecifikácia postupov v procese hodnotenia Žiadosti o NFP v kvalite Projektového zámeru na úrovni Výberovej komisie a NMV bude spresnená v ich štatútoch a rokovacích poriadkoch.

NKB akceptuje odporúčanie NMV a obratom zašle Švajčiarskemu veľvyslanectvu Žiadosti o NFP v kvalite Projektového zámeru odporúčané na národnej úrovni za účelom formálnej kontroly a ďalšieho hodnotenia na švajčiarskej strane so sprievodným listom. NKB písomne informuje žiadateľa o zaslaní jeho Žiadosti o NFP v kvalite Projektového zámeru švajčiarskej strane na hodnotenie. Rovnako postupuje i v prípade vyradenia Žiadosti o NFP v kvalite Projektového zámeru z ďalšieho hodnotiaceho procesu ako aj v prípade jej zaradenia do zásobníka projektov v prvom kole. NKB je povinný oznámiť žiadateľom rozhodnutie NMV do 20 pracovných dní odo dňa predmetného rokovania NMV.  

Švajčiarske veľvyslanectvo v lehote 5 pracovných dní predloží odporúčané Žiadosti o NFP v kvalite Projektového zámeru kompetentnému orgánu na švajčiarskej strane. Príslušný orgán zastupujúci švajčiarsku stranu preskúma predložené Žiadosti o NFP v kvalite Projektového zámeru a rozhodne o tom, ktoré Žiadosti o NFP v kvalite Projektového zámeru budú prijaté a ktoré nie. V prípade prijatia Žiadosti o NFP v kvalite Projektového zámeru sa vyžiada vypracovanie Konečného návrhu projektu. Švajčiarska strana môže predložiť pripomienky, ktoré musia byť zohľadnené počas vypracovania Konečného návrhu projektu. 

Rozhodnutie o prijatí alebo neprijatí Žiadostí o NFP v kvalite Projektového zámeru je príslušný švajčiarsky orgán povinný oznámiť NKB najneskôr do troch mesiacov odo dňa ich doručenia. Po prijatí rozhodnutia NKB oznámi výsledok hodnotenia jednotlivým žiadateľom v lehote 15 pracovných dní. V prípade prijatia Žiadosti o NFP v kvalite Projektového zámeru švajčiarskou stranou NKB zároveň vyzve žiadateľa, aby potvrdil záujem o dopracovanie Žiadosti o NFP v kvalite Konečného návrhu projektu. 

V prípade, že by švajčiarska strana nemala dostatočný počet prijatých Žiadostí o NFP v kvalite Projektového zámeru vzhľadom na alokáciu, požiada slovenskú stranu o ich doplnenie zo zásobníka projektov v prvom kole. Tie Žiadosti o NFP v kvalite Projektového zámeru zo zásobníka projektov, ktoré budú zaslané švajčiarskej strane na ďalšie hodnotenie, budú mať osobitný proces ďalšieho hodnotenia. Žiadosti o NFP v kvalite Projektového zámeru, ktoré boli prijaté švajčiarskou stranou z pôvodne zaslaného objemu, nebudú viazané na dokončenie hodnotiaceho procesu v prvom kole dodatočne zaslaných Žiadostí o NFP v kvalite Projektového zámeru zo zásobníka projektov v prvom kole. NKB písomne informuje jednotlivých žiadateľov o postúpení ich Žiadosti o NFP zo zásobníka projektov na ďalšie hodnotenie, a to do 10 pracovných dní od ich zaslania švajčiarskej strane.

4.1.4.	Druhé kolo  - Žiadosť a schvaľovací postup Konečného návrhu projektu

Vypracovanie Konečného návrhu projektu 

Po doručení výzvy od NKB na dopracovanie Žiadosti o NFP do kvality Konečného návrhu projektu (ďalej len „výzva na dopracovanie Žiadosti o NFP“) je žiadateľ povinný v lehote 10 pracovných dní tomuto oznámiť svoje stanovisko.

V prípade, ak žiadateľ zaujme k výzve na dopracovanie Žiadosti o NFP negatívne stanovisko, bude jeho Žiadosť o NFP vyradená z ďalšieho hodnotiaceho procesu a príslušná dokumentácia bude následne archivovaná NKB. NKB je povinný obratom o tejto skutočnosti informovať švajčiarsku stranu.

V prípade ak žiadateľ zaujme k výzve na dopracovanie Žiadosti o NFP pozitívne stanovisko, dopracuje Žiadosť o NFP v kvalite Konečného návrhu projektu. 

Súčasťou Konečných návrhov projektov musia byť predložené všetky potrebné dokumenty a potvrdenia (napr. štúdia uskutočniteľnosti, projektová dokumentácia, hodnotenie vplyvu na životné prostredie, potvrdenie, že žiadateľ nie je daňovým dlžníkom), aby bolo možné vykonať dôkladné hodnotenie. Konečný návrh projektu musí obsahovať zhrnutie projektu (1 strana), význam, obsah projektu, odôvodnenie projektu („due diligence“), organizácia projektu, podrobný časový rozvrh realizácie, rozpočet, obstarávanie, vplyv na rozvoj, horizontálne kritériá a prílohy.

Žiadateľ je povinný predložiť dopracovanú Žiadosť o NFP v kvalite Konečného návrhu projektu v lehote stanovenej v príslušnej výzve na dopracovanie Žiadosti o NFP. Lehota nesmie byť kratšia ako 2 mesiace odo dňa doručenia výzvy na dopracovanie Žiadosti o NFP. Pokiaľ Žiadosť o NFP v kvalite Konečného návrhu projektu nie je NKB doručená v stanovenej lehote, je táto z ďalšieho hodnotenia vyradená. Žiadateľ je o tejto skutočnosti informovaný do 15 pracovných dní odo dňa uplynutia lehoty stanovenej v príslušnej výzve na dopracovanie Žiadosti o NFP.

Kontrola administratívnej zhody Žiadosti o NFP v kvalite Konečného návrhu projektu

Po uplynutí lehoty na predloženie Žiadosti o NFP v kvalite Konečného návrhu projektu NKB vykoná kontrolu administratívnej zhody, a to v lehote 10 pracovných dní. Kritéria pre administratívnu zhodu budú zverejnené v rámci danej Výzvy. Kritéria pre splnenie administratívnej zhody pre druhé kolo predstavujú doplnenie kritérií administratívnej zhody pre prvé kolo. 

Ak Žiadosť o NFP v kvalite Konečného návrhu projektu vrátane príloh nespĺňa akékoľvek kritériá administratívnej zhody, NKB vyzve žiadateľa na ich odstránenie, a to v lehote 5 pracovných dní. Lehota začína plynúť nasledujúcim dňom po doručení oznámenia, pričom táto lehota môže byť na základe odôvodnenej žiadosti žiadateľa predĺžená. NKB vyhotoví ku každej jednotlivej Žiadosti o NFP v kvalite Konečného návrhu projektu Kontrolný list pre kontrolu administratívnej zhody. Za vykonanie kontroly administratívnej zhody v plnom rozsahu zodpovedá NKB. V prípade nejednoznačne preukázateľných skutočností sa postupuje ako pri kontrole administratívnej zhody v prvom kole hodnotenia.

Kontrola oprávnenosti žiadosti a oprávnenosti žiadateľa Žiadosti o NFP v kvalite Konečného návrhu projektu.

Žiadosti o NFP v kvalite Konečného návrhu projektu, ktoré splnili požadované kritéria administratívnej zhody, sú postúpené na posúdenie splnenia kritérií oprávnenosti žiadosti a oprávnenosti žiadateľa. Posúdenie splnenia týchto vykoná NKB, a to v lehote 10 pracovných dní. Kritériá oprávnenosti žiadosti a žiadateľa tvoria súčasť hodnotiacich kritérií zverejnených v príslušnej Výzve. Za vykonanie tejto kontroly v plnom rozsahu zodpovedá NKB. V prípade nejednoznačne preukázateľných skutočností sa postupuje ako pri kontrole oprávnenosti žiadosti a oprávnenosti žiadateľa v prvom kole hodnotenia.

Ak Žiadosť o NFP v kvalite Konečného návrhu projektu vrátane príloh nespĺňa akékoľvek kritériá oprávnenosti žiadosti a oprávnenosti žiadateľa, NKB vyzve žiadateľa na ich odstránenie, a to v lehote 5 pracovných dní. Lehota začína plynúť nasledujúcim dňom po doručení oznámenia, pričom táto lehota môže byť na základe odôvodnenej žiadosti žiadateľa predĺžená.

Po vykonaní kontroly administratívnej zhody a kontroly oprávnenosti žiadosti a oprávnenosti žiadateľa NKB postúpi Žiadosti o NFP v kvalite Konečného návrhu projektu spolu s príslušnými kontrolnými listami (kontrolný list o kontrole administratívnej zhody a kontrolný list o oprávnenosti žiadosti a žiadateľa) Výberovej komisii za účelom odborného hodnotenia. 

Výberová komisia na svojom najbližšom zasadnutí rozhodne na základe predloženej dokumentácie, ktoré Žiadosti o NFP v kvalite Konečného návrhu projektu budú z ďalšieho hodnotenia vyradené na základe posúdenia nejednoznačne preukázateľných skutočností vyplývajúcich z kontroly administratívnej zhody a kritérií oprávnenosti žiadosti a oprávnenosti žiadateľa. Členovia Výberovej komisie majú k dispozícii všetky podklady týkajúce sa Žiadostí o NFP v kvalite Konečného návrhu projektu, na základe ktorých majú právo overiť si výsledky kontroly administratívnej zhody a kontroly oprávnenosti žiadosti a oprávnenosti žiadateľa. 

O vyradení Žiadosti o NFP v kvalite Konečného návrhu projektu na základe posúdenia nejednoznačne preukázateľných skutočností Výberovou komisiou bude NKB žiadateľa informovať do 15 pracovných dní po predmetnom zasadnutí Výberovej komisie.

Ostatné Žiadosti o NFP v kvalite Konečného návrhu projektu sa postúpia na odborné hodnotenie. 

Odborné hodnotenie Žiadosti o NFP v kvalite Konečného návrhu projektu

V rámci hodnotenia Výberovej komisie si NKB vyžiada odborné hodnotenie Žiadostí o NFP v kvalite Konečného návrhu projektu od vecne príslušného rezortu a externého hodnotiteľa. V prípade, že žiadateľom o NFP je príslušný rezort, resp. organizácia zriadená týmto rezortom, bude vyžiadané odborné hodnotenie od iného odborníka v danom obore vybraného výberovým konaním organizovaným NKB v spolupráci s relevantným rezortom. Žiadosti o NFP v kvalite Konečného návrhu projektu sú pridelené jednotlivým hodnotiteľom na predmetnom zasadnutí Výberovej komisie z hľadiska ich vecného zamerania. Členovia Výberovej komisie, ktorí sú oslovení so žiadosťou o odborné hodnotenie, sú povinní hodnotenie predložiť tajomníkovi Výberovej komisie spravidla do 15 pracovných dní od pridelenia hodnotenej Žiadosti o NFP v kvalite Konečného návrhu projektu. Táto lehota môže byť upravená s prihliadnutím na počet pridelených Žiadostí o NFP v kvalite Konečného návrhu projektu. 

Pri odbornom hodnotení Žiadostí o NFP v kvalite Konečného návrhu projektu sa použije systém bodového hodnotenia. Jednotliví hodnotitelia taktiež predkladajú odborné stanoviská k hodnoteným Žiadostiam o NFP v kvalite Konečného návrhu projektu.

V tých prípadoch, ktoré podliehajú pravidlám štátnej pomoci, je hodnotenie Žiadostí o NFP v kvalite Konečného návrhu projektu vykonávané v ich súlade.

Celý proces odborného hodnotenia Žiadostí o NFP v kvalite Konečného návrhu projektu je hodnotiteľmi zaznamenávaný v tabuľke kritérií pre odborné hodnotenie, ktorá je zverejnená súčasne s Výzvou. Táto tabuľka je podkladom pre proces zostavovania zápisnice rokovania Výberovej komisie. Výberová komisia zároveň hodnotí, či boli pri vypracovaní Žiadosti o NFP do kvality Konečného návrhu projektu zohľadnené pripomienky príslušného orgánu Švajčiarskej konfederácie resp. požiadavky vznesené počas hodnotenia Žiadosti o NFP v kvalite Projektového zámeru.

Rokovanie Výberovej komisie je v druhom kole rozdelené podľa potreby do viacerých zasadnutí. Rokovanie Výberovej komisie sa končí ukončením hodnotenia Žiadostí o NFP v kvalite Konečného návrhu projektu v rámci pôsobnosti Výberovej komisie. Výberová komisia príjme na svojich zasadnutiach uznesenia, ktorých obsahom sú výsledky odborného hodnotenia Žiadosti o NFP v kvalite Konečného návrhu projektu. Výberová komisia môže jednotlivé Žiadosti o NFP v kvalite Konečného návrhu projektu hodnotiť aj samostatne. 

Po vykonaní odborného hodnotenia Výberovou komisiou sú jednotlivé Žiadosti o NFP v kvalite Konečného návrhu projektu odporučené na predloženie Národnému monitorovaciemu výboru. O tejto skutočnosti sú žiadatelia informovaný do 15 pracovných dní odo dňa rozhodnutia. Tie Žiadosti o NFP v kvalite Konečného návrhu projektu, ktoré požadované kritéria pre odborné hodnotenie nesplnili, sú z ďalšieho hodnotiaceho procesu vyradené a sú archivované v zmysle platných právnych predpisov. Žiadatelia sú informovaní o vyradení ich Žiadosti o NFP v kvalite Konečného návrhu projektu do 15 pracovných dní od predmetného zasadnutia Výberovej komisie. 

Zápisnice zo zasadnutí Výberových komisií predloží NKB na najbližšie rokovanie NMV. NMV predložené materiály preskúma a vydá odporúčanie pre NKB, ktoré Žiadosti o NFP v kvalite Konečného návrhu projektu majú byť postúpené na ďalšie hodnotenie švajčiarskou stranou. Pri prijímaní odporúčania k Žiadostiam o NFP v kvalite Konečného návrhu projektu NMV zohľadní potrebu vyčerpania finančných prostriedkov zo ŠFM alokovaných v rámci danej Výzvy.

Bližšia špecifikácia postupov v procese hodnotenia Žiadosti o NFP v kvalite Konečného návrhu projektu na úrovni Výberovej komisie a NMV bude spresnená v ich štatútoch a rokovacích poriadkoch.

NKB akceptuje odporúčanie NMV a obratom zašle Švajčiarskemu veľvyslanectvu Žiadosti o NFP v kvalite Konečného návrhu projektu odporúčané na národnej úrovni za účelom formálnej kontroly a ďalšieho hodnotenia na švajčiarskej strane so sprievodným listom. NKB písomne informuje žiadateľa o zaslaní jeho Žiadosti o NFP v kvalite Konečného návrhu projektu švajčiarskej strane na hodnotenie. NKB je povinný oznámiť žiadateľom rozhodnutie NMV do 15 pracovných dní odo dňa predmetného rokovania NMV.

Švajčiarske veľvyslanectvo v lehote 5 pracovných dní predloží odporúčané Žiadosti o NFP v kvalite Konečného návrhu projektu kompetentnému orgánu na švajčiarskej strane. Príslušný orgán zastupujúci švajčiarsku stranu preskúma predložené Žiadosti o NFP v kvalite Konečného návrhu projektu a rozhodne o tom, ktoré Žiadosti o NFP sú s konečnou platnosťou schválené. 

V prípade, že by švajčiarska strana nemala dostatočný počet schválených Žiadostí o NFP v kvalite Konečného návrhu projektu vzhľadom na alokáciu, požiada NKB o ich doplnenie zo zásobníka projektov pre danú prioritnú oblasť v prvom kole. Tie Žiadosti o NFP v kvalite Projektového zámeru zo zásobníka projektov, ktoré budú zaslané švajčiarskej strane na ďalšie hodnotenie, budú mať osobitný proces ďalšieho hodnotenia. Žiadosti o NFP v kvalite Konečného návrhu projektu, ktoré boli schválené švajčiarskou stranou z pôvodne zaslaného objemu, nebudú viazané na dokončenie hodnotiaceho procesu v prvom a druhom kole dodatočne zaslaných Žiadostí o NFP v kvalite Projektového zámeru zo zásobníka projektov v prvom kole. NKB písomne informuje jednotlivých žiadateľov o postúpení ich Žiadosti o NFP zo zásobníka projektov na ďalšie hodnotenie, a to do 10 pracovných dní od ich zaslania švajčiarskej strane.

Odôvodnené rozhodnutie je príslušný švajčiarsky orgán povinný oznámiť NKB najneskôr do troch mesiacov odo dňa doručenia Žiadostí o NFP v kvalite Konečného návrhu projektu. V prípade pozitívneho rozhodnutia má oznámenie formu Ponuky na poskytnutie grantu (Grant Offer Letter). Švajčiarska strana posúdi Žiadosti o NFP v kvalite Konečného návrhu projektu s cieľom určiť, či prispejú k znižovaniu ekonomických a sociálnych disparít v Európskom hospodárskom priestore. Pri tomto posúdení zváži najmä dosah projektu, jeho efektivitu výdavkov, trvalú udržateľnosť a dlhodobé prínosy pre Slovenskú republiku. 

NKB oznámi výsledok schvaľovania jednotlivým žiadateľom v lehote 5 pracovných dní odo dňa obdržania Ponuky na poskytnutie grantu, resp. oznámenia o zamietnutí Žiadosti o NFP v kvalite Konečného návrhu projektu. V prípade negatívneho rozhodnutia je Žiadosť o NFP v kvalite Konečného návrhu projektu archivovaná podľa platných právnych predpisov.

V tejto časti neupravené otázky týkajúce sa hodnotiaceho procesu budú upravené vo vnútornom manuáli NKB. 

4.1.5.	Osobitná úprava výberu Konečného prijímateľa/Príjemcu pomoci v rámci Blokového grantu

Výber Konečného prijímateľa/Príjemcu pomoci sa uskutoční jednokolovým systémom. Pri príprave, schválení a zverejnení Výzvy postupuje Sprostredkovateľ primerane v zmysle ustanovení Časti 4.1. Pravidiel a postupov implementácie Programu švajčiarsko – slovenskej spolupráce. 

Sprostredkovateľ po prevzatí zalepenej a neporušenej obálky so Žiadosťou o NFP túto označí odtlačkom svojej pečiatky s vyznačením dátumu prijatia a zaregistruje do registratúrnej knihy. Sprostredkovateľ je povinný žiadateľovi potvrdiť prijatie a registráciu Žiadosti o NFP s uvedením registračného čísla. 

Žiadosť o NFP v prípade Malých projektov musí spĺňať náležitosti stanovené v príslušnej Výzve a zároveň musí byť primerane vypracovaná v kvalite Konečného návrhu projektu.

Po uplynutí lehoty na predloženie Žiadosti o NFP Sprostredkovateľ vykoná kontrolu administratívnej zhody. Po jej vykonaní sú všetky Žiadosti o NFP postúpené na posúdenie splnenia kritérií oprávnenosti žiadosti a žiadateľa. Za posúdenie splnenia kritérií administratívnej zhody, ako aj kritérií oprávnenosti žiadosti a žiadateľa zodpovedá Sprostredkovateľ. 

V podmienkach Blokového grantu sa postavenie a úlohy Výberovej komisie (zriadenie, zloženie, kompetencie, rokovací poriadok, pravidlá hodnotenia Žiadostí o NFP atď.) primerane spravujú ustanoveniami uvedenými v Časti 3.1.7 a 4.1. tohto materiálu. Konkrétne podmienky budú špecifikované v Zmluve o Blokovom grante.

Tajomníkom Výberovej komisie zriaďovanej Sprostredkovateľom, je Sprostredkovateľ. NKB sa zúčastňuje na zasadnutiach Výberovej komisie ako pozorovateľ.

Stanoviská Sprostredkovateľa, odborné stanoviská k vybraným Žiadostiam o NFP, ich súhrnný zoznam s vyhodnotením Výberových komisií predloží Sprostredkovateľ Riadiacemu výboru. Tento predložené materiály preskúma, posúdi jednotlivé Žiadosti o NFP a schváli Žiadosti o NFP, ktoré sa budú realizovať. 

Riadiaci výbor taktiež vydáva odporúčanie, ktoré Žiadosti o NFP majú byť zaradené do zásobníka projektov pre daný Blokový grant. Zásobník projektov predstavuje rezervný zoznam tvorený jednotlivými Žiadosťami o NFP zoradenými v poradí podľa dosiahnutého aritmetického priemeru pridelených bodov.

Sprostredkovateľ je povinný akceptovať rozhodnutie Riadiaceho výboru. Sprostredkovateľ písomne informuje žiadateľa o rozhodnutí Riadiaceho výboru, vrátane podmienok, za ktorých bola Žiadosť o NFP schválená, resp. dôvodov, pre ktoré bola zamietnutá; a to v lehote 15 pracovných dní odo dňa jeho doručenia.

V prípade schválenej Žiadosti o NFP je žiadateľ povinný v lehote 5 pracovných dní zaslať Sprostredkovateľovi vyjadrenie, či akceptuje, alebo neakceptuje podmienky realizácie projektu určené Riadiacim výborom.

Ak žiadateľ neakceptuje ponuku Sprostredkovateľa, tento vyzve Riadiaci výbor, aby zo zásobníka projektov určil ďalšiu Žiadosť o NFP na realizáciu, pričom sa prihliada na vopred stanovené poradie schválených Žiadostí o NFP podľa dosiahnutého aritmetického priemeru dosiahnutých bodov vzhľadom na alokáciu uvedenú v príslušnej Výzve. 

Zmluvné strany Zmluvy o Blokovom grante sú oprávnené upraviť si podmienky výberu Konečného prijímateľa/Príjemcu pomoci pri Blokovom grante aj odlišným spôsobom vyplývajúcim zo Zmluvy o Blokovom grante.

Zmluva o realizácii projektu uzatváraná medzi Sprostredkovateľom a Konečným prijímateľom/Príjemcom pomoci je upravená v Časti 5.3 tohto materiálu.

4.2.	Priame zadanie

NKB a príslušný zástupca švajčiarskej strany, na základe odôvodneného návrhu jednej zo strán a písomného súhlasu druhej strany, sa môžu dohodnúť, že výber Sprostredkovateľa/Konečného prijímateľa sa bude realizovať priamym zadaním, pričom musí byť splnená podmienka výnimočného postavenia Sprostredkovateľa/Konečného prijímateľa v danej oblasti. 

Priame zadanie týkajúce sa Konečného prijímateľa je prípustné len v rámci realizácie Individuálnych projektov, pričom musí byť splnené nasledovné: 
-	bude aplikované len vo výnimočných prípadoch, 
-	musí byť preukázateľne jasné, že iný subjekt by sa do danej výzvy neprihlásil, keďže daný Konečný prijímateľ je jediný kompetentný a oprávnený vykonávať zodpovedajúce aktivity, pričom má špecifické postavenie vyplývajúce z legislatívneho prostredia,
-	bude aplikované v oblasti zamerania špecifikovanej v Dohode v Prílohe č. 1 v hlave 5 bode 1.3 pod označením „Posilnenie inštitúcií a kapacít pre boj proti korupcii a organizovanému zločinu“. 

Priame zadanie týkajúce sa Sprostredkovateľa je prípustné len v rámci realizácie Blokového grantu , pričom musí byť splnené nasledovné: 
-	bude aplikované len vo výnimočných prípadoch, 
-	musí byť preukázateľne jasné, že iný subjekt by sa do danej výzvy neprihlásil, keďže daný Sprostredkovateľ je jediný kompetentný a oprávnený vykonávať zodpovedajúce aktivity, pričom má špecifické postavenie vyplývajúce z legislatívneho prostredia,

Výber žiadateľa iniciuje na národnej úrovni NKB. NKB písomne vyzve žiadateľa na predloženie Žiadosti o NFP v kvalite Konečného návrhu projektu, ktorej náležitosti budú konkretizované vo vnútornom manuáli NKB. Žiadateľ je povinný predložiť Žiadosť o NFP v kvalite Konečného návrhu projektu najneskôr do 2 mesiacov odo dňa vyzvania NKB. NKB overí predloženú Žiadosť o NFP v kvalite Konečného návrhu projektu z hľadiska kritérií administratívnej zhody a kritérií oprávnenosti žiadosti a oprávnenosti žiadateľa. Ak Žiadosť o NFP v kvalite Konečného návrhu projektu spĺňa všetky požadované náležitosti, NKB predloží túto Výberovej komisii za účelom zaujatia odborného stanoviska k predloženému návrhu. V prípade zistených nedostatkov vyplývajúcich z kontroly administratívnej zhody a oprávnenosti žiadosti a oprávnenosti žiadateľa je žiadateľ povinný tieto odstrániť do 15 pracovných dní od vyzvania NKB na ich odstránenie. 

Ak Žiadosť o NFP v kvalite Konečného návrhu projektu spĺňa všetky požadované kritériá, NKB predloží túto Žiadosť o NFP Výberovej komisii za účelom zaujatia odborného stanoviska k predloženému návrhu. Výberová komisia vypracuje stanovisko do 15 pracovných dní odo dňa obdržania Žiadosti o NFP v kvalite Konečného návrhu projektu. Žiadosť o NFP v kvalite Konečného návrhu projektu spolu so stanoviskom Výberovej komisie budú NKB predložené obratom NMV za účelom schválenia výberu žiadateľa na národnej úrovni. NMV je povinný zaujať stanovisko v lehote 30 pracovných dní odo dňa doručenia príslušných dokumentov. V prípade kladného rozhodnutia NMV bude Žiadosť o NFP v kvalite Konečného návrhu projektu odstúpená švajčiarskej strane za účelom konečného schválenia výberu žiadateľa pre realizáciu projektu do 5 pracovných dní. Po odsúhlasení Žiadosti o NFP v kvalite Konečného návrhu projektu švajčiarskou stranou sa bude postupovať rovnako ako pri schválení Žiadosti o NFP v kvalite Konečného návrhu projektu v rámci dvojkolového systému hodnotenia a pristúpi sa k uzavretiu Zmluvy o projekte resp. jej osobitných úprav.

Podrobný procesný postup bude konkretizovaný vo vnútornom manuáli NKB.

4.3.	Kritéria pre hodnotenie Žiadostí o NFP

Výber projektov bude založený na jasne definovanej skupine kritérií. Podrobné rozpracovanie kritérií bude vo vnútornom manuáli NKB. Všetky kritéria pre hodnotenie Žiadostí o NFP musia byť schválené podpredsedom vlády Slovenskej republiky pre vedomostnú spoločnosť, európske záležitosti, ľudské práva a menšiny. Okrem Všeobecných kritérií hodnotených v oboch kolách, sa pri jednotlivých Žiadostiach o NFP hodnotia aj kritériá hodnotenia, ktoré sú diferencované v závislosti od štádia hodnotiaceho procesu nasledovne:

- kritéria administratívnej zhody,
- kritéria oprávnenosti žiadosti a oprávnenosti žiadateľa,
- kritéria pre odborné hodnotenie,
- horizontálne a prierezové kritériá.

Konkrétne kritéria výberu pre každú oblasť zamerania sú formulované pred vyhlásením každej jednotlivej Výzvy v rámci ŠFM, ktoré sa uverejnia na internetovej stránke 
www.swiss-contribution.sk , spolu s Výzvou na predkladanie Žiadostí o NFP.

 Všeobecné kritériá zahŕňajú:
-	schopnosť reagovať na ciele ŠFM;
-	vernosť zásadám ŠFM opísaných v Hlave 2 Prílohy 1 Dohody;
-	schopnosť reagovať na strategické aspekty opísané v bode 3.1 Hlavy 3 Prílohy 1 Dohody;
-	zakotvenie v Národnom rozvojom pláne a ak to bude možné v Národnom strategickom referenčnom rámci a konkrétnom operačnom programe (programoch);
-	inováciu a/alebo potenciál ponúknuť nové riešenia, ktoré je možné následne uplatniť vo väčšom meradle (pilotné projekty);
-	pákový potenciál (mobilizácia dodatočných zdrojov);
-	realizovateľnosť v danom časovom rámci; 
-	udržateľnosť výsledkov;
-	kapacita Konečného prijímateľa/Príjemcu pomoci a Sprostredkovateľa.

V rámci kritérií administratívnej zhody v oboch kolách sa posudzuje formálna stránka predloženej Žiadosti o NFP, a to najmä kompletnosť Žiadosti o NFP vrátane príloh a formálno-právne náležitosti predložených dokumentov. Konkrétne kritéria administratívnej zhody budú uverejnené spolu s príslušnou Výzvou.

Žiadosť o NFP v oboch kolách v rámci kritérií oprávnenosti žiadosti a oprávnenosti žiadateľa musí spĺňať najmä : 
-	požiadavky pre právnu subjektivitu žiadateľa a jeho štatutárneho zástupcu;
-	žiadateľ musí byť zriadený a zaregistrovaný v Slovenskej republike;
-	všetky svoje záväzky voči Slovenskej republike musí mať vysporiadané (potvrdenie, že žiadateľ nie je dlžníkom voči štátu - daňový úrad, sociálna poisťovňa, zdravotná poisťovňa);
-	predložená Žiadosť o NFP musí byť po obsahovej stránke v súlade so stanovenou oblasťou zamerania definovanou v jednotlivých Výzvach; 
-	 lokalita realizácie projektu musí byť v súlade s geografickým rozsahom uvedeným vo Výzve;
-	žiadateľ musí spadať do okruhu subjektov, ktoré sú oprávnené podať Žiadosť o NFP, vymedzeného v príslušnej Výzve atď. Konkrétne kritéria pre posúdenie oprávnenosti žiadosti a žiadateľa budú uvedené v príslušnej Výzve. 

Odborné hodnotenie Žiadosti o NFP pre jednotlivé typy projektovej podpory pozostáva jednak z posúdenia na základe všeobecných kritérií, ako aj z posúdenia na základe stanovených kritérií pre odborné hodnotenie. 

Odborné hodnotenie Žiadosti o NFP v oboch kolách pozostáva z posúdenia organizačnej a prevádzkovej schopnosti žiadateľa, relevantnosti jej zamerania k príslušnej prioritnej oblasti, prínosu Žiadosti o NFP k riešeniu problematiky v danom obore, zo zhodnotenia rozpočtu a efektívnosti nákladov, a to s ohľadom na štádium vypracovania Žiadosti o NFP. 

Medzi ďalšie kritériá pre odborné hodnotenie Žiadosti o NFP v kvalite Projektového zámeru patria :

-	kvalitatívna úroveň Žiadosti o NFP s dôrazom na prehľadnosť a kvalitu predložených dokumentov;
-	finančná stabilita žiadateľa;
-	skúsenosti žiadateľa s realizáciou obdobných projektov;
-	či má žiadateľ predmet činnosti alebo obdobný predmet činnosti uvedený v relevantných dokumentoch; 
-	či žiadateľ preukázal dostatočné administratívne kapacity a skúsenosti ako predpoklad úspešnej realizácie projektu;
-	či navrhovaný rozpočet projektu je reálny a primeraný z pohľadu jeho realizácie; 
-	oprávnenosť výdavkov;
-	či požadovaná suma neprevyšuje sumu alokovanú pre danú prioritnú oblasť;
-	či žiadateľ preukázal efektívnosť nákladov a výdavky jednoznačne definoval a zdôvodnil.

V rámci posúdenia Konečného návrhu projektu budú vyhodnocované okrem skôr uvedených i tieto kritériá pre odborné hodnotenie: 

-	kvalitatívna úroveň vypracovania štúdie uskutočniteľnosti a plánu publicity;
-	realizovateľnosť jednotlivých typov projektovej podpory so zreteľom na technickú pripravenosť projektu (vydané stavebné povolenie, dosahy na životné prostredie a pod.) v závislosti od zrelosti projektu;
-	či Žiadosť o NFP dokladuje kvantifikované výstupy a obsahuje podrobné informácie o jasných a dosiahnuteľných cieľoch; 
-	posúdenie prepojenia logickej matrice opisom činností v rámci realizácie projektu;
-	či žiadateľ v Žiadosti o NFP preukázal trvalú udržateľnosť projektu – v prípade, ak nebola dohodnutá iná doba udržateľnosti projektu; projekty zahŕňajúce investície do nehnuteľností a pôdy (vrátane ich renovácie) musia byť udržateľné minimálne 10 rokov po ukončení financovania projektu;
-	či Žiadosť o NFP prispieva k vyrovnávaniu regionálnych rozdielov, resp. podporuje vyrovnaný regionálny rozvoj s cieľom eliminácie regionálnych rozdielov;
-	ako Žiadosť o NFP prispieva k naplneniu národných, regionálnych, miestnych alebo sektorových stratégií; 
-	riziká definované žiadateľom vrátane ním navrhnutého spôsobu ich eliminácie, s dôrazom na dopad projektu na životné prostredie;
-	či je žiadateľ schopný vyfinancovať uvedené aktivity z vlastných, resp. iných zdrojov;
- realizovateľnosť projektu so zreteľom na finančný plán, národné a vlastné spolufinancovanie.

Horizontálne a prierezové kritériá predstavujú súbor dodatočných hodnôt realizovaných projektov prostredníctvom ich príspevku k trvalo udržateľnému rozvoju, vhodnému spravovaniu, posilňovaniu rodovej rovnosti a rozvoju bilaterálnych vzťahov s donorským štátom.

Trvalo udržateľný rozvoj - pre účely ŠFM je trvalo udržateľný rozvoj definovaný ako rozvoj, ktorý umožňuje uspokojovať potreby súčasnej generácie bez toho, aby budúcim generáciám boli upreté tieto možnosti. Trvalo udržateľný rozvoj pozostáva z troch dimenzií, resp. je postavený na troch základných pilieroch, ktorými sú:

- životné prostredie ako základ možností dosahovania trvalo udržateľného rozvoja, 

- ekonomika ako prostriedok, nástroj dosahovania trvalo udržateľného rozvoja a 

-	sociálny pilier predstavujúci cieľ rozvoja v zmysle zlepšovania kvality a podmienok života  ľudí. 

Vhodné riadenie - vhodné spravovanie v rámci ŠFM, v zmysle ktorého je potrebné chápať vhodné riadenie ako prierezové kritérium zahŕňajúce princípy vhodného spravovania, ako sú zodpovednosť k širokej verejnosti pri implementácii projektu, transparentnosť, zapojenie verejnosti do implementácie, orientovanie sa na potreby verejnosti, prístup verejnosti k informáciám a pod.

Princíp rodovej rovnosti a nediskriminácia - všetky projekty financované zo ŠFM musia poskytnúť rovnaké príležitosti pre participáciu mužov aj žien a v jednotlivých etapách vykonávania intervencie s uvedeným mechanizmom musí byť zabránené diskriminácii na základe rodu, rasy alebo etnického pôvodu, náboženstva alebo viery, zdravotného postihnutia, veku alebo sexuálnej orientácie. Muži aj ženy musia mať vytvorené rovnaké príležitosti v oblasti sociálnych a ekonomických práv, podieľania sa na rozhodovacom procese, nediskriminačné opatrenia v oblasti odmeňovania a pod. 

Posilňovanie bilaterálnych vzťahov - ŠFM má ambíciu vytvoriť užšie, stabilné väzby medzi jednotlivými sektormi spoločnosti ako celku v záujme výmeny vedomostí a skúseností medzi švajčiarskymi inštitúciami a slovenskými inštitúciami s ohľadom na určité kultúrne, ekonomické, prírodné či iné špecifiká krajín.

V rámci hodnotiaceho procesu je možné doplniť stanovené kritériá o ďalšie, a to najmä v závislosti od povahy typu projektovej podpory, priorít tematického zamerania a ich oblastí zamerania.

5.	Zmluvy

5.1.	Proces uzatvárania zmlúv v súvislosti s poskytnutím Nenávratného finančného príspevku

Po ukončení hodnotiaceho procesu na švajčiarskej strane zašle príslušný orgán Švajčiarskej konfederácie NKB Ponuku na poskytnutie grantu, resp. zdôvodnené zamietnutie Žiadosti o NFP v kvalite Konečného návrhu projektu. V Ponuke na grant musia byť uvedené podmienky, za ktorých bude poskytnutý a uvedený konečný termín akceptácie ponuky. Akceptačná lehota pre slovenskú stranu je 30 pracovných dní odo dňa doručenia Ponuky na poskytnutie grantu. V prípade kladného rozhodnutia je NKB povinné zaslať oznámenie o výsledku konečného schválenia Žiadosti o NFP v kvalite Konečného návrhu projektu vrátane Ponuky na poskytnutie grantu žiadateľovi, ktorý je povinný v lehote 15 pracovných dní sa k tejto vyjadriť. V prípade kladného stanoviska žiadateľa má odpoveď formu Akceptačného listu. V prípade negatívneho stanoviska bude postúpená ďalšia Žiadosť o NFP zo zásobníka projektov po druhom kole. Lehota začína plynúť nasledujúci deň po doručení oznámenia. Po doručení stanoviska žiadateľa, NKB zašle svoje stanovisko švajčiarskej strane v závislosti od vyjadrenia žiadateľa. Žiadateľ je oprávnený požiadať NKB o predĺženie tejto lehoty. V prípade pokiaľ nedodrží žiadateľ ani jednu z uvedených lehôt jeho návrh na uzavretie zmluvy zaniká. NKB je oprávnený predĺžiť lehotu maximálne o 15 pracovných dní.

5.2.	Zmluva o projekte 

Švajčiarska konfederácia na základe podmienok uvedených v Ponuke na poskytnutie grantu pripraví návrh Zmluvy o projekte. Táto sa uzatvára medzi Slovenskou republikou a Švajčiarskou konfederáciou a v prípade potreby ďalšími zmluvnými stranami. Slovenská strana je zastúpená Úradom vlády SR, v mene ktorého koná vedúci Úradu vlády SR, ako jeho štatutárny zástupca. Švajčiarska strana je povinná návrh zmluvy pre konkrétny projekt zaslať slovenskej strane v lehote 15 pracovných dní odo dňa doručenia Akceptačného listu. Zmluva o projekte sa riadi podľa vnútroštátnych predpisov Švajčiarskej konfederácie a spadá pod jej jurisdikciu, pričom pri jej osobitných úpravách je možné tieto otázky upraviť inak.

V Zmluve o projekte sú uvedené podmienky poskytnutia NFP (najmä celková výška výdavkov projektu, výška oprávnených výdavkov projektu, schválená percentuálna výška NFP, výška NFP v CHF, dátum schválenia NFP, podmienky vyplatenia NFP), ako aj úlohy a zodpovednosti zmluvných strán a plán realizácie projektu. 

Pre každú schválenú Žiadosť o NFP bude uzatvorená samostatná Zmluva o projekte.
Návrh Zmluvy o projekte budú pripomienkovať príslušné orgány- ÚV SR – NKB, MF SR – Platobný orgán.
Osobitnú úpravu Zmluvy o projekte predstavuje Zmluva o Blokovom grante, Zmluva o Štipendijnom fonde, Zmluva o Nástroji na prípravu projektov a Zmluva o Fonde technickej asistencie.

Zmluva o Blokovom grante – zmluva medzi Slovenskou republikou a Švajčiarskou konfederáciou a Sprostredkovateľom Blokového grantu o podmienkach realizácie tohto typu projektovej podpory. Slovenská strana je zastúpená Úradom vlády SR, v mene ktorého koná vedúci Úradu vlády SR, ako jeho štatutárny zástupca. Švajčiarska strana bude zastúpená SDC. Pre každý Blokový grant pripraví príslušnú zmluvu NKB v spolupráci s Platobným orgánom na základe štandardnej Zmluvy o Blokovom grante poskytnutej zo strany SDC.

Zmluva o Blokovom grante musí obsahovať najmä: 
- ciele Blokového grantu; 
- organizačnú štruktúru, úlohy a zodpovednosti (v rátane zriadenia Riadiaceho výboru pre  schvaľovanie Malých projektov); 
- postupy pre hodnotenie Malých projektov (vrátane kritérií výberu); 
- pravidlá a postupy spolufinancovania; 
- plán realizácie; 
- rozpočet a finančné plánovanie (vrátane výdavkov na riadenie);
- postupy pre vyplácanie a audity, monitoring a riadenie; 
- predkladanie správ, opatrenia pre publicitu atď. 

Zmluva o Štipendijnom fonde – zmluva uzavretá medzi Slovenskou republikou a Švajčiarskou konfederáciou o podmienkach realizácie tohto typu projektovej podpory. Slovenská strana je zastúpená Úradom vlády SR, v mene ktorého koná vedúci Úradu vlády SR, ako jeho štatutárny zástupca. Švajčiarska strana bude zastúpená SDC. 

Zmluva o Štipendijnom fonde musí obsahovať medzi iným : 
- ciele Štipendijného fondu;
- podrobný zoznam výdavkov oprávnených na financovanie; 
- organizačnú štruktúru; 
- úlohy a zodpovednosti;
- postupy, rozpočet a finančné plánovanie, postupy pre audit, monitoring a riadenie a predkladanie správ atď. 

Zmluva o Nástroji na prípravu projektov - zmluva uzavretú medzi Slovenskou republikou a Švajčiarskou konfederáciou o podmienkach finančnej podpory pri príprave Konečných návrhov projektov. Slovenská strana je zastúpená Úradom vlády SR, v mene ktorého koná vedúci Úradu vlády SR, ako jeho štatutárny zástupca. Švajčiarska strana bude zastúpená SDC/SECO.

Zmluva o Nástroji na prípravu projektov musí obsahovať najmä : 
- ciele Nástroja na prípravu projektov; 
- úlohy a zodpovednosti;
- podrobný zoznam výdavkov oprávnených na financovanie; 
- spolufinancovanie;
- postupy pre audit, monitoring a predkladanie správ atď.

Zmluva o Fonde technickej asistencie - predstavuje zmluvu uzavretú medzi Slovenskou republikou a Švajčiarskou konfederáciou o podmienkach pokrytia niektorých dodatočných výdavkov vzniknutých Slovenskej republike v súvislosti s účinnou a efektívnou implementáciou Príspevku. Slovenská strana je zastúpená Úradom vlády SR, v mene ktorého koná vedúci Úradu vlády SR, ako jeho štatutárny zástupca. Švajčiarska strana bude zastúpená SDC/SECO. 

Zmluva o fonde technickej asistencie musí obsahovať medzi iným: 
- ciele Fondu technickej asistencie; 
- podrobný zoznam výdavkov oprávnených na financovanie; 
- organizačnú štruktúru; 
- úlohy a zodpovednosti; 
- postupy; 
- rozpočet a finančné plánovanie, postupy pre audit, monitoring a riadenie, predkladanie správ atď.
5.3.	Zmluva o realizácii projektu

NKB po podpísaní príslušnej Zmluvy o projekte, resp. jej osobitných úprav (napr. o Blokovom grante) so švajčiarskou stranou vyzve listom žiadateľa na uzatvorenie Zmluvy o realizácii projektu, pričom návrh tejto zmluvy bude tvoriť prílohu tohto listu.

Žiadateľ je povinný najneskôr do 30 kalendárnych dní od doručenia výzvy na uzavretie Zmluvy o realizácii projektu uzatvoriť s Úradom vlády SR túto zmluvu. Za Úrad vlády SR koná vedúci Úradu vlády SR, ako jeho štatutárny zástupca. Žiadateľ je oprávnený požiadať NKB o predĺženie tejto lehoty. V prípade pokiaľ nedodrží žiadateľ ani jednu z uvedených lehôt jeho návrh na uzavretie zmluvy zaniká. NKB je oprávnený predĺžiť lehotu maximálne o 15 pracovných dní. 

Zmluva o realizácii projektu obsahuje najmä: 
- predmet a účel zmluvy;
- trvanie a podmienky vykonávania činností;
- výšku NFP;
-náležitosti poskytovania NFP Konečnému prijímateľovi/Príjemcovi pomoci, ustanovenia týkajúce sa zastavenia vykonávania projektu z dôvodov na strane Konečného prijímateľa/Príjemcu pomoci; 
- povinnosti Konečného prijímateľa/Príjemcu pomoci;
- zodpovednosť za porušenie zmluvy; 
- všeobecné podmienky zmluvy;
- Plán realizácie projektu;
- podmienky monitorovania a termíny predkladania monitorovacích správ;
- spôsob vyplácania NFP Konečnému prijímateľovi/Príjemcovi pomoci;
povinnosti Konečného prijímateľa/Príjemcu pomoci súvisiace s výkonom kontroly použitia NFP;
- ukončenie zmluvy a záverečné ustanovenia.

5.4.	Zmeny v zmluvách
Po dohode zmluvných strán je možné vykonať zmeny v už uzavretých zmluvách. Akákoľvek zmena alebo doplnenie zmluvy musia musí byť vykonaná formou písomného dodatku.

Zmeny a doplnky k zmluve nadobúdajú platnosť podpisom obidvoma zmluvnými stranami, pokiaľ v zmluve nie je dohodnuté inak . 

Uvedené ustanovenia sa týkajú všetkých zmluvných aktov.

6.	Typy projektovej podpory

Realizácia projektov prebieha nasledovnými typmi projektovej podpory: 

a) Individuálny projekt,
b) Blokový grant,
c) Štipendijný fond,
d) Fond technickej asistencie,
e) Nástroj na prípravu projektov.

Typ projektovej podpory najmä závisí od:
•	účelu, na ktorý má byť poskytnutý NFP,
•	cieľa, ktorý sa má dosiahnuť,
•	efektívnosti implementácie, ktorá má byť uplatňovaná,
•	výšky požadovaného NFP.

6.1.	Individuálny projekt

V súlade s Pravidlami a postupmi pre implementáciu Programu švajčiarsko–slovenskej spolupráce Individuálne projekty predstavujú ekonomicky nedeliteľný súbor prác s jasne identifikovaným cieľom. Minimálna výška požadovaného NFP zo ŠFM nemôže byť nižšia ako 1 000 000,00 CHF (jeden milión švajčiarskych frankov).

Jednotlivé Individuálne projekty musia byť implementované plne v súlade so zmluvnými aktmi a dokumentmi vydanými v rámci ŠFM. Oprávnení žiadatelia sú žiadatelia, ktorí sú uvedení v príslušnej Výzve na predkladanie Žiadostí o NFP.

Konečný prijímateľ/Príjemca pomoci v rámci ŠFM je povinný realizovať obstarávanie akýchkoľvek tovarov, služieb a prác v súlade s platnou legislatívou SR o verejnom obstarávaní. Subjekty, ktoré podľa zákona nenapĺňajú znaky obstarávateľa podľa príslušného zákona nemajú zákonnú povinnosť realizovať výber zmluvného dodávateľa, tovarov, služieb a prác. Úrad vlády SR však môže zaviazať v Zmluve o realizácii projektu k povinnosti riadiť sa zákonom o verejnom obstarávaní. Všetky práva a povinnosti Konečného prijímateľa/Príjemcu pomoci, ktoré súvisia s realizáciou Individuálneho projektu, budú uvedené v Zmluve o realizácii projektu. 

6.2.	Blokový grant

Blokový grant znamená fond zriadený pre jasne definovaný účel, poskytujúci pomoc organizáciám alebo inštitúciám, uľahčujúci hospodárnu administráciu pri programoch s veľkým počtom Malých projektov.
Blokové granty môžu byť vytvorené na národnej, regionálnej alebo miestnej úrovni. Umožňujú organizáciám alebo inštitúciám zameriavať sa na vecné otázky prostredníctvom Malých projektov a zvyšovať svoje kapacity.
Malé projekty by mali mať neziskovú povahu a mali by byť v rozpätí od 10 000,00 CHF (desaťtisíc švajčiarskych frankov) do 100 000,00 CHF (stotisíc švajčiarskych frankov). 

6.2.1.	Výber Sprostredkovateľa pre Blokový grant

Sprostredkovateľ Blokového grantu by mal mať v zásade silné väzby buď na sektor a/alebo na geografický región, v ktorom má byť Blokový grant realizovaný. 
Výber Sprostredkovateľa Blokového grantu sa môže riadiť postupom pozostávajúcim z dvoch krokov a dohodnutým medzi NKB a SDC. Žiadatelia môžu pred predložením úplnej Žiadosti o NFP predložiť zámer plánovaného Blokového grantu. Zámery a úplné Žiadosti o NFP budú spripomienkované NKB a predložené SDC na schválenie. Výber Sprostredkovateľa Blokového grantu sa môže riadiť aj podľa bodu 4.2. tohto materiálu.
SDC posúdi, či je navrhovaný Sprostredkovateľ Blokového grantu vhodný pre udelenie pomoci a či je navrhnutá štruktúra realizácie primeraná. Na základe vyhodnotenia poskytne SDC spätnú väzbu NKB a Sprostredkovateľovi Blokového grantu a rozhodne o financovaní Blokového grantu.

6.2.2.	Oprávnenosť výdavkov a spolufinancovanie

Oprávnené výdavky pre riadenie a správu Blokového grantu budú definované v Zmluve o Blokovom grante.
Malé projekty realizované samotným Sprostredkovateľom Blokového grantu nie sú oprávnené na financovanie prostredníctvom Blokového grantu. 
Príspevok Blokového grantu na Malé projekty bude stanovený na základe konkrétnych prípadov a môže dosahovať 100 %.
Podpora z Blokového grantu nenahrádza iné formy dotácií a bankové úvery a finančnej pomoci. 
Úlohy a zodpovednosti jednotlivých účastníkov Blokového grantu sú špecifikované v časti 3 tohto materiálu. Tieto môžu byť počas realizácie Blokového grantu pravidelne prehodnocované. Prvé prehodnotenie sa uskutoční počas prvého výročného stretnutia zúčastnených strán Blokového grantu.

Výšku maximálneho a minimálneho NFP stanoví NKB vo Výzve. 

Oprávnení žiadatelia na Sprostredkovateľa sú žiadatelia, ktorí sú uvedení v príslušnej Výzve na predkladanie Žiadostí o NFP. Malé projekty implementované s podporou z Blokového grantu implementujú Koneční prijímatelia/Príjemcovia pomoci. Podrobnejšie informácie o povinnostiach a právach Konečného prijímateľa/Príjemcu pomoci budú uvedené v príručke, ktorú Sprostredkovateľ zverejní spolu s Výzvou. 

6.3.	Nástroj na prípravu projektov

Nástroj na prípravu projektov poskytuje finančnú podporu pre prípravu Konečných návrhov projektov (napr. štúdie uskutočniteľnosti, hodnotenia vplyvu na životné prostredie, atď.). 
Žiadosť o finančnú podporu v rámci Nástroja na prípravu projektov musí byť už súčasťou Projektového zámeru. 

SDC alebo SECO posúdia, či je požadovaná pomoc pre prípravu projektu vhodná pre poskytnutie finančnej podpory. 

Rozhodnutie o poskytnutí finančnej podpory pre prípravu projektu je súčasťou konečného rozhodnutia príslušného subjektu Švajčiarskej konfederácie o Projektovom zámere. 

Sprostredkovateľom Nástroja na prípravu projektov je NKB. 

V prípade poskytnutia finančných prostriedkov prostredníctvom Nástroja na prípravu projektov sa vyžaduje minimálne spolufinancovanie vo výške 15 % zo strany Konečného prijímateľa. Výška spolufinancovania bude stanovená na základe konkrétnych prípadov. 

Nakoľko alokácia pre Nástroj na prípravu projektov predstavuje 0 CHF (nula švajčiarskych frankov), uplatní sa, len ak sa zmluvné strany Dohody rozhodnú na základe vzájomnej dohody prideliť Nástroju na prípravu projektov časť Príspevku. Táto úprava je z tohto dôvodu len rámcová. 

6.4.	Fond technickej asistencie

Fond technickej asistencie sa môže vytvoriť za účelom pokrytia niektorých dodatočných výdavkov vzniknutých Slovenskej republike v súvislosti s účinnou a efektívnou implementáciou Príspevku.
Výdavky vzniknuté slovenským orgánom v súvislosti s riadením, hodnotením, implementáciou, monitorovaním a kontrolou Príspevku vo všeobecnosti nie sú oprávnené na financovanie. Niektoré výdavky vzniknuté slovenským orgánom v súvislosti s úlohami vykonávanými dodatočne a výhradne pre účel implementácie Príspevku sú však oprávnené na financovanie, ak patria do niektorej z nasledujúcich kategórií:

a) výdavky na výbory vytvorené v rámci ŠFM, ako bude definované v Zmluve o Fonde technickej asistencie,
b) školenie pre potenciálnych Konečných prijímateľov/Príjemcov pomoci s cieľom pripraviť ich pre ŠFM,
c) najímanie externých hodnotiteľov pre posudzovanie Žiadostí o NFP adresovaných NKB a prípravu žiadostí o financovanie predkladaných švajčiarskej strane,
d) najímanie poradcov pre monitorovanie a pre posudzovanie projektov financovaných z Príspevku a celkového ŠFM, pričom ich bližšia špecifikácia bude uvedená v Zmluve o Fonde technickej asistencie vo vnútornom manuáli NKB,
e) audity a kontroly na mieste týkajúce sa činností súvisiacich s Príspevkom, to sa vzťahuje na činnosti nad a mimo úrovne projektov; finančné audity pre projekty sa zohľadňujú v rozpočte projektu,
f) opatrenia pre publicitu súvisiace s Príspevkom,
g) výdavky súvisiace s účasťou na stretnutiach so švajčiarskymi orgánmi, ktoré sa konajú mimo Slovenskej republiky,
h) výdavky NKB a Sprostredkovateľov na preklady na úrovni riadenia Príspevku,
i) dodatočné vybavenie, vrátane softvéru obstarané špeciálne pre implementáciu Príspevku.

Sprostredkovateľom pre Fond technickej asistencie je NKB. 
Z hľadiska finančných tokov sa uplatní pri Fonde technickej asistencie rovnaká úprava ako pri Individuálnom projekte.

6.5.	Štipendijný fond

Štipendijný fond poskytuje financovanie pre vzdelávacie a výskumné štipendiá pre slovenských študentov a výskumných pracovníkov prijatých do inštitúcií vyššieho vzdelávania a do výskumných inštitúcií vo Švajčiarskej konfederácii. 
Vzdelávacie štipendiá majú posilňovať rozvoj vysokokvalitných ľudských zdrojov, podporovať vytváranie sietí a iniciovať spoluprácu medzi mladými vysokoškolsky vzdelanými ľuďmi. 
Výskumné štipendiá majú podporovať rozvoj vysokej kvality vo výskume, umožňovať výnimočné osobné výkony mladých a samostatných výskumných pracovníkov, stimulovať vytváranie sietí a zlepšovať švajčiarsko-slovenskú spoluprácu v oblasti výskumu. Výskumné štipendiá môžu byť prepojené na vytváranie nadnárodných tímov a spoločné výskumné projekty.
Sprostredkovateľom pre riadenie Štipendijného fondu je slovenská alebo švajčiarska inštitúcia. Pravidlá, postupy a zodpovednosti Štipendijného fondu budú definované v Zmluve o Štipendijnom fonde. Možné odchýlky od Dohody budú uvedené v Zmluve o Štipendijnom fonde.
Oprávnené výdavky zahŕňajú výdavky na štipendiá ako napr. presídlenie, životné náklady, poistenie, matrikulačné poplatky, špecifické výskumné a publikačné výdavky.
Konkrétne podmienky realizácie Štipendijného fondu budú upravené v samostatnom dohovore, resp. v Zmluve o Štipendijnom fonde.

7.	Monitorovanie

7.1.	Predmet monitorovania

V súlade s Dohodou sú NKB, Sprostredkovateľ, Národný monitorovací výbor a Konečný prijímateľ/Príjemca pomoci zodpovední za monitorovanie jednotlivých typov projektovej podpory realizovaných v rámci ŠFM. Predmetom monitorovania je implementácia jednotlivých typov projektovej podpory, a to nielen po obsahovej, ale i finančnej stránke.

Postupy riadenia sú definované v Zmluve o projekte alebo jej osobitných úprav (napr. Zmluve o Blokom grante). Opis postupov monitorovania zahŕňa: periodicitu predkladania správ, systém monitoringu, pôsobnosť poradných a riadiacich výborov, časový plán pre činnosti a výsledky, vykonávanie finančných auditov, atď.

7.2.	Hlavný cieľ a úloha monitorovania

Hlavným cieľom monitorovania jednotlivých typov projektovej podpory je preverovanie súladu ich implementácie s uzatvorenou príslušnou zmluvou. Úlohou monitorovania je odhaliť nedostatky v implementácii, ako napríklad odklonenie sa od zmluvy po stránke obsahovej alebo finančnej a v prípade zistenia nedostatkov navrhnúť spôsob ich odstránenia tak, aby boli plánované výsledky dosiahnuté.

Pokrok v realizácii projektov je monitorovaný NKB prostredníctvom priebežných správ, ktoré vypracúvajú Koneční prijímatelia/Príjemcovia pomoci a Sprostredkovatelia. NKB taktiež vykonáva kontrolu realizácie projektu na mieste realizácie projektu.

7.3.	Dokumenty monitorovania 
7.3.1.	Na úrovni Konečného prijímateľa/Príjemcu pomoci/Sprostredkovateľa

Monitorovanie jednotlivých typov projektovej podpory prebieha formou predkladania správ Konečných prijímateľov/Príjemcov pomoci a Sprostredkovateľov NKB. Národný kontaktný bod poskytuje Konečným prijímateľom/Príjemcom pomoci/Sprostredkovateľom formuláre správ, ktoré sú povinní pravidelne vyplniť a predkladať NKB. Príslušná Zmluva o realizácii projektu vychádzajúc z príslušnej Zmluvy o projekte presne upravuje povinnosti Konečných prijímateľov/Príjemcov pomoci/Sprostredkovateľov z hľadiska monitorovania. 

Dokumenty monitorovania na úrovni Konečného prijímateľa/ Príjemcu pomoci/ Sprostredkovateľa:

- Priebežná správa o projekte,
- Výročná správa o projekte,
- Správa o ukončení projektu.

Priebežná správa o projekte je dokument vypracovaný Konečným prijímateľom/Príjemcom pomoci/Sprostredkovateľom podľa stanovenej formy, ktorá obsahuje informácie o finančnom a fyzickom pokroku za obdobie štyroch mesiacov realizácie jednotlivých typov projektovej podpory.

Priebežná správa o projekte zahŕňa informácie o finančnom a fyzickom napredovaní, porovnanie skutočných výdavkov s plánovanými, aktualizáciu stavu napredovania, a obsahuje informácie potvrdzujúce spolufinancovanie. Akákoľvek odchýlka musí byť zdôvodnená a musia byť navrhnuté nápravné opatrenia. Priebežná správa o projekte sa musí predkladať najmenej každé štyri kalendárne mesiace.

Výročná správa o projekte opisuje napredovanie jednotlivých typov projektovej podpory. Obsahuje zhrnutie údajov o finančnom napredovaní za rok vykazovania a tiež kumulatívne údaje k danému dátumu. Porovnáva skutočné výdavky s plánovanými a napredovanie, na základe kvalifikovaných cieľov pre výstup a tam, kde je to možné ukazovatele výsledkov. Akákoľvek odchýlka musí byť zdôvodnená a musia byť navrhnuté nápravné opatrenia. Výročná správa o projekte nie je prepojená na Žiadosť o platbu. 

Výročnú správu o projekte je povinný v súlade so Zmluvou o realizácii projektu Konečný prijímateľ/Príjemca pomoci/Sprostredkovateľ vyplniť a predložiť NKB za sledované obdobie 12 mesiacov v termíne stanovenom príslušnou zmluvou. 

Správa o ukončení projektu dokumentuje a komentuje celkové dosiahnutie výstupov a výsledkov v porovnaní s pôvodným plánom, dodržanie zásad ako napr. vzájomne previazané témy a udržateľnosť. Obsahuje aj získané ponaučenia a závery. 

Sprostredkovateľ/Konečný prijímateľ/ Príjemca pomoci je povinný do jedného mesiaca od ukončenia projektu zaslať NKB Správu o ukončení projektu. Záverečná platba Sprostredkovateľovi/Konečnému prijímateľovi/ Príjemcovi pomoci je založená na povinnosti predložiť túto správu vrátane poslednej Priebežnej správy o projekte a Konečnej finančnej správy. 
7.3.2.	Na úrovni Konečného prijímateľa/ Príjemcu pomoci pod Sprostredkovateľom

Monitorovanie na úrovni Konečného prijímateľa/ Príjemcu pomoci pod Sprostredkovateľom prebieha formou predkladania čiastkových správ Konečných prijímateľov/ Príjemcov pomoci Sprostredkovateľom.	Sprostredkovateľ poskytuje Konečným prijímateľom/ Príjemcom pomoci formuláre čiastkových správ, ktoré je Konečný prijímateľ/ Príjemca pomoci povinný pravidelne vyplniť a predkladať Sprostredkovateľovi. Zmluva uzavretá medzi Sprostredkovateľom a Konečným prijímateľom/ Príjemcom pomoci presne upravuje povinnosti Konečných prijímateľov/ Príjemcov pomoci z hľadiska monitorovania.

7.3.3.	Na úrovni Národného kontaktného bodu 

Výročné stretnutia 

S cieľom zabezpečiť účinnú implementáciu ŠFM, budú zmluvné strany Dohody, resp. ich zástupcovia, organizovať výročné stretnutia. Pravidelnými účastníkmi výročných stretnutí budú zástupcovia NKB, Platobného orgánu, SDC, SECO a Švajčiarskeho veľvyslanectva.

Sprostredkovatelia, Koneční prijímatelia/Príjemcovia pomoci a iné inštitúcie a osoby môžu byť na výročné stretnutia pozvané kedykoľvek to bude NKB alebo Švajčiarska konfederácia považovať za potrebné, na základe predchádzajúcej výmeny informácií.

Za organizovanie výročných stretnutí je zodpovedný NKB v koordinácii so Švajčiarskym veľvyslanectvom vo veciach týkajúcich sa organizácie, obsahu, programovej agendy, účastníkov a ďalších organizačných a logistických záležitostí.

Na výročných stretnutiach bude NKB prezentovať Výročnú správu distribuovanú mesiac pred konaním sa stretnutia všetkým zúčastneným subjektom, ktorá bude medziiným obsahovať :
- všeobecné skúsenosti a dosiahnuté výsledky,
- pokrok dosiahnutý v implementácii ŠFM v porovnaní s Koncepčným rámcom obsiahnutým v Prílohe č. 1 Dohody,
- správu o stave ŠFM vrátane:
-	výkazov o schválených projektoch, napredovania vo výbere projektov a predpokladaných Záväzkov vyplývajúcich z výsledkov hodnotiaceho procesu,
-	celkového finančného výkazu o minulých a predbežných budúcich vyplatených prostriedkoch a Záväzkoch pre celý ŠFM,
-	zhrnutia a hlavných záverov finančných auditov projektov v súlade s bodom 3.6. Hlavy 3 Prílohy 2 Dohody,
-	štatistiky verejných obstarávaní, uzavretých zmlúv a úspešných predkladateľov súťažných ponúk,
-	informácii o dôležitých otázkach týkajúcich sa konkrétnych projektov,
-	správy o Blokových grantoch, Nástroji na prípravu projektov, Fonde technickej asistencie a Štipendijnom fonde,
-	návrhy na presmerovanie nezazáväzkovaných finančných prostriedkov,
-	predkladanie správ o administratívnych otázkach implementácie, 
-	stratégiu a činnosti na informovanie širokej verejnosti o ŠFM a realizovaných projektoch,
-	ďalšie otázky na diskusiu, odporúčania, postupnosť krokov,
-	prehodnotenie a v prípade potreby zmenu a doplnenie Príloh Dohody.

Zápisnicu zo stretnutí, ktorá bude obsahovať závery, vypracúva NKB a predkladá ju na schválenie Švajčiarskej konfederácii do 10 pracovných dní od konania sa stretnutia. Zápisnica musí byť zo strany NKB, SECO a SDC schválená v písomnej forme do 15 pracovných dní po jej obdržaní.

Výročná správa

NKB vypracuje Výročnú správu pozostávajúcu z informácii pravidelného monitorovania projektov prostredníctvom Priebežných správ o projekte a Výročných správ o projekte, ako aj údajov zistených priamo na mieste realizácie projektu. Výročná správa taktiež musí obsahovať informácie o pokroku dosiahnutom pri realizácii jednotlivých typov projektových podpôr. Tieto informácie dopĺňajú údaje o celkovom hodnotení úspešnosti implementácie ŠFM za NKB v rámci sledovaného obdobia. 
Po konečnom vyplatení podľa Dohody Slovenská republika predloží Švajčiarskej konfederácii záverečnú správu hodnotiacu splnenie účelu Dohody a záverečnú finančnú správu o použití Príspevku, a to na základe kontroly a auditov projektov.

8.	Publicita a informovanie

Informácie o pomoci poskytnutej zo ŠFM a jej propagácia majú za cieľ zvýšiť transparentnosť a posilniť informovanosť verejnosti. NKB z tohto dôvodu musí zabezpečiť dostatočnú informovanosť verejnosti o poskytovanej pomoci zo ŠFM. 

Publicita musí byť zabezpečovaná na každej úrovni riadenia. V rámci implementácie a riadenia ŠFM Národný kontaktný bod informuje potenciálnych Konečných prijímateľov/Príjemcov pomoci o existencii a fungovaní ŠFM. Na úrovni implementácie projektov je za publicitu zodpovedný Konečný prijímateľ/Príjemca pomoci a/alebo Sprostredkovateľ. Všeobecné propagačné opatrenia sa spracúvajú ako samostatná téma vo Výročnej správe pripravovanej NKB a predkladanej na výročnom zasadnutí. 

Výdavky spojené s realizáciou publicity sú oprávnenými výdavkami každého projektu.

NKB je zodpovedný za to, že každá pomoc financovaná ŠFM sa primerane propaguje, t.j. zodpovedá za správnu realizáciu opatrení vydanými pre publicitu ŠFM, ktorými sú spravidla: 
- opatrenia zamerané na poskytovanie informácií o finančných možnostiach vzniknutých poskytovaním finančných zdrojov ŠFM;
- informovanie širokej verejnosti o využití týchto zdrojov s dôrazom na výsledky;
- publicita o poskytovanej pomoci, ktorá je v zodpovednosti Konečného prijímateľa/Príjemcu pomoci/Sprostredkovateľa; 
- internetová stránka, ktorá obsahuje aktuálne a podrobné informácie o príležitostiach pre potenciálnych žiadateľov, ako aj informácie o schválených projektoch. 

Konečný prijímateľ/Príjemca pomoci/Sprostredkovateľ vypracuje plán informovanosti a publicity, ktorý je súčasťou Žiadosti o NFP. Plán musí obsahovať ciele, cieľové skupiny, realizačné opatrenia a metódy, rozpočet a zodpovednosť za realizáciu. Po schválení Žiadosti o NFP je tento plán informovanosti a publicity rozpracovaný podrobnejšie s jasným a konkrétnym definovaním publikačno-informačných aktivít.

Opatrenia zabezpečené zo strany Konečného prijímateľa/Príjemcu pomoci/Sprostredkovateľa musia obsahovať napr. nástroje zabezpečenia publikačnej činnosti, informačných podujatí, vystavenie plagátov, informačných a pamätných tabúľ, ako aj poďakovanie za získanú pomoc a záruku, že účastníci programov budú informovaní o pomoci poskytnutej zo ŠFM. Realizácia publikačných opatrení bude preverovaná priamo na mieste realizácie projektov.

Ďalšie požiadavky na zabezpečenie publicity môžu byť stanovené v príslušných zmluvách, podľa článku 5 tohto materiálu.

8.1.	Používania loga 

Každá finančná podpora poskytnutá zo ŠFM musí byť zviditeľnená použitím loga určeného pre tento mechanizmus. Logo ŠFM môže používať len žiadateľ, s ktorým bola uzatvorená Zmluva o realizácii projektu. NKB a Platobný orgán používajú logo na základe Dohody. 

Konečný prijímateľ/Príjemca pomoci/Sprostredkovateľ dostane k dispozícii elektronickú verziu loga. Je zakázané používať logo v inej farebnej a tvarovej forme, ako je definovaná a predpísaná. 

8.2.	Nástroje na zabezpečenie publicity 

Opatrenia a nástroje pre realizáciu informovanosti a publicity zahŕňajú napr. zabezpečenie tlače komunikačných a informačných materiálov (brožúry, letáky, prospekty, konferencie, semináre, veľtrhy a výstavy), vhodné umiestnenie plagátov, logo ŠFM a štátnej vlajky donorského štátu, informácie o Príspevku; v prípade infraštruktúrnych investícií tiež postavenie veľkoplošných tabúľ (v priebehu 6 mesiacov po skončení realizácie ich nahradia pamätné tabule) alebo slávnostné začatie projektu, resp. jeho význačných fáz. 

Organizovanie informačných stretnutí a podujatí sa musí uskutočniť za použitia štátnej zástavy donorského štátu, ako aj použitím loga ŠFM na dokumentoch týchto podujatí. Slávnostné začatie a ďalšie fázy realizácie projektu majú byť včas oznámené NKB, aby bolo možné zabezpečiť primeranú účasť NKB a švajčiarskej strany.

Propagačné komuniké a tlačové vyhlásenia majú byť medializované s uvedením finančnej podpory zo ŠFM. 

9.	Ex post hodnotenie

V rámci implementácie pomoci z prostriedkov zo ŠFM môže byť vykonávané ex post hodnotenie projektov. Ex post hodnotenie sa vykonáva na základe rozhodnutia príslušného orgánu Švajčiarskej konfederácie alebo NKB.

Ex post hodnotenie je vykonávané nezávislým subjektom, o ktorého výbere rozhodne príslušný orgán Švajčiarskej konfederácie alebo NKB. Za výkon ex post hodnotenia je zodpovedný príslušný orgán Švajčiarskej konfederácie alebo NKB. Vykonávajú ho nezávislí hodnotitelia, ktorí predkladajú správu o ex post hodnotení ŠFM. Správa o ex post hodnotení nenahrádza ostatné požadované monitorovacie správy.

Účelom hodnotenia je zistenie dosahu jednotlivých foriem pomoci zo ŠFM na príslušné oblasti. Ex post hodnotenie sa vzťahuje na využitie prostriedkov, účinnosť a efektivitu pomoci a jej dosahu. Vyvodzujú sa v ňom aj závery ohľadne politiky hospodárskej a sociálnej súdržnosti. Zaoberá sa tiež hodnotením dosiahnutých cieľov a výsledkami kvantifikujúcimi účinnosť a efektivitu pomoci vrátane ich trvalej udržateľnosti.
 
Výdavky na ex post hodnotenie znáša tá strana, ktorá si hodnotenie vyžiadala.

10.	Oprávnenosť výdavkov 

Počiatočný aj konečný dátum pre oprávnenosť výdavkov bude stanovený v Zmluve o projekte, resp. jej osobitných úpravách.

Oprávnené výdavky sú výdavky realizované po dátume nadobudnutia účinnosti Zmluvy o realizácii projektu. 

Konečný dátum pre oprávnenosť výdavkov by mal byť stanovený 12 mesiacov po plánovanom dátume ukončenia projektu. Ale nesmie to byť neskôr ako 10 rokov od schválenia Príspevku Švajčiarskym parlamentom podľa článku 3 Dohody, t.j. 14. júna 2007.

Konečné Žiadosti o platbu musí Švajčiarska konfederácia obdržať najneskôr 6 mesiacov od konečného dátumu stanoveného pre oprávnenosť výdavkov. 

Pri realizácii projektov bude proces verejného obstarávania prebiehať podľa národnej legislatívy platnej v čase uskutočnenia procesu verejného obstarávania. 

Podrobné podmienky a definície oprávnených výdavkov a neoprávnených výdavkov stanoví NKB v spolupráci so švajčiarskym partnerom. 

Podmienky a definície oprávnených výdavkov v rámci pravidiel pre štátnu pomoc upravuje Zmluva o založení ES (podpísaná v roku 1957) v znení Zmluvy o EÚ z Nice (podpísaná v roku 2000) z pozície primárneho práva ES/EÚ a príslušné sekundárne právne akty ES/EÚ pre oblasť štátnej pomoci. 

10.1.	Oprávnené obdobie pre čerpanie prostriedkov zo ŠFM

Celkové obdobie oprávnenosti - na uskutočňovanie výdavkov zo ŠFM sa začína dňom 14. júna 2007 a končí dňom 13. júna 2017. Lehota na uzatváranie zmlúv sa začína dňom 14. júna 2007 a končí dňom 13. júna 2012. Posledná Žiadosť o platbu z Platobného orgánu musí byť doručená stanovenému orgánu zastupujúcemu Švajčiarsku konfederáciu do 13. decembra 2017, t. j. najneskôr do 6 mesiacov od ukončenia obdobia oprávnenosti výdavkov. Poverený orgán zastupujúci Švajčiarsku konfederáciu zruší takú Žiadosť o platbu od Platobného orgánu, ktorá mu bola doručená po dátume 13. decembra 2017. Poverený orgán zastupujúci Švajčiarsku konfederáciu pristúpi k zníženiu pomoci v takej Žiadosti o platbu, ktorá nie je akceptovateľná zo strany donorského štátu.

Obdobie oprávnenosti pre jednotlivé typy projektovej podpory – na realizáciu výdavkov je stanovené v Zmluve o realizácii projektu, pričom je v právomoci NKB pre individuálny projekt a v právomoci sprostredkovateľa v prípade blokového grantu stanoviť oprávnené obdobie pre výdavky. Táto právomoc je ohraničená podmienkami Zmluvy o projekte a následne Zmluvou o realizácii projektu, ktorú uzatvára NKB a Sprostredkovateľ/Konečný prijímateľ/príjemca pomoci. Výdavky uskutočnené po dátume vyplývajúcom zo Zmluvy o realizácii projektu, najneskôr však po 13. júna 2017 nie sú oprávnené na preplatenie. 

11.	 Financovanie a finančné riadenie

11.1.	Pravidlá pre poskytovanie Nenávratného finančného príspevku

Pre potreby stanovenia pravidiel pre poskytovanie Nenávratného finančného príspevku je nevyhnutné jednoznačne rozlišovať jednotlivé typy konečných prijímateľov.

Koneční prijímatelia prostriedkov ŠFM môžu byť zo sektora verejnej správy, mimovládne organizácie alebo zo súkromného sektora. Medzi konečných prijímateľov z verejnej správy v súlade s § 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov patria:
•	ministerstvá a iné ústredné orgány štátnej správy;
•	orgány miestnej štátnej správy;
•	štátne rozpočtové organizácie,
•	štátne príspevkové organizácie,
•	verejné vysoké školy,
•	iné orgány štátnej správy,
•	subjekty územnej samosprávy:
-	obce alebo nimi zriadené rozpočtové a príspevkové organizácie,
-	vyššie územné celky alebo nimi zriadené rozpočtové a príspevkové 	organizácie.

Pre potreby tohto materiálu sa za Konečných prijímateľov zo súkromného sektora považujú subjekty podnikajúce v zmysle § 2 ods. 2 Obchodného zákonníka a iné subjekty založené za účelom podnikania.

Medzi mimovládne organizácie patria neziskové organizácie poskytujúce všeobecne prospešné služby, nadácie, neinvestičné fondy, občianske združenia.

Cieľom zavedenia pravidiel pre poskytovanie Nenávratného finančného príspevku je vytvorenie jednotnej stratégie pre stanovenie účasti jednotlivých zdrojov v rámci ŠFM na financovaní jednotlivých typov projektovej podpory zo ŠFM. 

	Vo všeobecnosti platí, že podiel zo zdrojov ŠFM neprekračuje 60 % z celkových oprávnených výdavkov. Pre Konečných prijímateľov, resp. Sprostredkovateľov, ktorými sú subjekty verejnej správy a mimovládne organizácie platí, že podiel zdrojov štátneho rozpočtu na spolufinancovanie je vo výške 15 % z celkových oprávnených výdavkov. Cieľom je dosiahnutie maximálnej intenzity čerpania prostriedkov z rozpočtu donorského štátu, ktoré v týchto prípadoch predstavujú 85 % z celkových oprávnených výdavkov. Ak schválená výška príspevku zo ŠFM je nižšia ako 85 %, chýbajúci rozdiel je hradený z vlastných zdrojov Konečného prijímateľa/Príjemcu pomoci/Sprostredkovateľa. Projekty zamerané na budovanie inštitúcií a technickú pomoc, ako aj projekty pre mimovládne organizácie môžu byť financované z Príspevku v plnej výške. 

V tých prípadoch, ktoré budú podliehať pravidlám štátnej pomoci, je potrebné dodržiavať stropy maximálnej intenzity štátnej pomoci podľa príslušnej legislatívy ES pre oblasť štátnej pomoci.

11.2.	Platby zo Švajčiarskej konfederácie 

Vo všeobecnosti platí, že platby zo Švajčiarskej konfederácie prevádza Platobnému orgánu poverený orgán ( SECO resp. SDC). Tieto platby sú prevádzané vo vzťahu ku každej Zmluve o projekte spravidla osobitne a vždy formou refundácie. 

Prostriedky ŠFM prevádza poverený orgán Švajčiarskej konfederácie ( SECO resp. SDC) na osobitný mimorozpočtový účet Platobného orgánu otvorený v Štátnej pokladnici, zriadený v súlade s § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších právnych predpisov, ktorý je vedený v CHF. 

Platobný orgán raz ročne oznamuje výšku úrokov získaných z prostriedkov ŠFM na osobitnom účte poverenému orgánu Švajčiarskej konfederácie (SECO, SDC). 

Švajčiarska konfederácia prostredníctvom  SECO resp. SDC realizuje platby podľa skutočne vynaložených výdavkov, v predmetnom období, schválených NKB a certifikovaných Platobným orgánom podľa pomeru stanoveného v príslušnej Zmluve o projekte k celkovým oprávneným výdavkom uvedeným v predloženej PIR. 

Potom, čo Platobný orgán PIR/PCR schválil, resp. schválil so zníženou sumou, v lehote do 15 pracovných dní od registrovania na sekretariáte SEMZ ju postúpi povereným orgánom Švajčiarskej konfederácie. Platobný orgán zasiela žiadosti o platbu vrátane PIR/PCR v tlačenej forme Veľvyslanectvu Švajčiarskej konfederácie v SR. Poverenému orgánu Švajčiarskej konfederácie ( SECO resp. SDC) a Veľvyslanectvu Švajčiarskej konfederácie v SR ich zasiela elektronickou poštou. 

Refundácia prostriedkov zo Švajčiarskej konfederácie 

Platobný orgán predkladá žiadosti o platbu za jednotlivé typy projektovej podpory spolu so schválenými a certifikovanými PIR/PCR zo strany NKB a Platobného orgánu v papierovej forme Veľvyslanectvu Švajčiarskej konfederácie v SR. Elektronickú formu týchto dokumentov Platobný orgán zasiela poverenému orgánu Švajčiarskej konfederácie ( SECO resp. SDC) a Veľvyslanectvu Švajčiarskej konfederácie v SR. Švajčiarska konfederácia prevedie finančné prostriedky prostredníctvom povereného orgánu ( SECO resp. SDC) na základe skutočne vynaložených výdavkov zo strany Konečných prijímateľov/Príjemcov pomoci/Sprostredkovateľov, ktoré boli alebo majú byť preplatené z Nenávratného finančného príspevku. Tieto výdavky musia byť podložené faktúrami alebo dokladmi rovnocennej dôkaznej hodnoty. 

Švajčiarska konfederácia prostredníctvom povereného orgánu ( SECO resp. SDC) prevedie platbu na osobitný účet Platobného orgánu po získaní úplnej žiadosti o platbu spolu s PIR/PCR v elektronickej aj v papierovej forme v lehote do 2 kalendárnych mesiacov.
 
11.3.	Platby na národnej úrovni 
11.3.1.	Systém účtov
11.3.1.1.	Účty Platobného orgánu 

•	osobitné mimorozpočtové účty pre prostriedky ŠFM, prostriedky predplatenia zo ŠR a prostriedky spolufinancovania zo ŠR sú vedené v Štátnej pokladnici a operácie na nich sa vykonávajú na základe § 10 zákona č. 291/2002 Z. z. o Štátnej pokladnici a o zmene a doplnení niektorých zákonov v znení neskorších právnych predpisov;
•	oprávnenie disponovať s finančnými prostriedkami na týchto účtoch majú poverení zamestnanci Platobného orgánu;
•	tieto účty slúžia najmä na:
o	prijatie finančných prostriedkov od donorského štátu v rámci ŠFM na základe žiadostí o platbu predložených na poverený orgán Švajčiarskej konfederácii ( SECO resp. SDC) Platobným orgánom; 
o	prijatie finančných prostriedkov určených na predplatenie prostriedkov ŠFM z kapitoly Všeobecná pokladničná správa (VPS);
o	prijatie finančných prostriedkov štátneho rozpočtu na spolufinancovanie z kapitoly VPS 
o	prevod vyššie uvedených finančných prostriedkov na príslušné účty Sprostredkovateľov, resp. Konečných prijímateľov/Príjemcov pomoci v prípade individuálnych projektov; 
o	prevod prostriedkov na účet povereného orgánu Švajčiarskej konfederácie ( SECO resp. SDC) v prípade ich vrátenia.
•	účet pre prostriedky ŠFM je vedený v CHF a ostatné účty vrátane účtu pre prijatie finančných prostriedkov určených na predplatenie prostriedkov Švajčiarskej konfederácie sú vedené v SKK;
•	účet pre prostriedky ŠFM a rovnako účet pre prostriedky predplatenia, účet pre prostriedky spolufinancovania, vyrovnávací účet, účet pre nezrovnalosti nie sú úročené;
•	bankové poplatky, náklady na vyrovnávanie kurzových rozdielov a dane z úrokov sú uhrádzané z rezervy zo štátneho rozpočtu v kapitole VPS prostredníctvom vyrovnávacieho účtu;
•	zostatok prostriedkov prechádza po skončení kalendárneho roka automaticky do ďalšieho roka.
MF SR otvára pre Platobný orgán osobitný mimorozpočtový účet pre nezrovnalosti a vrátenie finančných prostriedkov ŠFM (vrátane prostriedkov predplatenia prostriedkov ŠFM zo štátneho rozpočtu), resp. spolufinancovania zo štátneho rozpočtu vedený v SKK. Tento účet slúži na pripísanie vrátených prostriedkov od Konečných prijímateľov/Príjemcov pomoci/Sprostredkovateľov vrátane vymožených prostriedkov prostredníctvom správ finančnej kontroly, resp. MF SR. Účet pre nezrovnalosti a vrátenie finančných prostriedkov nie je úročený a bankové poplatky a iné náklady sú uhrádzané z prostriedkov štátneho rozpočtu rozpočtovaných v kapitole VPS prostredníctvom príslušného vyrovnávacieho účtu. Zostatok finančných prostriedkov prechádza po skončení kalendárneho roka automaticky do ďalšieho roka.

MF SR rovnako otvára pre Platobný orgán vyrovnávací účet pre ŠFM vedený v SKK. Tento účet slúži na úhradu nákladov na vyrovnávanie vzniknutých kurzových rozdielov, bankových poplatkov a daní z úrokov. Zostatok finančných prostriedkov prechádza po skončení kalendárneho roka automaticky do ďalšieho roka.  

11.3.1.2.	Účty Sprostredkovateľa 

•	Sprostredkovateľ si otvára v banke, ktorej bola udelená na Slovensku banková licencia, jeden spoločný účet pre prostriedky donorského štátu v rámci ŠFM a pre spolufinancovanie zo štátneho rozpočtu (v prípade štátnej rozpočtovej alebo príspevkovej organizácie sa jedná o mimorozpočtové účty v Štátnej pokladnici). Účet slúži na úhradu prostriedkov ŠFM, resp. prostriedkov predplatenia prostriedkov ŠFM zo štátneho rozpočtu (v prípade projektov realizovaných subjektom z verejného sektora alebo mimovládnou organizáciou) a spolufinancovania z prostriedkov štátneho rozpočtu v prospech účtov Konečných prijímateľov/Príjemcov pomoci.;
•	Účty sú vedené v SKK.;
•	V prípade, ak účty Sprostredkovateľa sú úročené (v prípade štátnej rozpočtovej organizácie a štátnej príspevkovej organizácie účty nie sú úročené), Sprostredkovateľ je povinný vzniknuté výnosy odviesť do príjmov štátneho rozpočtu, a to jedenkrát ročne do jedného mesiaca po ukončení predchádzajúceho kalendárneho roka.

11.3.1.3.	Účet Konečného prijímateľa - štátna rozpočtová alebo príspevková organizácia 

•	V prípade, ak je rozpočtová alebo príspevková organizácia Konečným prijímateľom, otvára si jeden mimorozpočtový účet pre príjem prostriedkov od Sprostredkovateľa alebo Platobného orgánu a realizáciu výdavkov (vrátane spolufinancovania Konečného prijímateľa, ak tak vyplýva zo Zmluvy o realizácii projektu; 
•	vlastné zdroje Konečného prijímateľa môžu, resp. nemusia prechádzať cez tento osobitný účet;
•	účet nie je úročený; 
•	účet je vedený v SKK.

11.3.1.4.	Účet Konečného prijímateľa - VÚC

•	bežný účet pre príjem prostriedkov predplatenia ŠFM zo štátneho rozpočtu a spolufinancovania zo štátneho rozpočtu je vedený v Štátnej pokladnici, na ktorom sa operácie vykonávajú na základe § 9a zákona 291/2002 Z. z. o Štátnej pokladnici a o zmene a doplnení niektorých zákonov v znení neskorších právnych predpisov alebo v komerčnej banke; 
•	účet v Štátnej pokladnici/komerčnej banke na realizáciu výdavkov prostriedkov predplatenia ŠFM zo štátneho rozpočtu spolufinancovania zo štátneho rozpočtu a spolufinancovania Konečného prijímateľa, ak tak vyplýva zo Zmluvy o realizácii projektu;
•	účet je vedený v SKK;
•	v prípade využitia systému refundácie môže Konečný prijímateľ realizovať úhrady oprávnených výdavkov aj z iných účtov pri dodržaní podmienky existencie jedného spoločného účtu na príjem prostriedkov predplatenia ŠFM zo štátneho rozpočtu a spolufinancovania zo štátneho rozpočtu;
•	v prípade využitia systému refundácie sú úroky vzniknuté na účte/účtoch príjmom Konečného prijímateľa;
•	V prípade, ak prostriedky predplatenia ŠFM zo štátneho rozpočtu a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, Konečný prijímateľ je povinný otvoriť osobitný účet na Individuálny projekt/Malý projekt. Vlastné zdroje Konečného prijímateľa môžu, resp. nemusia prechádzať cez tento osobitný účet. Konečný prijímateľ je povinný vzniknuté výnosy odviesť do príjmov štátneho rozpočtu, a to jedenkrát ročne do jedného mesiaca po ukončení predchádzajúceho kalendárneho roka.

11.3.1.5.	Účet Konečného prijímateľa - obec

•	bežný účet pre prostriedky predplatenia ŠFM zo štátneho rozpočtu a spolufinancovania zo štátneho rozpočtu vedený v komerčnej banke, z ktorého prostriedky realizuje prostredníctvom rozpočtu; 
•	účet/účty sú vedené v SKK;
•	v prípade využitia systému refundácie môže Konečný prijímateľ realizovať úhrady oprávnených výdavkov aj z iných účtov Konečného prijímateľa pri dodržaní podmienky existencie jedného účtu na príjem prostriedkov predplatenia ŠFM zo štátneho rozpočtu a spolufinancovania zo štátneho rozpočtu;
•	v prípade využitia systému refundácie si Konečný prijímateľ môže otvoriť v komerčnej banke osobitný účet pre Individuálny projekt/Malý projekt;
•	v prípade využitia systému refundácie sú úroky vzniknuté na účte/účtoch príjmom Konečného prijímateľa;
•	V prípade, ak prostriedky predplatenia ŠFM zo štátneho rozpočtu a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, Konečný prijímateľ je povinný otvoriť osobitný účet na Individuálny projekt/Malý projekt. Vlastné zdroje Konečného prijímateľa môžu, resp. nemusia prechádzať cez tento osobitný účet. Konečný prijímateľ je povinný vzniknuté výnosy odviesť do príjmov štátneho rozpočtu, a to jedenkrát ročne do jedného mesiaca po ukončení predchádzajúceho kalendárneho roka.

11.3.1.6.	Účet Konečného prijímateľa - rozpočtová a príspevková organizácia v zriaďovacej pôsobnosti VÚC a obce

Základným pravidlom pri realizácii výdavkov na projekty obcí a VÚC a ich rozpočtových organizácií financovaných z prostriedkov predplatenia ŠFM zo štátneho rozpočtu a spolufinancovania zo štátneho rozpočtu je povinnosť ich realizácie prostredníctvom rozpočtu obce a rozpočtu VÚC. Ak sú prostriedky predplatenia ŠFM zo štátneho rozpočtu a spolufinancovania zo štátneho rozpočtu poskytnuté priamo rozpočtovej organizácii v pôsobnosti obce alebo VÚC, tieto môžu byť použité len prostredníctvom rozpočtu zriaďovateľa, t.j. rozpočtu obce alebo VÚC.
1.	rozpočtová organizácia:
•	V prípade, ak zriaďovateľ - VÚC uzatvára Zmluvu o realizácii projektu, použije bežný účet na presun prostriedkov predplatenia ŠFM zo štátneho rozpočtu a spolufinancovania zo štátneho rozpočtu, ktoré následne presúva na výdavkové účty rozpočtovej organizácie;
•	V prípade, ak rozpočtová organizácia uzatvára Zmluvu o realizácii projektu, použije mimorozpočtový účet pre prostriedky predplatenia ŠFM zo štátneho rozpočtu a spolufinancovania zo štátneho rozpočtu vedený v Štátnej pokladnici/komerčnej banke, z ktorého prostriedky pred ich použitím prevedie do rozpočtu zriaďovateľa;
•	účet/účty sú vedené v SKK; 
•	v prípade využitia systému refundácie môže Konečný prijímateľ realizovať úhrady oprávnených výdavkov aj z iných účtov pri dodržaní podmienky existencie jedného účtu na príjem prostriedkov predplatenia ŠFM zo štátneho rozpočtu a spolufinancovania zo štátneho rozpočtu;
•	v prípade využitia systému refundácie si Konečný prijímateľ môže otvoriť v Štátnej pokladnici/komerčnej banke osobitný účet pre projekt;
•	v prípade využitia systému refundácie sú úroky vzniknuté na účte/účtoch príjmom Konečného prijímateľa;
•	V prípade, ak prostriedky predplatenia ŠFM zo štátneho rozpočtu a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, Konečný prijímateľ je povinný otvoriť osobitný účet na projekt. Vlastné zdroje Konečného prijímateľa môžu, resp. nemusia prechádzať cez tento osobitný účet. Konečný prijímateľ je povinný vzniknuté výnosy odviesť do príjmov štátneho rozpočtu, a to jedenkrát ročne.

2.	príspevková organizácia:
•	V prípade, ak príspevková organizácia nepožaduje príspevok od zriaďovateľa, použije bežný účet pre prostriedky predplatenia ŠFM zo štátneho rozpočtu a spolufinancovania zo štátneho rozpočtu, vedený v komerčnej banke, z ktorého prostriedky realizuje prostredníctvom rozpočtu;
•	V prípade, ak príspevková organizácia požaduje príspevok od zriaďovateľa, použije bežný účet pre prostriedky predplatenia ŠFM zo štátneho rozpočtu a spolufinancovania zo štátneho rozpočtu, vedený v Štátnej pokladnici/komerčnej banke, z ktorého prostriedky pred ich použitím prevedie do rozpočtu zriaďovateľa;
•	účet/účty sú vedené v SKK; 
•	v prípade využitia systému refundácie môže Konečný prijímateľ realizovať úhrady oprávnených výdavkov aj z iných účtov pri dodržaní podmienky existencie jedného účtu na príjem prostriedkov predplatenia ŠFM zo štátneho rozpočtu a spolufinancovania zo štátneho rozpočtu;
•	v prípade využitia systému refundácie si Konečný prijímateľ môže otvoriť v komerčnej banke osobitný účet pre projekt;
•	v prípade využitia systému refundácie sú úroky vzniknuté na účte/účtoch príjmom Konečného prijímateľa;
•	V prípade, ak prostriedky predplatenia ŠFM zo štátneho rozpočtu a štátneho rozpočtu na spolufinancovanie poskytnuté systémom predfinancovania, resp. zálohovej platby sú úročené, Konečný prijímateľ je povinný otvoriť osobitný účet na projekt. Vlastné zdroje Konečného prijímateľa môžu, resp. nemusia prechádzať cez tento osobitný účet. Konečný prijímateľ je povinný vzniknuté výnosy odviesť do príjmov štátneho rozpočtu, a to jedenkrát ročne do jedného mesiaca po ukončení predchádzajúceho kalendárneho roka.

11.3.1.7.	Účet Konečného prijímateľa/Príjemcu pomoci - súkromný sektor a mimovládne organizácie

•	v prípade využitia systému predfinancovania alebo zálohovej platby je Konečný prijímateľ (mimovládna organizácia) povinný prijímať prostriedky predplatenia ŠFM zo štátneho rozpočtu a spolufinancovania zo štátneho rozpočtu určené na financovanie projektu na jeden osobitný účet zriadený pre projekt;
•	vlastné zdroje Konečného prijímateľa/Príjemcu pomoci môžu, resp. nemusia prechádzať cez tento osobitný účet; 
•	v prípade využitia systému predfinancovania alebo zálohovej platby sú úroky vzniknuté na účte/účtoch vrátené v zodpovedajúcom pomere do príjmov štátneho rozpočtu;
•	v prípade systému refundácie môže Konečný prijímateľ/Príjemca pomoci (zo súkromného sektora) realizovať úhrady oprávnených výdavkov aj z iných účtov pri dodržaní podmienky existencie jedného účtu na príjem prostriedkov predplatenia prostriedkov ŠFM zo štátneho rozpočtu) a spolufinancovania zo štátneho rozpočtu;
•	účet/účty sú vedené v SKK.

11.3.2.	Vlastné zdroje Konečného prijímateľa/Príjemcu pomoci 

Vlastné zdroje Konečného prijímateľa/Príjemcu pomoci môžu prechádzať cez osobitný účet Konečného prijímateľa/Príjemcu pomoci. V prípade, ak vlastné zdroje Konečného prijímateľa/Príjemcu pomoci prechádzajú cez osobitný účet, Konečný prijímateľ/Príjemca pomoci je povinný previesť vlastné zdroje na financovanie Individuálneho projektu/Malého projektu/programu do 3 pracovných dní od prijatia prostriedkov ŠFM a štátneho rozpočtu na spolufinancovanie a predložiť NKB, resp. Sprostredkovateľovi výpis z osobitného účtu ako potvrdenie o prevode vlastných zdrojov. 

V prípade, ak vlastné zdroje Konečného prijímateľa/Príjemcu pomoci neprechádzajú cez osobitný účet, Konečný prijímateľ/Príjemca pomoci je povinný ku každému uhradenému výdavku predložiť NKB/Sprostredkovateľovi výpis z iného účtu otvoreného Konečným prijímateľom/Príjemcom pomoci o úhrade vlastných zdrojov Konečného prijímateľa/príjemcu pomoci. 

11.3.3.	Výnosy vzniknuté na účte Konečného prijímateľa/Príjemcu pomoci/ Sprostredkovateľa

Konečný prijímateľ/Príjemca pomoci, ako aj Sprostredkovateľ je povinný výnosy za prostriedky predplatenia a štátneho rozpočtu na spolufinancovanie vzniknuté na osobitnom účte odviesť do príjmov štátneho rozpočtu na stanovený účet Platobného orgánu/Sprostredkovateľa jedenkrát ročne. Odvod výnosov Konečný prijímateľ potvrdí predložením výpisu z osobitného účtu.

V prípade, ak Konečný prijímateľ/príjemca pomoci/Sprostredkovateľ počas realizácie Individuálneho projektu/Malého projektu vykázal príjem vytvorený z uvedených typov projektovej podpory v zmysle platných pravidiel, alikvotný podiel prostriedkov predplatenia ŠFM zo štátneho rozpočtu je príjmom osobitného účtu MF SR. MF SR je oprávnené tieto prostriedky využiť na ďalšie financovanie všetkých typov projektovej podpory. Konečný prijímateľ/Príjemca pomoci vráti alikvotný podiel prostriedkov za zdroj štátneho rozpočtu na spolufinancovanie v súlade § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov do príjmov štátneho rozpočtu.

11.3.4.	Zabezpečenie prostriedkov v štátnom rozpočte
Keďže systém platieb od povereného orgánu Švajčiarskej konfederácie ( SECO resp. SDC) je založený na preplácaní už realizovaných výdavkov, je nevyhnutné na národnej úrovni zabezpečiť prostriedky na predplatenie týchto zdrojov z prostriedkov štátneho rozpočtu s cieľom dosiahnutia plynulého financovania projektov Konečných prijímateľov, ktorí spravidla nedisponujú potrebnou hotovosťou, aby boli schopní vopred vykryť výdavky na Individuálny projekt/Malý projekt. Ide o Konečných prijímateľov z verejnej správy a mimovládne organizácie. 

Z uvedeného dôvodu Platobný orgán na základe podkladov od NKB zabezpečí v kapitole VPS potrebný objem prostriedkov na predplatenie zdrojov ŠFM, ktorý sa následne prevedie na osobitné mimorozpočtové účty Platobného orgánu pre prostriedky ŠFM. Potrebný objem finančných prostriedkov nepokrýva celkovú alokáciu pre SR zo ŠFM, predstavuje len počiatočný kapitál určený na plynulé pokrytie výdavkov v počiatočnom období implementácie. Po schválení jednotlivých žiadostí o platbu a PIR/PCR poverený orgán Švajčiarskej konfederácie (SECO resp. SDC) prepláca realizované výdavky Platobnému orgánu priebežne (spravidla každé 4 kalendárne mesiace pre každý typ projektovej podpory), a to na základe predloženej žiadosti o platbu. Ak to vyplýva zo Zmluvy o projekte, SECO resp. SDC môže preplácať finančné prostriedky v inej periodicite (napr. každé 3 alebo 6 kalendárnych mesiacov). Z toho dôvodu pravdepodobne nevznikne potreba na ďalšie navyšovanie zo zdrojov kapitoly VPS. Prípadné dodatočné požiadavky budú kryté z rezervy rozpočtovanej v rámci kapitoly VPS. Ku koncu obdobia oprávnenosti, čiže po vyplatení prostriedkov žiadaných v PCR pre jednotlivé typy projektovej podpory od povereného orgánu Švajčiarskej konfederácie (SECO resp. SDC), sú finančné prostriedky predplatenia čerpané z kapitoly VPS prevedené do príjmov štátneho rozpočtu.

Prostriedky na spolufinancovanie zo štátneho rozpočtu sú každoročne zabezpečované v kapitole VPS v súlade s ročným odhadom očakávaných výdavkov zosumarizovaným a predloženým Národným kontaktným bodom Platobnému orgánu. 

11.3.5.	Platby Sprostredkovateľom

Platby Sprostredkovateľom sú Platobným orgánom poskytované formou preddavkových platieb z prostriedkov predplatenia ŠFM zo štátneho rozpočtu a spolufinancovania zo štátneho rozpočtu v príslušnom pomere pre Blokový grant. Podkladom pre vyplácanie preddavkov Sprostredkovateľom je žiadosť o preddavok s priloženým odhadom očakávaných výdavkov (OOV) a v prípadoch druhého a nasledujúcich preddavkov príslušná PIR. 

Systém preddavkových platieb Sprostredkovateľom sa uplatňuje v zmysle nasledovného postupu:
Poskytnutie prvého preddavku:
1.	Sprostredkovateľ po podpise zmluvy medzi NKB a Sprostredkovateľom a po schválení vnútorného manuálu procedúr zo strany NKB predkladá žiadosť o preddavok spolu s OOV na prvých 8 (6 resp. 12, ak je zúčtovacie obdobie vyplývajúce zo Zmluvy o projekte, stanovené na 3 resp. 6 mesiacov) kalendárnych mesiacov realizácie Blokového grantu na NKB na predpísaných tlačivách, ktoré sú stanovené usmernením Platobného orgánu, a to a v lehotách stanovených v zmluve medzi NKB a Sprostredkovateľom. Prvý mesiac OOV prvého preddavku začína tým kalendárnym mesiacom, v ktorom sú výdavky pre daný Blokový grant oprávnené v zmysle zmluvy medzi NKB a Sprostredkovateľom. Sprostredkovateľ má právo predložiť žiadosť o prvý preddavok najneskôr v posledný deň siedmeho kalendárneho mesiaca nasledujúceho po mesiaci, v ktorom bola podpísaná zmluva medzi NKB a Sprostredkovateľom. Suma žiadaného prvého preddavku nesmie prekročiť 40 % z nenávratného finančného príspevku vyplývajúceho pre Blokový grant zo zmluvy medzi NKB a Sprostredkovateľom. Sprostredkovateľ je oprávnený z prvého preddavku spätne uhradiť oprávnené výdavky vzniknuté počnúc dňom oprávnenosti stanovenom v zmluve medzi NKB a Sprostredkovateľom. 
2.	Sprostredkovateľ doručí žiadosť spolu so stanovenými prílohami na NKB. Za deň doručenia žiadosti o preddavok na NKB sa považuje deň registrácie žiadosti o preddavok na sekretariáte ORIFM vykonávajúcom úlohy NKB. 
3.	NKB v prípade nedostatkov vyplývajúcich z overenia formálnej správnosti písomnou formou vyzve Sprostredkovateľa k doplneniu žiadosti o preddavok a v prípade závažných nedostatkov, alebo nedoplnenia požadovaných údajov v stanovenom čase, žiadosť o preddavok zamietne. NKB informuje Sprostredkovateľa písomnou formou o zamietnutí žiadosti o preddavok v lehote do 15 pracovných dní odo dňa doručenia žiadosti o preddavok. 
4.	NKB následne overí reálnosť OOV z pohľadu schváleného Blokového grantu a pristúpi k definovaniu výšky prvého preddavku, pričom v jeho právomoci je požadovanú sumu znížiť. Výšku preddavku určuje NKB podľa OOV s ohľadom na rozpočet Blokového grantu a reálnosť predloženého OOV. 
5.	Ak NKB vyhodnotí predloženú žiadosť o preddavok ako úplnú, v lehote najneskôr 10 pracovných dní odo dňa, kedy bola úplná žiadosť o preddavok registrovaná na sekretariáte ORIFM, NKB predkladá schválenú žiadosť o preddavok spolu s OOV Platobnému orgánu. 
6.	NKB v lehote do 10 pracovných dní odo dňa registrácie úplnej žiadosti o prvý preddavok zaregistruje žiadosť v systéme ISUF, pričom použije dátum registrácie žiadosti na sekretariáte ORIFM.
7.	Platobný orgán posúdi reálnosť požiadavky a prevádza prostriedky predplatenia ŠFM zo štátneho rozpočtu a spolufinancovania zo štátneho rozpočtu z príslušných mimorozpočtových účtov na účty Sprostredkovateľa. 
8.	PO po schválení žiadosti o preddavok zašle platobný príkaz Štátnej pokladnici do 15 pracovných dní od doručenia žiadosti o preddavok na sekretariát sekcie európskych a medzinárodných záležitostí MF SR (SEMZ) vykonávajúcej úlohy PO.
9.	PO informuje elektronickou poštou NKB (na adresu sfm@vlada.gov.sk) a Sprostredkovateľa v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Blokového grantu, 
•	poradové číslo žiadosti o preddavok v rámci Blokového grantu,
•	sumu prostriedkov určených na výdavky Sprostredkovateľa na riadenie Blokového grantu v členení podľa zdrojov financovania, 
•	suma prostriedkov určených na financovanie Malých projektov v členení podľa zdrojov financovania, 
•	dátum zadania platobného príkazu Štátnej pokladnici.
10.	V prípade, ak PO rozhodne o neschválení žiadosti Sprostredkovateľa o preddavok alebo znížení sumy uvedenej v žiadosti o preddavok, informuje o takomto rozhodnutí NKB a Sprostredkovateľa písomnou formou v lehote do 5 pracovných dní od prijatia takéhoto rozhodnutia, najneskôr však do 15 pracovných dní od jej registrácie na sekretariáte SEMZ. PO orgán zároveň uvedie aj dôvody neschválenia, resp. zníženia žiadosti o preddavok a výšku zníženia žiadosti o preddavok
 
Poskytnutie ďalších preddavkov (nadväzuje na časti 11.3.1.1, 11.3.1.2):
1.	Potom, čo Sprostredkovateľ schváli čiastkové PIR od Konečných prijímateľov a prevedie prostriedky predplatenia ŠFM zo štátneho rozpočtu a spolufinancovania zo štátneho rozpočtu, v stanovených termínoch (minimálne jedenkrát za 4 mesiace) predkladá Národnému kontaktnému bodu novú žiadosť o preddavok spolu s celkovou PIR za Blokový grant a OOV na nasledovné 4 kalendárne mesiace. Ak to vyplýva zo Zmluvy o projekte, Sprostredkovateľ môže predkladať žiadosť o preddavok v inej periodicite (napr. každé 3 alebo 6 kalendárnych mesiacov). Výška žiadaného preddavku sa určuje v zmysle nasledovných podmienok:
-	Suma predchádzajúceho preddavku nezúčtovaná v PIR môže byť doplnená len do výšky 40 % z nenávratného finančného príspevku pre Blokový grant financovaných z prostriedkov ŠFM a spolufinancovania zo ŠR.
-	Výška druhého preddavku je stanovená ako suma deklarovaná v OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace znížená o sumu nevyčerpaných prostriedkov z 50 % sumy prvého preddavku. Za nevyčerpané prostriedky sa považujú tie, ktoré neboli podložené účtovným dokladom, podpornou dokumentáciou a výpisom z účtu, neboli zo strany Sprostredkovateľa schválené v rámci čiastkových PIR, resp. boli vrátené Konečným prijímateľom na účty Sprostredkovateľa podľa časti (Účty Sprostredkovateľa).
-	Výška tretieho a ďalších preddavkov je stanovená ako suma deklarovaná v OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace znížená o sumu predstavujúcu 50 % zo súčtu posledných dvoch poskytnutých preddavkov a nevyčerpaných prostriedkov, ktoré boli Sprostredkovateľovi poskytnuté pred týmito dvoma preddavkami.
2.	Ak bude predložená žiadosť o druhý a ďalšie preddavky vyhodnotená ako úplná, lehoty vyplývajúce pre NKB a PO sa počítajú odo dňa, kedy bola úplná žiadosť o preddavok registrovaná na sekretariáte ORIFM. NKB vloží v lehote do 30 pracovných dní odo dňa registrácie úplnej žiadosti o preddavok žiadosť v systéme ISUF, pričom použije dátum registrácie žiadosti na sekretariáte ORIFM. NKB samostatne vloží v lehote do 30 pracovných dní odo dňa registrácie úplnej žiadosti o preddavok PIR/PCR do systému ISUF, pričom použije dátum registrácie žiadosti na sekretariáte ORIFM. 
3.	NKB overí zrealizovanie výdavkov na základe prijatej PIR od Sprostredkovateľa, prípadne overením na mieste u Sprostredkovateľa, resp. Konečných prijímateľov/Príjemcov pomoci. NKB následne PIR:
•	schváli; 
•	zníži o neoprávnenú sumu;
•	neschváli. 
V druhom prípade môže NKB pristúpiť k vyradeniu určitých výdavkov z PIR, ktoré nie sú oprávnené, alebo nie sú adekvátne dokladované. 
4.	V prípade schválenia PIR NKB pristúpi ku kontrole žiadosti o preddavok a OOV na nasledujúce 4 (3 alebo 6, ak to vyplýva zo Zmluvy o projekte) mesiace. NKB overuje reálnosť žiadosti a OOV z pohľadu plánu výdavkov a schváleného stavu čerpania. 
5.	NKB po schválení PIR a kontrole žiadosti o preddavok a OOV pristúpi k definovaniu výšky preddavku na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre Sprostredkovateľa. V právomoci NKB je požadovanú sumu znížiť, vrátane zníženia o sumu prostriedkov, ktoré neboli z jeho strany schválené v rámci PIR. NKB následne predkladá schválenú žiadosť o preddavok spolu s prílohami (najmä PIR/PCR a OOV) Platobnému orgánu do 30 pracovných dní od doručenia úplnej žiadosti o druhý a ďalšie preddavky na sekretariát ORIFM. 
6.	Platobný orgán posúdi reálnosť sumy vyplývajúcej zo žiadosti o preddavok a OOV a v prípade schválenia a certifikácie PIR prevádza prostriedky predplatenia ŠFM zo štátneho rozpočtu a spolufinancovania zo štátneho rozpočtu z príslušných mimorozpočtových účtov na účty Sprostredkovateľa. 

7.	PO po schválení žiadosti o druhý a ďalšie preddavky a schválení PIR/PCR zašle platobný príkaz Štátnej pokladnici do 15 pracovných dní od doručenia žiadosti o preddavok na sekretariát SEMZ. 

8.	PO informuje elektronickou poštou NKB (na adresu sfm@vlada.gov.sk) a Sprostredkovateľa v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Blokového grantu , 
•	poradové číslo žiadosti o preddavok v rámci Blokového grantu,
•	sumu prostriedkov určených na výdavky Sprostredkovateľa na riadenie Blokového grantu v členení podľa zdrojov financovania, 
•	suma prostriedkov určených na financovanie Malých projektov v členení podľa zdrojov financovania, 
•	dátum zadania platobného príkazu Štátnej pokladnici,

9.	V prípade, ak PO rozhodne o neschválení žiadosti Sprostredkovateľa o preddavok alebo znížení sumy uvedenej v žiadosti o preddavok, informuje o takomto rozhodnutí NKB a Sprostredkovateľa písomnou formou v lehote do 5 pracovných dní od prijatia takéhoto rozhodnutia, najneskôr však do 15 pracovných dní od jej registrácie na sekretariáte SEMZ. PO orgán zároveň uvedie aj dôvody neschválenia, resp. zníženia žiadosti o preddavok a výšku zníženia žiadosti o preddavok
10.	Postup podľa bodov 1 až 9. sa uplatňuje až do ukončenia realizácie Blokového grantu schválením a certifikovaním PCR zo strany Platobného orgánu.
11.	NKB je oprávnený schváliť aj tie výdavky Sprostredkovateľa/Konečného prijímateľa/Príjemcu pomoci, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

11.3.6.	Vrátenie verejných prostriedkov od Sprostredkovateľa

1.	Sprostredkovateľ vráti poskytnuté prostriedky ŠFM a spolufinancovania zo štátneho rozpočtu, ktoré mu NKB prostredníctvom PO poskytol na úhradu výdavkov na riadenie BG v nasledovných prípadoch:
a)	Sprostredkovateľ nevyčerpal poskytnuté prostriedky ŠFM a spolufinancovania zo štátneho rozpočtu na základe zmluvy medzi NKB a Sprostredkovateľom;
b)	Sprostredkovateľovi boli poskytnuté finančné prostriedky ŠFM a spolufinancovania zo štátneho rozpočtu z titulu mylnej platby;
c)	Sprostredkovateľ porušil povinnosti stanovené v zmluve medzi NKB a sprostredkovateľom a porušenie povinnosti znamená porušenie finančnej disciplíny v zmysle § 31 ods. 1 písm. a) až d) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov;
d)	Sprostredkovateľ porušil povinnosti stanovené v zmluve medzi NKB a Sprostredkovateľom a porušenie povinnosti znamená nezrovnalosť v zmysle platných pravidiel;
e)	Konečný prijímateľ/Príjemca pomoci v rámci Blokového grantu počas realizácie Malého projektu vykázal príjem vytvorený z Malého projektu a s tým súvisí povinnosť vrátenia tohto príjmu v zmysle § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov alebo platných pravidiel; 
f)	prostriedky poskytnuté Sprostredkovateľovi formou preddavku boli úročené a Sprostredkovateľovi vznikol výnos;
g)	iných, ak na základe zmluvy medzi NKB a Sprostredkovateľom vyplýva povinnosť Sprostredkovateľovi vrátiť verejné prostriedky.

2.	V jednotlivých prípadoch vrátenia finančných prostriedkov uvedených v bode 1 tejto časti materiálu, okrem písm. f), NKB zašle Sprostredkovateľovi žiadosť o vrátenie finančných prostriedkov na aktuálne predpísanom tlačive, ktoré je stanovené usmernením platobného orgánu, aby odviedol verejné prostriedky v lehote do 15 pracovných dní odo dňa doručenia tejto žiadosti. V žiadosti NKB oznámi Sprostredkovateľovi, akú časť poskytnutého finančného príspevku je povinný odviesť v členení podľa zdrojov a zároveň určí čísla účtov, na ktoré je Sprostredkovateľ povinný odviesť uvedené prostriedky.
3.	Sprostredkovateľ v lehote do 7 pracovných dní odo dňa uskutočnenia platby oznámi NKB vrátenie verejných prostriedkov na aktuálne platnom tlačive „Oznámenie o vysporiadaní finančných vzťahov“ spolu s výpisom z bankového účtu dokumentujúcim realizáciu uskutočnenej platby. Uvedené tlačivo je stanovené usmernením Platobného orgánu.
4.	Ak Sprostredkovateľ v stanovenej lehote neodvedie finančné prostriedky uvedené v bode 1 písm. c), NKB oznámi porušenie finančnej disciplíny príslušnej správe finančnej kontroly (SFK), ktorá začne správne konanie. 
5.	V prípade nezrovnalosti Sprostredkovateľ vráti verejné prostriedky na účty stanovené MF SR (SFK alebo PO) s použitím identifikátorov platieb. Ak ide o odvod, penále a pokutu za porušenie finančnej disciplíny právnickou osobou alebo fyzickou osobou, tieto sú príjmom príslušného druhu rozpočtu verejnej správy, z ktorého boli poskytnuté, pričom odvod za porušenie finančnej disciplíny pri nakladaní s prostriedkami ŠFM sú príjmom osobitného účtu MF SR a tieto prostriedky je možné využiť na ďalšie financovanie projektov a penále a pokuta sú príjmom štátneho rozpočtu. Odvod, penále a pokuta za porušenie finančnej disciplíny pri nakladaní s prostriedkami štátneho rozpočtu určené na spolufinancovanie ŠFM sú príjmom štátneho rozpočtu v súlade s § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov.
6.	V prípade, ak účty Sprostredkovateľa sú úročené, Sprostredkovateľ v zmysle bodu 1 písm. f) zníži prvú žiadosť o preddavok v danom kalendárnom roku o výnos vzniknutý za predchádzajúci rok. 
7.	V prípade, ak povinnosť vrátenia finančných prostriedkov je určená v prospech mimorozpočtového účtu MF SR pre nezrovnalosti, NKB zasiela kópiu žiadosti o vrátenie finančných prostriedkov PO.

11.3.7.	Platby Konečným prijímateľom/Príjemcom pomoci

Prostriedky ŠFM a spolufinancovania zo štátneho rozpočtu sú Konečným prijímateľom/Príjemcom pomoci poskytované systémom predfinancovania, zálohových platieb alebo refundácie.

Pre Príjemcov pomoci sa uplatňuje len systém refundácie. 

Sprostredkovateľ je oprávnený v rámci jedného Blokového grantu aplikovať viaceré systémy financovania v závislosti od typu Konečných prijímateľov/Príjemcov pomoci.

Systém predfinancovania sú oprávnení využiť Koneční prijímatelia zo sektora verejnej správy a mimovládne organizácie v projektoch investičného charakteru (viac ako 50 % z celkových oprávnených výdavkov projektu predstavujú investičné náklady). 

Systém zálohových platieb sú oprávnení využiť Koneční prijímatelia zo sektora verejnej správy a mimovládne organizácie realizujúci projekty neinvestičného charakteru (viac ako 50 % oprávnených výdavkov projektu predstavujú neinvestičné náklady). 

Prostriedky predplatenia prostriedkov ŠFM zo štátneho rozpočtu a spolufinancovania zo štátneho rozpočtu sa Konečnému prijímateľovi/Príjemcovi pomoci poskytujú na základe žiadosti o platbu. Každú žiadosť o platbu vyhotovuje Konečný prijímateľ/Príjemca pomoci v dvoch origináloch, pričom jeden originál zostáva u Konečného prijímateľa/Príjemcu pomoci a druhý predkladá Sprostredkovateľovi, resp. NKB. Súčasťou každej žiadosti o platbu je podporná dokumentácia, ktorej rozsah je stanovený v Zmluve o realizácii projektu.

Každá platba Konečnému prijímateľovi/Príjemcovi pomoci z prostriedkov predplatenia ŠFM zo štátneho rozpočtu a spolufinancovania zo štátneho rozpočtu je realizovaná len do výšky súčtu pomeru Záväzku a pomeru štátneho rozpočtu, tzn., že musí byť doplnená zdrojmi Konečného prijímateľa/Príjemcu pomoci v jednom pomere schválenom na projekt. 

Podrobnejšie rozpracovanie systému informačných a finančných tokov vo vzťahu ku Konečným prijímateľom/Príjemcom pomoci sa nachádza v časti 11.4.

11.3.8.	Platby vo vzťahu Konečný prijímateľ – dodávateľ/zhotoviteľ

Konečný prijímateľ/Príjemca pomoci uhrádza platby na základe účtovných dokladov dodávateľovi/zhotoviteľovi súvisiace s realizáciou Individuálneho projektu/Malého projektu. V prípade, ak dodávateľ/zhotoviteľ postúpil pohľadávky voči Konečnému prijímateľovi/ Príjemcovi pomoci na postupníka v súlade s § 524 - 530 Občianskeho zákonníka (napr. faktoringová spoločnosť, resp. iný subjekt), Konečný prijímateľ/Príjemca pomoci uhrádza účtovné doklady postupníkovi, a to v súlade s rozhodnutím NKB. 

11.3.9.	Vrátenie finančných prostriedkov od Konečného prijímateľa/Príjemcu pomoci

Vrátenie finančných prostriedkov predplatenia ŠFM zo štátneho rozpočtu a spolufinancovania zo štátneho rozpočtu, ktoré NKB prostredníctvom PO, resp. Sprostredkovateľ poskytol Konečnému prijímateľovi/Príjemcovi pomoci sa uskutočňuje v nasledovných prípadoch: 
a)	Konečný prijímateľ/Príjemca pomoci nevyčerpal poskytnuté prostriedky predplatenia ŠFM zo štátneho rozpočtu a spolufinancovania zo štátneho rozpočtu,
b)	Konečnému prijímateľovi/Príjemcovi pomoci boli poskytnuté finančné prostriedky predplatenia ŠFM zo štátneho rozpočtu a spolufinancovania zo štátneho rozpočtu z titulu mylnej platby;
c)	Konečný prijímateľ/Príjemca pomoci porušil povinnosti stanovené v Zmluve o realizácii projektu a porušenie povinnosti znamená porušenie finančnej disciplíny v zmysle § 31 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov;
d)	Konečný prijímateľ/Príjemca pomoci porušil povinnosti stanovené v Zmluve o realizácii projektu - najmä vznik nezrovnalosti a porušenie povinnosti znamená nezrovnalosť v zmysle platných pravidiel; 
e)	Konečný prijímateľ/Príjemca pomoci počas realizácie projektu vykázal príjem vytvorený z Individuálneho projektu/Malého projektu a s tým súvisí povinnosť vrátenia tohto príjmu v zmysle § 7 ods. 1 písm. m) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov alebo z iných platných pravidiel;
f)	Konečnému prijímateľovi/Príjemcovi pomoci boli prostriedky poskytnuté formou zálohovej platby/predfinancovania a ich úročením vznikol výnos;
g)	iných, ak na základe Zmluvy o realizácii projektu vyplýva povinnosť Konečnému prijímateľovi/Príjemcovi pomoci vrátiť verejné prostriedky.
V jednotlivých prípadoch vrátenia prostriedkov uvedených v bode 1 tejto časti materiálu, okrem písm. f), NKB zašle Sprostredkovateľovi NKB/Sprostredkovateľ zašle Konečnému prijímateľovi žiadosť o vrátenie finančných prostriedkov v zmysle Zmluvy o realizácii projektu na aktuálne platnom tlačive, ktoré je stanovené usmernením Platobného orgánu. 

Vo všeobecnosti platí, že finančné prostriedky v prípade Blokových grantov, okrem príjmu vytvoreného z projektu a okrem prípadov, ku ktorým existuje právoplatné rozhodnutie vydané v správnom konaní, vracia Konečný prijímateľ/Príjemca pomoci na účty Sprostredkovateľa, z ktorých boli pôvodne prevedené v príslušných pomeroch za zdroje ŠFM a spolufinancovania zo štátneho rozpočtu na projekt. Finančné prostriedky v prípade Individuálnych projektov, okrem príjmu vytvoreného z Individuálneho projektu a okrem prípadov, ku ktorým existuje rozhodnutie v správnom konaní, vracia Konečný prijímateľ na mimorozpočtový účet MF SR pre nezrovnalosti a vrátenie finančných prostriedkov v príslušných pomeroch za zdroje ŠFM a spolufinancovania zo štátneho rozpočtu na projekt. Finančné prostriedky vrátené na účty Platobného orgánu, resp. Sprostredkovateľa uvedeným spôsobom možno opätovne použiť na financovanie všetkých typov projektovej podpory.

Vrátenie finančných prostriedkov oznamuje Konečný prijímateľ/Príjemca pomoci Sprostredkovateľovi/NKB. Konečný prijímateľ/Príjemca pomoci zasiela „Oznámenie o vysporiadaní finančných vzťahov“ na aktuálne platnom tlačive, ktoré je stanovené usmernením Platobného orgánu, do 7 pracovných dní odo dňa uskutočnenia úhrady prostriedkov v súlade s výpisom z bankového účtu. Prílohou tohto oznámenia je výpis z bankového účtu. 

V prípade Individuálneho projektu NKB postúpi do 5 pracovných dní kópiu „Oznámenia o vysporiadaní finančných vzťahov“ PO (tomu boli v tomto prípade prostriedky pripísané). 

V prípade, ak toto oznámenie nie je doručené do 30 kalendárnych dní od úhrady dlžnej čiastky na účet Platobného orgánu/Sprostredkovateľa, „Oznámenie o vysporiadaní finančných vzťahov“ vystaví samotný Platobný orgán/Sprostredkovateľ, ktorému boli prostriedky pripísané na účet/účty. V prípade Individuálneho projektu následne PO zašle toto oznámenie NKB. 
V prípade Blokového grantu, ak Sprostredkovateľ vedie výdavky na riadenie Blokového grantu a Sprostredkovateľ neoprávnene použije finančné prostriedky, Sprostredkovateľ postúpi do 7 pracovných dní kópiu oznámenia o vysporiadaní finančných vzťahov NKB a následne NKB túto kópiu zašle Platobnému orgánu (subjektu, ktorému boli prostriedky pripísané na účet). 

Odvod, penále a pokuta za porušenie finančnej disciplíny právnickou osobou alebo fyzickou osobou sú príjmom príslušného druhu rozpočtu verejnej správy, z ktorého boli poskytnuté, pričom odvod, penále a pokuta za porušenie finančnej disciplíny pri nakladaní s prostriedkami štátneho rozpočtu (zdroje predplatenia prostriedkov ŠFM zo štátneho rozpočtu a zdroje spolufinancovania zo štátneho rozpočtu) sú príjmom štátneho rozpočtu v súlade s § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov. 
	 
11.4.	Systém informačných a finančných tokov na úrovni Slovenskej republiky

V rámci predplatenia prostriedkov ŠFM a prostriedkov spolufinancovania zo štátneho rozpočtu existujú nasledovné systémy: 
•	predfinancovanie – určené pre oprávnených Konečných prijímateľov;
•	zálohová platba – určené pre oprávnených Konečných prijímateľov;
•	refundácia – určené pre oprávnených Konečných prijímateľov/Príjemcov pomoci.
	
Konečný prijímateľ/Príjemca pomoci môže kombinovať nasledovné formy predplatenia: predfinancovanie a refundácia, resp. zálohová platba a refundácia v závislosti od rozhodnutia NKB, resp. Sprostredkovateľa vyplývajúceho zo Zmluvy o realizácii projektu. Avšak jednotlivé žiadosti o platbu môže Konečný prijímateľ predkladať len na jeden z uvedených systémov, tzn. že výdavky realizované z poskytnutého predfinancovania, resp. zálohovej platby Konečný prijímateľ/Príjemca pomoci nemôže kombinovať s výdavkami uplatňovanými systémom refundácie v rámci jednej žiadosti o platbu. Konečný prijímateľ v takom prípade predkladá samostatne žiadosť o platbu (zúčtovanie predfinancovania, resp. žiadosť o zúčtovanie zálohovej platby) a samostatne žiadosť o platbu systémom refundácie. 

Konečný prijímateľ/Príjemca pomoci v rámci Blokového grantu predkladá žiadosť o platbu Sprostredkovateľovi na aktuálne platnom tlačive, ktoré je stanovené usmernením Platobného orgánu. Spolu s touto žiadosťou sa predkladá OOV na tlačive predpísanom usmernením Platobného orgánu.

Konečný prijímateľ/Príjemca pomoci v rámci Individuálneho projektu predkladá žiadosť o platbu NKB na aktuálne platnom tlačive, ktoré je stanovené usmernením Platobného orgánu. Konečný prijímateľ/Príjemca pomoci spolu s touto žiadosťou predkladá OOV, pričom použije aktuálne tlačivo predpísané usmernením Platobného orgánu.

11.4.1.	Podmienky prechodu práv a povinností Konečného prijímateľa/Príjemcu pomoci

	V prípade prechodu práv a povinností Konečného prijímateľa využívajúceho systém predfinancovania na iný subjekt je NKB/Sprostredkovateľ povinný zabezpečiť vysporiadanie platieb, a to nasledovne:
1.	Konečný prijímateľ s dostatočným časovým predstihom informuje NKB/Sprostredkovateľa o pripravovanom prechode práv a povinností na iný subjekt;
2.	Konečný prijímateľ vystaví žiadosť o poskytnutie predfinancovania pre všetky záväzky voči dodávateľom/zhotoviteľom, ktoré vyplývajú z implementácie projektu a ktoré vzniknú pred prechodom práv a povinností na iný subjekt;
3.	NKB/Sprostredkovateľ zabezpečí poskytnutie predfinancovania;
4.	po poskytnutí predfinancovania Konečný prijímateľ vykoná úhradu dodávateľovi/zhotoviteľovi a predloží NKB/Sprostredkovateľovi žiadosť o zúčtovanie predfinancovania;
5.	v prípade, ak Konečný prijímateľ nezúčtuje celú výšku poskytnutého predfinancovania, prevedie jeho zostatok na stanovený účet NKB/Sprostredkovateľa v súlade s časťou 11.3.9. tohto materiálu;
6.	Konečný prijímateľ následne vyplní „Oznámenie o vysporiadaní finančných vzťahov“ stanovené usmernením Platobného orgánu, ktoré spolu s výpisom z účtu preukazujúcim vrátenie finančných prostriedkov doručí na NKB/Sprostredkovateľa.
Po zúčtovaní/vrátení nezúčtovanej časti poskytnutého predfinancovania, môže byť zrealizovaný prechod práv a povinností Konečného prijímateľa na iný subjekt.

	V prípade prechodu práv a povinností Konečného prijímateľa využívajúceho systém zálohových platieb na iný subjekt je NKB/Sprostredkovateľ povinný zabezpečiť vysporiadanie platieb, a to nasledovne:
1.	Konečný prijímateľ s dostatočným časovým predstihom informuje riadiaci NKB/Sprostredkovateľa o pripravovanom prechode práv a povinností Konečného prijímateľa na iný subjekt;
2.	Konečný prijímateľ z poskytnutej zálohovej platby uhradí všetky záväzky voči dodávateľom/zhotoviteľom, ktoré vyplývajú z implementácie projektu a ktoré vznikli pred prechodom práv a povinností na iný subjekt. Tieto výdavky zahrnie do žiadosti o zúčtovanie zálohovej platby, ktorú predloží na NKB/Sprostredkovateľa pod riadiacim orgánom;
3.	Konečný prijímateľ prevedie zostatok zálohovej platby na stanovený účet NKB/Sprostredkovateľa v súlade s časťou 11.3.9. tohto materiálu;
4.	Konečný prijímateľ následne vyplní „Oznámenie o vysporiadaní finančných vzťahov“ stanovené usmernením Platobného orgánu, ktoré spolu s výpisom z účtu preukazujúcim vrátenie finančných prostriedkov doručí na NKB/Sprostredkovateľa. 
Po zúčtovaní/vrátení nezúčtovanej časti zálohovej platby, môže byť zrealizovaný prechod práv a povinností Konečného prijímateľa na iný subjekt. 

	V prípade prechodu práv a povinností Konečného prijímateľa/Príjemcu pomoci využívajúceho systém refundácie na iný subjekt je NKB/Sprostredkovateľ povinný zabezpečiť, aby Konečný prijímateľ/Príjemca pomoci pred zmenou právnej subjektivity splnil nasledovné podmienky:
1.	Konečný prijímateľ/Príjemca pomoci s dostatočným časovým predstihom informuje NKB/Sprostredkovateľa o pripravovanej zmene právnej subjektivity;
2.	Konečný prijímateľ/Príjemca pomoci vykoná úhradu dodávateľovi/zhotoviteľovi všetkých záväzkov voči dodávateľom/zhotoviteľom, ktoré vyplývajú z implementácie Individuálneho projektu/Malého projektu a ktoré vznikli pred zmenou právnej subjektivity. 

11.4.2.	Systém predfinancovania

Konečný prijímateľ z verejnej správy alebo mimovládne organizácie v prípade, ak realizuje Individuálny projekt/Malý projekt s podielom výdavkov investičného charakteru vyšším ako 50 % z celkových oprávnených výdavkov je oprávnený na financovanie formou predfinancovania. Kritériá pre stanovenie investičného charakteru nákladov vyplývajú z Príručky pre Sprostredkovateľa/ Konečného prijímateľa/Príjemcu pomoci vydanej NKB. Konečný prijímateľ je oprávnený predkladať žiadosti o predfinancovanie priebežne počas zúčtovacieho obdobia v závislosti od vzniknutých výdavkov.

Predfinancovanie je Konečnému prijímateľovi poskytované pomerne za prostriedky predplatenia ŠFM zo štátneho rozpočtu a spolufinancovania zo štátneho rozpočtu na základe ním predložených nezaplatených účtovných dokladov. 

Prvé predfinancovanie sa Konečnému prijímateľovi poskytuje po splnení nasledovných náležitostí:
•	bola podpísaná Zmluva o projekte;
•	bola podpísaná Zmluva o realizácii projektu;
•	Konečný prijímateľ je zo sektora verejnej správy alebo mimovládna organizácia;
•	podľa schváleného projektového zámeru Konečného prijímateľa sú investičné náklady projektu vyššie ako 50 % z celkových oprávnených výdavkov projektu;
•	Konečný prijímateľ dostal od dodávateľa/zhotoviteľa účtovný doklad k úhrade;
•	Konečný prijímateľ si otvoril samostatný/osobitný účet pre príjem predfinancovania,
•	Konečný prijímateľ predložil žiadosť o prvé predfinancovanie na NKB na aktuálne platnom tlačive, ktoré je stanovené usmernením Platobného orgánu.

11.4.1.1.	Systém predfinancovania v rámci Blokových grantov
Pri využití systému predfinancovania sa vyplácanie Konečného prijímateľa z verejnej správy alebo mimovládnej organizácie uskutočňuje v nasledovných krokoch:
Postup pre poskytnutie predfinancovania:
1.	Konečný prijímateľ môže priebežne predkladať žiadosť o platbu - predfinancovanie v SKK Sprostredkovateľovi. 
2.	Konečný prijímateľ predkladá spolu so žiadosťou o platbu aj účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty, po ich získaní od dodávateľa/zhotoviteľa, resp. overenú kópiu opatrenú odtlačkom pečiatky a podpisom štatutárneho zástupcu. Ďalší rovnopis originálu účtovného dokladu si ponecháva Konečný prijímateľ. V prípade, ak súčasťou výdavkov Konečného prijímateľa sú aj hotovostné úhrady, zahrnie tieto výdavky do žiadosti o platbu (predfinancovanie). Spolu so žiadosťou predloží aj overené kópie príslušných účtovných dokladov s odtlačkom pečiatky a podpisom štatutárneho zástupcu Konečného prijímateľa, ktoré potvrdzujú hotovostnú úhradu (napr. pokladničný blok). 
3.	Sprostredkovateľ vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti u Sprostredkovateľa. Následne vykoná overenie v súlade so Zmluvou o realizácii projektu, ktoré zahŕňa administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastka zodpovedá finančnému plánu Malého projektu. 
4.	Sprostredkovateľ schváli, zníži o neoprávnenú sumu alebo neschváli žiadosť Konečného prijímateľa o platbu - predfinancovanie. V prípade, ak Konečnému prijímateľovi vznikol nárok na vyplatenie platby, Sprostredkovateľ zabezpečí zaslanie platobného príkazu na Nenávratný finančný príspevok, resp. jeho časť z prostriedkov ŠFM a štátneho rozpočtu na spolufinancovanie poskytnutých v rámci preddavku Štátnej pokladnici/komerčnej banke do 30 pracovných dní odo dňa doručenia úplnej žiadosti o platbu na Sprostredkovateľa. Za deň doručenia úplnej žiadosti o platbu sa považuje deň registrácie úplnej žiadosti o platbu u Sprostredkovateľa. 
5.	Konečný prijímateľ následne prevádza prostriedky dodávateľovi/zhotoviteľovi.
6.	Postup podľa bodov 1. – 5. sa aplikuje v priebehu štvormesačného obdobia v zmysle Zmluvy o realizácii projektu (medzi Sprostredkovateľom a Konečným prijímateľom/Príjemcom pomoci). 

Postup pre zúčtovanie predfinancovania:
1.	Po skončení obdobia 4 (3 alebo 6, ak to vyplýva zo Zmluvy o projekte) kalendárnych mesiacov Konečný prijímateľ vypracováva a predkladá Sprostredkovateľovi čiastkovú PIR, ku ktorej prikladá účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty. Ďalší rovnopis originálu účtovného dokladu si ponecháva Konečný prijímateľ. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ predkladá overenú kópiu s odtlačkom pečiatky a podpisom štatutárneho zástupcu Konečného prijímateľa. Zároveň prikladá výpisy z účtu (originály alebo kópie s odtlačkom pečiatky a podpisom štatutárneho zástupcu Konečného prijímateľa) preukazujúce úhradu týchto výdavkov v projekte zo samostatného/osobitného účtu. Konečný prijímateľ nie je povinný opätovne predkladať tie isté kópie príslušných účtovných dokladov overené odtlačkom pečiatky a podpisom štatutárneho zástupcu Konečného prijímateľa, ktoré predložil v prílohe žiadosti o predfinacovanie. Obdobie na zúčtovávanie predfinancovaní poskytnutých v priebehu obdobia 4 (3 alebo 6, ak to vyplýva zo Zmluvy o projekte) kalendárnych mesiacov po rozhodnutí Sprostredkovateľa môže byť aj častejšie, pričom to musí byť definované v Zmluve o realizácii projektu medzi Sprostredkovateľom a Konečným prijímateľom. Konečný prijímateľ súbežne vypracováva a predkladá čiastkový OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre informáciu. 
2.	Sprostredkovateľ overí zrealizovanie výdavkov na základe podkladov od Konečného prijímateľa, prípadne overením na mieste. Sprostredkovateľ následne čiastkovú PIR:
•	schváli; 
•	zníži o neoprávnenú sumu;
•	neschváli.
V druhom prípade môže Sprostredkovateľ pristúpiť k vyradeniu určitých výdavkov z čiastkovej PIR, ktoré nie sú oprávnené, alebo nie sú adekvátne dokladované zo strany Konečného prijímateľa. V takom prípade sa ďalej postupuje v zmysle časti 11.3.9. 
3.	Po schválení čiastkovej PIR Sprostredkovateľ pristúpi k overeniu čiastkového OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. Sprostredkovateľ overuje reálnosť čiastkového OOV z pohľadu finančného plánu Malého projektu a schváleného stavu čerpania. Čiastkový OOV slúži ako podklad pre spracovanie celkového OOV za Blokový grant predkladaný NKB podľa časti 11.3.5.
4.	Sprostredkovateľ je oprávnený schváliť Konečnému prijímateľovi aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

Financovanie posledných 5 % projektu
Posledných 5 % z celkových oprávnených výdavkov na Malý projekt si financuje Konečný prijímateľ z vlastných zdrojov. Po ukončení projektu Konečný prijímateľ predkladá Sprostredkovateľovi čiastkovú PIR spolu s účtovnými dokladmi dokladujúcimi výdavky a výpismi z účtu preukazujúcimi úhradu týchto výdavkov v projekte. Konečný prijímateľ okrem vyššie uvedených dokladov vypracováva a predkladá Sprostredkovateľovi aj čiastkovú správu o ukončení projektu (čiastková PCR). Sprostredkovateľ overí uskutočnené výdavky a skontroluje čiastkovú PIR a čiastkovú PCR. V prípade schválenia predloženej dokumentácie prevádza prostriedky posledných 5 % na účet Konečného prijímateľa. 

Schéma finančných tokov ŠFM systémom predfinancovania pri Blokových grantoch (verejný sektor a MVO)

 SECO resp. SDC

Platobný orgán

Dodávateľ/zhotoviteľ

Národný kontaktný bod

štátny rozpočet

3. faktúra

1. spolufinancovanie a predplácanie prostriedkov ŠFM 

2. Preddavok (15 PD)

Konečný prijímateľ

10. refundácia

8. Žiadosť o preddavok + OOV + PIR  (10/30PD) 

6. úhrada faktúry

7. Žiadosť o preddavok + OOV + PIR (15 PD)

         9. PIR  (15PD)

Sprostredkovateľ

4. žiadosť o platbu/čiastková PIR

5. predfinancovanie

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	PO poskytne Sprostredkovateľovi preddavok (max. do výšky 40 % schváleného NFP v rámci Blokového grantu);
3.	Dodávateľ predkladá faktúru Konečnému prijímateľovi;
4.	Konečný prijímateľ predkladá Sprostredkovateľovi žiadosť o platbu – predfinancovanie spolu s faktúrami; 
5.	Sprostredkovateľ overí oprávnenosť žiadosti o platbu a prevedie prijímateľovi predfinancovanie; 
6.	Konečný prijímateľ uhrádza faktúru; 
7.	Sprostredkovateľ spracuje súhrnnú PIR na základe čiastkových PIR od Konečných prijímateľov a postúpi ju na NKB;
8.	NKB overí oprávnenosť výdavkov deklarovaných Sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných Sprostredkovateľom v PIR a predkladá ju  SECO resp. SDC;
10.	 SECO resp. SDC schváli žiadosť o platbu a prevedie prostriedky ŠFM na príslušný účet PO.

11.4.1.2.	
Systém predfinancovania pre Individuálne projekty
Pri využití systému predfinancovania sa vyplácanie Konečného prijímateľa v rámci Individuálneho projektu z verejnej správy alebo mimovládnej organizácie uskutočňuje v nasledovných krokoch:
Postup pre poskytnutie predfinancovania:
1.	Konečný prijímateľ môže priebežne predkladať žiadosť o platbu - predfinancovanie v SKK NKB, pričom použije aktuálne platný formulár, ktorý je stanovený usmernením Platobného orgánu. 
2.	Konečný prijímateľ predkladá spolu so žiadosťou o platbu aj účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty, po ich prijatí od dodávateľa/zhotoviteľa. Ďalší rovnopis originálu účtovného dokladu si ponecháva Konečný prijímateľ. V prípade, ak súčasťou výdavkov Konečného prijímateľa sú aj hotovostné úhrady, zahrnie tieto výdavky do žiadosti o platbu (predfinancovanie). Spolu so žiadosťou predloží aj overené kópie príslušných účtovných dokladov s odtlačkom pečiatky a podpisom štatutárneho zástupcu Konečného prijímateľa, ktoré potvrdzujú hotovostnú úhradu (napr. pokladničný blok). 
3.	NKB vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti na sekretariáte ORIFM. Následne vykoná overenie v súlade so Zmluvou o realizácii projektu, ktoré zahŕňa administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastka zodpovedá finančnému plánu Individuálneho projektu. 
4.	V prípade nedostatkov vyplývajúcich z overenia formálnej správnosti NKB písomnou formou vyzve Konečného prijímateľa k doplneniu žiadosti o platbu. V prípade závažných nedostatkov alebo nedoplnenia požadovaných údajov v stanovenom čase, žiadosť o platbu zamietne v lehote do 15 pracovných dní odo dňa doručenia žiadosti o platbu. Za deň doručenia žiadosti o platbu na NKB sa považuje deň registrácie žiadosti o platbu na sekretariáte ORIFM. 
5.	NKB schváli, zníži o neoprávnenú sumu alebo neschváli žiadosť Konečného prijímateľa o platbu - predfinancovanie. NKB následne predkladá túto schválenú žiadosť Platobnému orgánu. 
6.	Ak bude predložená žiadosť o platbu vyhodnotená ako úplná, lehoty vyplývajúce pre NKB a PO sa počítajú odo dňa, kedy bola doručená úplná žiadosť o platbu na sekretariát ORIFM. NKB v lehote do 30 pracovných dní odo dňa registrácie úplnej žiadosti o platbu na sekretariáte ORIFM vloží žiadosť do systému ISUF, pričom použije dátum registrácie žiadosti na sekretariáte ORIFM. NKB ďalej samostatne vloží, v lehote do 30 pracovných dní od registrácie žiadosti na sekretariáte ORIFM, do systému ISUF PIR/PCR, pričom použije dátum registrácie žiadosti na sekretariáte ORIFM. 
7.	NKB predkladá schválenú žiadosť o platbu v origináli spolu s prílohami PIR/PCR a OOV na PO do 30 pracovných dní od registrácie úplnej žiadosti o platbu na sekretariáte ORIFM. 
8.	PO posúdi reálnosť požiadavky a v prípade schválenia prevádza predfinancovanie z príslušných mimorozpočtových účtov na účet Konečného prijímateľa. 
9.	PO po schválení žiadosti o platbu a schválení PIR/PCR zašle platobný príkaz Štátnej pokladnici do 15 pracovných dní od registrácie žiadosti o platbu na sekretariáte SEMZ.
10.	PO informuje elektronickou poštou NKB (na adresu sfm@vlada.gov.sk) a Konečného prijímateľa v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Individuálneho projektu, 
•	poradové číslo žiadosti o platbu v rámci Individuálneho projektu,
•	sumu prostriedkov v členení podľa zdrojov financovania, 
•	dátum zadania platobného príkazu Štátnej pokladnici.
11.	V prípade, ak PO rozhodne o neschválení žiadosti Konečného prijímateľa o platbu alebo znížení sumy uvedenej v žiadosti o platbu, informuje o takomto rozhodnutí NKB a Konečného prijímateľa písomnou formou v lehote do 5 pracovných dní od prijatia takéhoto rozhodnutia, najneskôr však do 15 pracovných dní od jej registrácie na sekretariáte SEMZ. PO orgán zároveň uvedie aj dôvody neschválenia, resp. zníženia žiadosti o platbu a výšku zníženia tejto žiadosti.
12.	Konečný prijímateľ následne prevádza prostriedky dodávateľov/zhotoviteľovi.
13.	Postup podľa bodov 1. – 12. sa aplikuje v priebehu trojmesačného obdobia v zmysle Zmluvy o realizácii projektu. 

Postup pre zúčtovanie predfinancovania:
1.	Po skončení obdobia 4 (3 alebo 6, ak to vyplýva zo Zmluvy o projekte) kalendárnych mesiacov Konečný prijímateľ vypracováva a predkladá NKB PIR, ku ktorej prikladá účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty. Ďalší rovnopis originálu účtovného dokladu si ponecháva Konečný prijímateľ. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ predkladá overenú kópiu s odtlačkom pečiatky a podpisom štatutárneho zástupcu Konečného prijímateľa. Zároveň prikladá výpisy z účtu (originály alebo kópie overené štatutárnym zástupcom Konečného prijímateľa) preukazujúce úhradu týchto výdavkov v projekte zo samostatného/osobitného účtu. Obdobie na zúčtovávanie predfinancovaní poskytnutých v priebehu obdobia 4 (3 alebo 6, ak to vyplýva zo Zmluvy o projekte) kalendárnych mesiacov po rozhodnutí NKB môže byť aj častejšie, pričom to musí byť definované v Zmluve o realizácii projektu. Konečný prijímateľ súbežne vypracováva a predkladá OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre informáciu. Konečný prijímateľ nie je povinný opätovne predkladať tie isté kópie príslušných účtovných dokladov overené odtlačkom pečiatky a podpisom štatutárneho zástupcu Konečného prijímateľa, ktoré predložil v prílohe žiadosti o predfinancovanie. Obdobie na zúčtovávanie predfinancovaní poskytnutých v priebehu obdobia 4 (3 alebo 6, ak to vyplýva zo Zmluvy o projekte) kalendárnych mesiacov po rozhodnutí Sprostredkovateľa môže byť aj častejšie, pričom to musí byť definované v Zmluve o realizácii projektu. Konečný prijímateľ súbežne vypracováva a predkladá OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre informáciu. 
2.	NKB overí zrealizovanie výdavkov na základe podkladov od Konečného prijímateľa, prípadne overením na mieste. NKB následne PIR:
•	schváli; 
•	zníži o neoprávnenú sumu;
•	neschváli. 
V druhom prípade môže NKB pristúpiť k vyradeniu určitých výdavkov z PIR, ktoré nie sú oprávnené, alebo nie sú adekvátne dokladované zo strany Konečného prijímateľa. V takom prípade sa ďalej postupuje v zmysle časti 11.3.9. 
3.	Po schválení PIR NKB pristúpi k overeniu OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. NKB overuje reálnosť OOV z pohľadu finančného plánu Individuálneho projektu a schváleného stavu čerpania. NKB následne predkladá žiadosť o platbu spolu s prílohami (najmä PIR/PCR a OOV) na PO.
4.	NKB je oprávnený schváliť Konečnému prijímateľovi aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

Financovanie posledných 5 % projektu
Posledných 5 %z celkových oprávnených výdavkov na projekt si financuje Konečný prijímateľ z vlastných zdrojov. Po ukončení Individuálneho projektu Konečný prijímateľ predkladá NKB PIR spolu s účtovnými dokladmi dokladujúcimi výdavky a výpismi z účtu preukazujúcimi úhradu týchto výdavkov v projekte. Konečný prijímateľ okrem vyššie uvedených dokladov vypracováva a predkladá Sprostredkovateľovi aj čiastkovú správu o ukončení projektu (PCR). Sprostredkovateľ overí uskutočnené výdavky a skontroluje čiastkovú PIR a PCR. V prípade schválenia predloženej dokumentácie prevádza prostriedky posledných 5 % na účet Konečného prijímateľa.

Schéma finančných tokov ŠFM systémom predfinancovania pri Individuálnych projektoch (verejná správa a MVO)

 SECO resp. SDC

Platobný orgán

Dodávateľ/zhotoviteľ

Národný kontaktný bod 

štátny rozpočet

2. faktúra

1. spolufinancovanie a predplácanie prostriedkov ŠFM

5. Predfinancovanie (15PD)

Konečný prijímateľ

10. refundácia

  8. PIR

6. úhrada faktúry

3. Žiadosť o platbu + faktúra

9. PIR  (15PD)

7. PIR (15 PD)

4. žiadosť o platbu (30PD)

Sekcia európskych a medzinárodných záležitostí

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	Dodávateľ predkladá faktúru Konečnému prijímateľovi;
3.	Konečný prijímateľ predkladá žiadosť o platbu – predfinancovanie spolu s faktúrou na NKB; 
4.	NKB skontroluje žiadosť o platbu a postupuje ju na PO; 
5.	PO vyplatí Konečnému Príjemcovi pomernú časť zo spolufinancovania projektu zo ŠR a predplatenia ŠFM;
6.	Konečný prijímateľ uhrádza faktúru; 
7.	Konečný prijímateľ zostavuje a predkladá na NKB PIR; 
8.	NKB overí oprávnenosť výdavkov deklarovaných Konečným prijímateľom v PIR a postupuje ju na PO; 
9.	PO certifikuje oprávnenosť výdavkov deklarovaných Konečným prijímateľom v PIR a predkladá ju  SECO resp. SDC
10.	 SECO resp. SDC schváli žiadosť o platbu a prevedie prostriedky ŠFM na príslušné účty PO.

11.4.3.	Systém zálohových platieb 

Konečný prijímateľ z verejnej správy alebo mimovládna organizácia v prípade, ak realizuje Individuálny projekt/Malý projekt, v ktorom sú výdavky neinvestičného charakteru väčšie ako 50 % z celkových oprávnených výdavkov, je oprávnený na financovanie formou zálohovej platby. Kritériá pre stanovenie neinvestičného charakteru nákladov vyplývajú z Príručky pre Sprostredkovateľa/Konečného prijímateľa/Príjemcu pomoci vydanej NKB. 

Prvá zálohová platba sa Konečnému prijímateľovi poskytuje po splnení nasledovných náležitostí:
•	bola podpísaná Zmluva o projekte;
•	bola podpísaná Zmluva o realizácii projektu;
•	Konečný prijímateľ je zo sektora verejnej správy alebo mimovládna organizácia;
•	podľa schváleného projektového zámeru Konečného prijímateľa sú neinvestičné náklady projektu väčšie ako 50 % z celkových oprávnených výdavkov projektu;
•	Konečný prijímateľ predložil Sprostredkovateľovi/NKB OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace, ktorý je reálny a je v súlade s finančným plánom daného typu projektovej podpory, ktorý je súčasťou Zmluvy o realizácii projektu;
•	Konečný prijímateľ si otvoril samostatný/osobitný účet pre príjem zálohových platieb.
•	Konečný prijímateľ predložil žiadosť o prvú zálohovú platbu na NKB, pričom použil aktuálne platný formulár, ktorý je stanovený usmernením Platobného orgánu.

11.4.3.1.	Systém zálohových platieb v rámci Blokových grantov
Postup pre poskytnutie prvej zálohovej platby:
1.	Konečný prijímateľ po podpise Zmluvy o realizácii projektu so Sprostredkovateľom predkladá Sprostredkovateľovi žiadosť o prvú zálohovú platbu spolu s čiastkovým OOV na prvých 8 (6 resp. 12, ak je zúčtovacie obdobie vyplývajúce zo Zmluvy o projekte stanovené na 3 resp. 6 mesiacov) kalendárnych mesiacov realizácie Malého projektu. Suma žiadanej prvej zálohovej platby však nesmie prekročiť 40 % z Nenávratného finančného príspevku vyplývajúceho pre Malý projekt zo Zmluvy o realizácii projektu. 
2.	Sprostredkovateľ vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti u Sprostredkovateľa. Následne vykoná overenie v súlade so Zmluvou o realizácii projektu, ktoré zahŕňa administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastka zodpovedá finančnému plánu Malého projektu. 
3.	Sprostredkovateľ overí reálnosť čiastkového OOV z pohľadu schváleného Malého projektu a pristúpi k definovaniu výšky prvej zálohovej platby, pričom je v jeho právomoci požadovanú sumu znížiť. Výšku zálohovej platby určuje Sprostredkovateľ podľa čiastkového OOV s ohľadom na finančný plán a reálnosť predloženého čiastkového OOV. 
4.	Sprostredkovateľ schváli, zníži o neoprávnenú sumu alebo neschváli žiadosť prijímateľa o zálohovú platbu. V prípade, ak Konečnému prijímateľovi vznikol nárok na vyplatenie platby, Sprostredkovateľ zabezpečí zaslanie platobného príkazu na Nenávratný finančný príspevok, resp. jeho časť z prostriedkov ŠFM a štátneho rozpočtu na spolufinancovanie poskytnutých v rámci preddavku Štátnej pokladnici/komerčnej banke do 30 pracovných dní odo dňa doručenia úplnej žiadosti o platbu Sprostredkovateľovi. Za deň doručenia úplnej žiadosti o platbu sa považuje deň registrácie úplnej žiadosti o platbu u Sprostredkovateľa. 
5.	Určenú výšku zálohovej platby Sprostredkovateľ následne presúva na účet Konečného prijímateľa pre Malý projekt.
6.	Konečný prijímateľ je oprávnený hradiť z prostriedkov prvej zálohovej platby taktiež všetky oprávnené výdavky, ktoré mu vznikli počnúc prvým dňom oprávnenosti uvedeným v Zmluve o projekte až do dňa pripísania prvej zálohovej platby na jeho účet.

Postup pre zúčtovanie poskytnutej zálohy a poskytnutie ďalšej zálohy:
1.	Po skončení obdobia 4 (3 alebo 6, ak to vyplýva zo Zmluvy o projekte) kalendárnych mesiacov Konečný prijímateľ vypracováva a predkladá Sprostredkovateľovi čiastkovú PIR, ku ktorej prikladá účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty. Ďalší rovnopis originálu účtovného dokladu si ponecháva Konečný prijímateľ. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ predkladá overenú kópiu s odtlačkom pečiatky a podpisom štatutárneho zástupcu Konečného prijímateľa. Zároveň prikladá výpisy z účtu (originály alebo kópie s odtlačkom pečiatky a podpisom štatutárneho zástupcu Konečného prijímateľa) preukazujúce úhradu týchto výdavkov v projekte zo samostatného/osobitného účtu. Obdobie na zúčtovávanie zálohovej platby po rozhodnutí Sprostredkovateľa môže byť aj častejšie, pričom to musí byť definované v Zmluve o realizácii projektu. Konečný prijímateľ súbežne vypracováva a predkladá žiadosť o ďalšiu zálohovú platbu spolu s čiastkovým OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. Výška žiadanej zálohovej platby sa určuje v zmysle nasledovných podmienok:
•	Suma nezúčtovanej zálohovej platby môže byť doplnená nasledujúcou zálohovou platbou len do výšky 40 % z Nenávratného finančného príspevku vyplývajúceho pre Malý projekt zo Zmluvy o realizácii projektu.
•	Výška druhej zálohovej platby je stanovená ako čiastka deklarovaná v čiastkovom OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace, znížená o sumu nevyčerpaných prostriedkov z 50 % sumy prvej zálohovej platby. Za nevyčerpané prostriedky sa považujú tie, ktoré neboli dokladované účtovným dokladom, podpornou dokumentáciou a výpisom z účtu.
•	Výška tretej a ďalších zálohových platieb je stanovená ako suma deklarovaná v čiastkovom OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace znížená o sumu predstavujúcu 50 % zo súčtu posledných dvoch poskytnutých zálohových platieb a nevyčerpaných prostriedkov, ktoré boli Konečnému prijímateľovi poskytnuté pred týmito dvoma zálohovými platbami.
2.	Sprostredkovateľ overí zrealizovanie výdavkov na základe podkladov od Konečného prijímateľa, prípadne overením na mieste. Sprostredkovateľ následne čiastkovú PIR:
•	schváli; 
•	zníži o neoprávnenú sumu;
•	neschváli. 
V druhom prípade môže Sprostredkovateľ pristúpiť k vyradeniu určitých výdavkov z čiastkovej PIR, ktoré nie sú oprávnené, alebo nie sú adekvátne dokladované zo strany Konečného prijímateľa. 
3.	V prípade schválenia čiastkovej PIR Sprostredkovateľ pristúpi ku kontrole čiastkového OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. Sprostredkovateľ overuje reálnosť čiastkového OOV z pohľadu plánu výdavkov a schváleného stavu čerpania. Čiastkový OOV slúži ako podklad pre spracovanie celkového OOV za Blokový grant predkladaný NKB podľa časti 11.3.5.
4.	Po schválení čiastkovej PIR a kontrole čiastkového OOV Sprostredkovateľ pristúpi k definovaniu výšky zálohovej platby na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre Konečného prijímateľa, pričom je v jeho právomoci požadovanú sumu znížiť vrátane zníženia o sumu prostriedkov, ktoré neboli z jeho strany schválené v rámci čiastkovej PIR. 
5.	Určenú výšku zálohovej platby na nasledujúce 4 (3 alebo 6, ak to vyplýva zo Zmluvy o projekte) kalendárne mesiace Sprostredkovateľ presúva na účet Konečného prijímateľa. V prípade, ak Konečnému prijímateľovi vznikol nárok na vyplatenie zálohovej platby na nasledujúce 4 (3 alebo 6, ak to vyplýva zo Zmluvy o projekte) kalendárne mesiace, Sprostredkovateľ zabezpečí zaslanie platobného príkazu na Nenávratný finančný príspevok, resp. jeho časť z prostriedkov predplatenia ŠFM a štátneho rozpočtu na spolufinancovanie Štátnej pokladnici/komerčnej banke do 30 pracovných dní odo dňa doručenia úplnej žiadosti o platbu Sprostredkovateľovi. Za deň doručenia úplnej žiadosti o platbu sa považuje deň registrácie úplnej žiadosti o platbu u Sprostredkovateľa. 
6.	Postup uvedený v bodoch 1. – 5. sa aplikuje najneskôr do momentu dosiahnutia maximálne 95 % oprávnených výdavkov na Malý projekt financovaných z prostriedkov predplatenia ŠFM zo štátneho rozpočtu a spolufinancovania zo štátneho rozpočtu, tzn. kumulatívne suma poskytnutých zálohových platieb nesmie presiahnuť 95 % z celkových oprávnených výdavkov projektu financovaných z prostriedkov predplatenia ŠFM zo štátneho rozpočtu a spolufinancovania zo štátneho rozpočtu.
7.	Sprostredkovateľ je oprávnený schváliť Konečnému prijímateľovi aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

Financovanie posledných 5 % projektu
Posledných 5 % z celkových oprávnených výdavkov na Malý projekt si financuje Konečný prijímateľ z vlastných zdrojov. Po ukončení projektu Konečný prijímateľ predkladá Sprostredkovateľovi čiastkovú PIR spolu s účtovnými dokladmi dokladujúcimi výdavky a výpismi z účtu preukazujúcimi úhradu týchto výdavkov v Malom projekte. Konečný prijímateľ okrem vyššie uvedených dokladov vypracováva a predkladá Sprostredkovateľovi aj čiastkovú PCR. Sprostredkovateľ overí uskutočnené výdavky a skontroluje čiastkovú PIR a čiastkovú PCR. V prípade schválenia predloženej dokumentácie prevádza prostriedky posledných 5 % na účet Konečného prijímateľa. 

Schéma finančných tokov ŠFM systémom zálohových platieb pri Blokových grantoch (verejný sektor a MVO) 

 SECO resp. SDC

Platobný orgán

Dodávateľ/zhotoviteľ

Národný kontaktný bod

štátny rozpočet

5. faktúra

1. spolufinancovanie a predplácanie prostriedkov ŠFM

2. Preddavok (15 PD)

Konečný prijímateľ

10. refundácia

8. Žiadosť o preddavok + OOV + PIR (10/30 PD)

6. úhrada faktúry

7. Žiadosť o preddavok + OOV + PIR (15 PD)

9. PIR 15 PD)

Sprostredkovateľ

3. žiadosť o platbu (v prílohe čiastková PIR)

4. zálohová platba

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	PO poskytne Sprostredkovateľovi preddavok (max. do výšky 40% schváleného NFP v rámci Blokového grantu); 
3.	Konečný prijímateľ predkladá Sprostredkovateľovi žiadosť o zálohovú platbu;
4.	Sprostredkovateľ overí oprávnenosť žiadosti o zálohovú platbu a prevedie ju Konečnému prijímateľovi; 
5.	Dodávateľ predkladá faktúru Konečnému prijímateľovi;
6.	Konečný prijímateľ uhrádza faktúru;
7.	Sprostredkovateľ spracuje súhrnnú PIR na základe čiastkových PIR od Konečných prijímateľov a postúpi ju na NKB;
8.	NKB overí oprávnenosť výdavkov deklarovaných Sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných Sprostredkovateľom v PIR a predkladá ju na  SECO resp. SDC;
10.	 SECO resp. SDC schváli žiadosť o platbu a prevedie prostriedky ŠFM na príslušný účet PO.

11.4.3.2.	Systém zálohových platieb pre Individuálne projekty
Postup pre poskytnutie prvej zálohovej platby:
1.	Konečný prijímateľ po podpise Zmluvy o realizácii projektu s NKB predkladá NKB žiadosť o prvú zálohovú platbu spolu s OOV na prvých 8 (6 resp. 12, ak je zúčtovacie obdobie vyplývajúce zo Zmluvy o projekte stanovené na 3 resp. 6 mesiacov) kalendárnych mesiacov realizácie Individuálneho projektu. Suma žiadanej prvej zálohovej platby však nesmie prekročiť 40 % z Nenávratného finančného príspevku vyplývajúceho pre Individuálny projekt zo Zmluvy o realizácii projektu. 
2.	NKB vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti na sekretariáte ORIFM. Následne vykoná overenie v súlade so Zmluvou o realizácii projektu, ktoré zahrňuje administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastky zodpovedá finančnému plánu Individuálneho projektu Ak bude predložená žiadosť o platbu vyhodnotená ako úplná, lehoty vyplývajúce pre NKB a PO sa počítajú odo dňa, kedy bola doručená úplná žiadosť o platbu na sekretariát ORIFM. 
3.	NKB overí reálnosť OOV z pohľadu schváleného Individuálneho projektu a pristúpi k definovaniu výšky prvej zálohovej platby, pričom je v jeho právomoci požadovanú sumu znížiť. Výšku zálohovej platby určuje NKB podľa OOV s ohľadom na finančný plán a reálnosť predloženého OOV. 
4.	NKB schváli, zníži o neoprávnenú sumu alebo neschváli žiadosť Konečného prijímateľa o zálohovú platbu. NKB následne predkladá schválenú žiadosť v origináli spolu s OOV na PO do 10 pracovných dní od registrácie úplnej žiadosti na sekretariáte ORIFM.
5.	PO posúdi reálnosť požiadavky a v prípade schválenia prevádza zálohovú platbu z príslušných mimorozpočtových účtov na účet Konečného prijímateľa. PO po schválení žiadosti o platbu zašle platobný príkaz Štátnej pokladnici do 15 pracovných dní od registrácie žiadosti o platbu na sekretariáte SEMZ.
6.	PO informuje elektronickou poštou NKB (na adresu sfm@vlada.gov.sk) a Konečného prijímateľa v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Individuálneho projektu, 
•	poradové číslo žiadosti o platbu v rámci Individuálneho projektu,
•	sumu prostriedkov v členení podľa zdrojov financovania, 
•	dátum zadania platobného príkazu Štátnej pokladnici,
•	dôvody zníženia žiadosti o platbu a výšku zníženia žiadosti o platbu.
7.	V prípade, ak PO rozhodne o neschválení žiadosti Konečného prijímateľa o platbu alebo znížení sumy uvedenej v žiadosti o platbu, informuje o takomto rozhodnutí NKB a Konečného prijímateľa písomnou formou v lehote do 5 pracovných dní od prijatia takéhoto rozhodnutia, najneskôr však do 15 pracovných dní od jej registrácie na sekretariáte SEMZ. PO zároveň uvedie aj dôvody neschválenia, resp. zníženia žiadosti o platbu a výšku zníženia tejto žiadosti.
8.	Konečný prijímateľ je oprávnený hradiť z prvej zálohovej platby všetky oprávnené výdavky, ktoré mu vznikli počnúc prvým dňom oprávnenosti uvedeným v Zmluve o realizácii projekte.
Postup pre zúčtovanie poskytnutej zálohy a poskytnutie ďalšej zálohy:
1.	Po skončení obdobia 4 (3 alebo 6, ak to vyplýva zo Zmluvy o projekte) kalendárnych mesiacov Konečný prijímateľ vypracováva a predkladá NKB PIR, ku ktorej prikladá účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty. Ďalší rovnopis originálu účtovného dokladu si ponecháva Konečný prijímateľ. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ predkladá overenú kópiu s odtlačkom pečiatky a podpisom štatutárneho zástupcu Konečného prijímateľa. Zároveň prikladá výpisy z účtu (originály alebo overené kópie s odtlačkom pečiatky štatutárneho zástupcu Konečného prijímateľa) preukazujúce úhradu týchto výdavkov v projekte zo svojho samostatného/osobitného účtu. Obdobie na zúčtovávanie zálohovej platby po rozhodnutí NKB môže byť aj častejšie, pričom to musí byť definované v Zmluve o realizácii projektu. Konečný prijímateľ súbežne vypracováva a predkladá žiadosť o ďalšiu zálohovú platbu spolu s OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. Výška žiadanej zálohovej platby sa určuje v zmysle nasledovných podmienok:
•	Suma nezúčtovanej zálohovej platby môže byť doplnená nasledujúcou zálohovou platbou len do výšky 40 % z Nenávratného finančného príspevku vyplývajúceho pre Individuálny projekt zo Zmluvy o realizácii projektu.
•	Výška druhej zálohovej platby je stanovená ako čiastka deklarovaná v OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace, znížená o sumu nevyčerpaných prostriedkov z 50 % sumy prvej zálohovej platby. Za nevyčerpané prostriedky sa považujú tie, ktoré neboli dokladované účtovným dokladom, podpornou dokumentáciou a výpisom z účtu.
•	Výška tretej a ďalších zálohových platieb je stanovená ako suma deklarovaná v OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace znížená o sumu predstavujúcu 50 % zo súčtu posledných dvoch poskytnutých zálohových platieb a nevyčerpaných prostriedkov, ktoré boli Konečnému prijímateľovi poskytnuté pred týmito dvoma zálohovými platbami.
2.	NKB overí zrealizovanie výdavkov na základe podkladov od Konečného prijímateľa, prípadne overením na mieste. NKB následne PIR:
•	schváli; 
•	zníži o neoprávnenú sumu;
•	neschváli. 
V druhom prípade môže NKB pristúpiť k vyradeniu určitých výdavkov z PIR, ktoré nie sú oprávnené, alebo nie sú adekvátne dokladované zo strany Konečného prijímateľa. 
3.	V prípade schválenia PIR NKB pristúpi ku kontrole OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. NKB overuje reálnosť OOV z pohľadu plánu výdavkov a schváleného stavu čerpania. 
4.	Po schválení PIR a kontrole OOV NKB pristúpi k definovaniu výšky zálohovej platby na nasledujúce 4 (3 alebo 6, ak to vyplýva zo Zmluvy o projekte) kalendárne mesiace pre Konečného prijímateľa, pričom je v jeho právomoci požadovanú sumu znížiť vrátane zníženia o sumu prostriedkov, ktoré neboli z jeho strany schválené v rámci PIR. Následne predkladá schválenú žiadosť o zálohovú platbu spolu s prílohami na PO.
5.	Ak bude predložená žiadosť o platbu vyhodnotená ako úplná, lehoty vyplývajúce pre NKB a PO sa počítajú odo dňa kedy bola doručená úplná žiadosť o platby na sekretariát ORIFM. NKB v lehote do 30 pracovných dní odo dňa registrácie úplnej žiadosti o platby na sekretariáte ORIFM vloží žiadosť do systému ISUF, pričom použije dátum registrácie žiadosti na sekretariáte ORIFM. NKB ďalej samostatne vloží v lehote do 30 pracovných dní od registrácie žiadosti na sekretariáte ORIFM do systému ISUF PIR/PCR, pričom použije dátum registrácie na sekretariáte ORIFM.
6.	NKB predkladá schválenú žiadosť o platbu v origináli spolu s prílohami (najmä PIR/PCR a OOV) na PO do 30 pracovných dní od registrácie úplnej žiadosti o platbu na sekretariáte ORIFM.
7.	PO posúdi reálnosť požiadavky a v prípade schválenia prevádza prostriedky predplatenia ŠFM zo štátneho rozpočtu a spolufinancovania zo štátneho rozpočtu z príslušných mimorozpočtových účtov na účet Konečného prijímateľa.
8.	PO po schválení žiadosti o platbu a PIR zašle platobný príkaz Štátnej pokladnici do 15 pracovných dní od registrácie žiadosti o platbu na sekretariáte SEMZ.
9.	PO informuje elektronickou poštou NKB (na adresu sfm@vlada.gov.sk) a Konečného prijímateľa v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Individuálneho projektu, 
•	poradové číslo žiadosti o platbu v rámci Individuálneho projektu,
•	sumu prostriedkov v členení podľa zdrojov financovania, 
•	dátum zadania platobného príkazu Štátnej pokladnici,
•	dôvody zníženia žiadosti o platbu a výšku zníženia žiadosti o platbu.
10.	V prípade, ak PO rozhodne o neschválení žiadosti Konečného prijímateľa o platbu alebo znížení sumy uvedenej v žiadosti o platbu, informuje o takomto rozhodnutí NKB a Konečného prijímateľa písomnou formou v lehote do 5 pracovných dní od prijatia takéhoto rozhodnutia, najneskôr však do 15 pracovných dní od jej registrácie na sekretariáte SEMZ. PO orgán zároveň uvedie aj dôvody neschválenia, resp. zníženia žiadosti o platbu a výšku zníženia tejto žiadosti.
11.	Postup uvedený v bodoch 1. – 10. sa aplikuje najneskôr do momentu dosiahnutia maximálne 95 % oprávnených výdavkov na projekt financovaných z prostriedkov predplatenia ŠFM zo štátneho rozpočtu a spolufinancovania zo štátneho rozpočtu, tzn. kumulatívne suma poskytnutých zálohových platieb nesmie presiahnuť 95 % z celkových oprávnených výdavkov projektu financovaných z prostriedkov predplatenia ŠFM zo štátneho rozpočtu a spolufinancovania zo štátneho rozpočtu. 
12.	NKB je oprávnený schváliť Konečnému prijímateľovi aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

Financovanie posledných 5 % projektu
Posledných 5 % z celkových oprávnených výdavkov na projekt si financuje Konečný prijímateľ z vlastných zdrojov. Po ukončení Individuálneho projektu Konečný prijímateľ predkladá NKB PIR spolu s účtovnými dokladmi dokladujúcimi výdavky a výpismi z účtu preukazujúcimi úhradu týchto výdavkov v projekte. Konečný prijímateľ okrem vyššie uvedených dokladov vypracováva a predkladá NKB aj správu o ukončení projektu (PCR). NKB overí uskutočnené výdavky a skontroluje PIR a PCR. V prípade schválenia predloženej dokumentácie NKB predloží PIR a PCR Platobnému orgánu, ktorý po vykonaní overenia a schválení prijatých dokumentov prevádza prostriedky posledných 5 % na účet Konečného prijímateľa. 

Schéma finančných tokov ŠFM systémom zálohových platieb pri Individuálnych projektoch (verejná správa a MVO)

 SECO resp. SDC

Platobný orgán

Dodávateľ/zhotoviteľ

Národný kontaktný bod 

štátny rozpočet

5. faktúra

1. spolufinancovanie a predplácanie prostriedkov ŠFM 

4.zálohová platba (15 PD)

10. refundácia

8. schválené dokumenty

6. úhrada faktúry

2. žiadosť o zálohovú platbu

9. PIR  (15 PD)

7. PIR ako príloha žiadosti o zálohovú platbu (15 PD)

3. Žiadosť o platbu  (10/30 PD)

Konečný prijímateľ

Sekcia európskych a medzinárodných z
áležitostí

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	Konečný prijímateľ predkladá žiadosť o zálohovú platbu a OOV na NKB; 
3.	NKB skontroluje žiadosť o zálohovú platbu a postupuje ju na PO; 
4.	PO vyplatí Konečnému príjemcovi pomernú časť zo spolufinancovania projektu zo ŠR a predplatenia ŠFM;
5.	Dodávateľ predkladá faktúru Konečnému prijímateľovi;
6.	Konečný prijímateľ uhrádza faktúru; 
7.	Konečný prijímateľ zostavuje a predkladá na NKB PIR; 
8.	NKB overí oprávnenosť výdavkov deklarovaných Konečným prijímateľom v PIR a postupuje ju na PO; 
9.	PO certifikuje oprávnenosť výdavkov deklarovaných Konečným prijímateľom v PIR a predkladá ju na  SECO resp. SDC.;
10.	 SECO resp. SDC schváli žiadosť o platbu a prevedie prostriedky ŠFM na príslušné účty PO.

11.4.4.	Systém refundácie 

Pri systéme refundácie sa prostriedky predplatenia ŠFM zo štátneho rozpočtu a spolufinancovania zo štátneho rozpočtu preplácajú v pomere stanovenom na projekt na základe skutočne vynaložených výdavkov zo strany Konečného prijímateľa/Príjemcu pomoci, tzn. že Konečný prijímateľ/Príjemca pomoci, je povinný realizovať výdavky najskôr z vlastných zdrojov a tie mu budú pri jednotlivých platbách refundované v pomernej výške. Každá platba Konečnému prijímateľovi/Príjemcu pomoci z prostriedkov predplatenia ŠFM zo štátneho rozpočtu a spolufinancovania zo štátneho rozpočtu je realizovaná len do výšky súčtu pomeru Záväzku a pomeru štátneho rozpočtu schváleného na Individuálny projekt/Malý projekt. 

Pri predkladaní žiadosti o platbu sa Konečný prijímateľ/prijímateľ pomoci riadi v zmysle nasledovného postupu: 
11.4.4.1.	Systém refundácie v rámci Blokových grantov

1.	Konečný prijímateľ/Príjemca pomoci uhradí výdavky dodávateľovi/zhotoviteľovi z vlastných zdrojov.
2.	Konečný prijímateľ/Príjemca pomoci predkladá Sprostredkovateľovi žiadosť o platbu v SKK za obdobie 4 (3 alebo 6, ak to vyplýva zo Zmluvy o projekte) kalendárnych mesiacov, počas ktorých realizoval výdavky. 
3.	Konečný prijímateľ/Príjemca pomoci predkladá spolu so žiadosťou o platbu aj čiastkovú PIR za príslušné obdobie, účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty a výpisu z bankového účtu (originál alebo overenú kópiu s odtlačkom pečiatky a podpisom štatutárneho zástupcu Konečného prijímateľa/Príjemcu pomoci), ktorý potvrdzuje uhradenie výdavkov deklarovaných v žiadosti o platbu. Ďalší rovnopis originálu faktúry, príp. dokladu rovnocennej dôkaznej hodnoty si ponecháva Konečný prijímateľ/Príjemca pomoci. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ/Príjemca pomoci predkladá ním overenú kópiu s odtlačkom pečiatky a podpisom štatutárneho zástupcu Konečného prijímateľa/Príjemcu pomoci. Konečný prijímateľ/Príjemca pomoci rovnako predkladá čiastkový OOV na nasledovné 4 (3 alebo 6, ak to vyplýva zo Zmluvy o projekte) kalendárne mesiace pre informáciu.
4.	Sprostredkovateľ vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti u Sprostredkovateľa. Následne vykoná overenie v súlade so Zmluvou o realizácii projektu, ktoré zahŕňa administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastka zodpovedá finančnému plánu Malého projektu. 
5.	Sprostredkovateľ schváli, zníži o neoprávnenú sumu alebo neschváli žiadosť Konečného prijímateľa/Príjemcu pomoci o platbu - refundácia. V druhom prípade môže Sprostredkovateľ pristúpiť k vyradeniu určitých výdavkov z čiastkovej PIR, ktoré nie sú oprávnené, alebo nie sú adekvátne dokladované zo strany Konečného prijímateľa/Príjemcu pomoci.
6.	Po schválení čiastkovej PIR Sprostredkovateľ pristúpi k overeniu čiastkových OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace. Sprostredkovateľ overuje reálnosť čiastkového OOV z pohľadu finančného plánu a schváleného stavu čerpania. Čiastkový OOV slúži ako podklad pre spracovanie celkového OOV za Blokový grant predkladaný NKB podľa časti 11.3.5.
7.	V prípade, ak Konečnému prijímateľovi/Príjemcovi pomoci vznikol nárok na vyplatenie platby, Sprostredkovateľ zabezpečí zaslanie platobného príkazu na Nenávratný finančný príspevok, resp. jeho časť z prostriedkov ŠFM a štátneho rozpočtu na spolufinancovanie poskytnutých v rámci preddavku Štátnej pokladnici/komerčnej banke do 30 pracovných dní odo dňa doručenia úplnej žiadosti o platbu Sprostredkovateľovi. Za deň doručenia úplnej žiadosti o platbu sa považuje deň registrácie úplnej žiadosti o platbu u Sprostredkovateľa. 
8.	Postup podľa bodov 1. – 7. sa uplatňuje až do ukončenia Malého projektu. 
9.	Sprostredkovateľ je oprávnený schváliť Konečnému prijímateľovi/Príjemcovi pomoci aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

Schéma finančných tokov ŠFM systémom refundácie pri Blokových grantoch 

 SECO resp. SDC

Platobný orgán

Dodávateľ/zhotoviteľ

Národný kontaktný bod 

3. faktúra

2. Preddavok (15 PD)

Konečný prijímateľ/ 
príjemca pomoci

10. refundácia

8. Žiadosť o preddavok + OOV + PIR (10/30 PD)

4. úhrada faktúry

7. Žiadosť o preddavok + OOV + PIR (15 PD)

9. PIR  (15 PD)

Sprostredkovateľ

5. čiastková PIR

6. refundácia

štátny rozpočet 

1. spolufinancovanie a predplácanie prostriedkov ŠFM

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	PO poskytne Sprostredkovateľovi preddavok (max. do výšky 40 % schváleného NFP v rámci Blokového grantu); 
3.	Dodávateľ predkladá faktúru Príjemcovi pomoci;
4.	Príjemca pomoci uhrádza faktúru;
5.	Príjemca pomoci predkladá Sprostredkovateľovi žiadosť o platbu spolu s čiastkovou PIR;
6.	Sprostredkovateľ overí oprávnenosť žiadosti o platbu a čiastkovej PIR a prevedie finančné prostriedky Príjemcovi pomoci; 
7.	Sprostredkovateľ spracuje súhrnnú PIR na základe čiastkových PIR od Príjemcov pomoci a postúpi ju na NKB;
8.	NKB overí oprávnenosť výdavkov deklarovaných Sprostredkovateľom v PIR a postupuje ju na PO; 
9.	PO certifikuje oprávnenosť výdavkov deklarovaných Sprostredkovateľom v PIR a predkladá ju na  SECO resp. SDC;
10.	 SECO resp. SDC schváli žiadosť o platbu a prevedie prostriedky ŠFM na príslušný účet PO.

11.4.4.2.	Systém refundácie pre Individuálne projekty

1.	Konečný prijímateľ/Príjemca pomoci uhradí výdavky dodávateľovi/zhotoviteľovi z vlastných zdrojov.
2.	Konečný prijímateľ/Príjemca pomoci predkladá NKB žiadosť o platbu v SKK za obdobie 4 (3 alebo 6, ak to vyplýva zo Zmluvy o projekte) kalendárnych mesiacov, počas ktorých realizoval výdavky. 
3.	Konečný prijímateľ/Príjemca pomoci predkladá NKB spolu so žiadosťou o platbu aj PIR za príslušné obdobie, účtovné doklady - minimálne jeden rovnopis originálu faktúry, príp. dokladu rovnocennej dôkaznej hodnoty a výpisu z bankového účtu (originál alebo overenú kópiu s odtlačkom pečiatky a podpisom štatutárneho zástupcu Konečného prijímateľa/Príjemcu pomoci), ktorý potvrdzuje uhradenie výdavkov deklarovaných v žiadosti o platbu. Ďalší rovnopis originálu faktúry, príp. dokladu rovnocennej dôkaznej hodnoty si ponecháva Konečný prijímateľ/Príjemca pomoci. V prípade, ak povaha tohto dokladu neumožňuje vyhotoviť viac rovnopisov originálov (napr. pokladničný blok), Konečný prijímateľ/Príjemca pomoci predkladá ním overenú kópiu s odtlačkom pečiatky a podpisom štatutárneho zástupcu Konečného prijímateľa/Príjemcu pomoci. Konečný prijímateľ/Príjemca pomoci rovnako predkladá OOV na nasledovné 4 (3 alebo 6, ak to vyplýva zo Zmluvy o projekte) mesiace pre informáciu.
4.	NKB vykoná overenie formálnej správnosti predloženej žiadosti o platbu v lehote 5 pracovných dní od registrácie predloženej žiadosti na sekretariáte ORIFM. Následne vykoná overenie v súlade so Zmluvou o realizácii projektu, ktoré zahŕňa administratívne overenie prijatých dokumentov a v prípade potreby overenie na mieste. Overuje, či požadovaná suma v žiadosti o platbu zodpovedá údajom uvedeným v priložených dokladoch a či táto čiastka zodpovedá finančnému plánu projektu. 
5.	NKB schváli, zníži o neoprávnenú sumu alebo neschváli žiadosť Konečného prijímateľa/Príjemcu pomoci o platbu – refundácia. V druhom prípade môže NKB pristúpiť k vyradeniu určitých výdavkov z PIR/PCR, ktoré nie sú oprávnené, alebo nie sú adekvátne dokladované zo strany Konečného prijímateľa/Príjemcu pomoci. Po schválení PIR NKB pristúpi k overeniu OOV na nasledujúce 4 (3 alebo 6, ak to vyplýva zo Zmluvy o projekte) kalendárne mesiace (toto neplatí pri preložení PCR). NKB overuje reálnosť OOV z pohľadu plánu výdavkov a schváleného stavu čerpania.
6.	Ak bude predložená žiadosť o platbu vyhodnotená ako úplná, lehoty vyplývajúce pre NKB a PO sa počítajú odo dňa kedy bola doručená úplná žiadosť o platbu na sekretariát ORIFM. NKB v lehote do 30 pracovných dní odo dňa registrácie úplnej žiadosti o platbu na sekretariáte ORIFM vloží žiadosť do systému ISUF, pričom použije dátum registrácie žiadosti na sekretariáte ORIFM. NKB ďalej samostatne vloží v lehote do 30 pracovných dní od registrácie žiadosti na sekretariáte ORIFM do systému ISUF PIR/PCR, pričom použije dátum registrácie na sekretariáte ORIFM.
7.	NKB predkladá schválenú žiadosť o platbu v origináli spolu s prílohami (najmä PIR/PCR a OOV) na PO do 30 pracovných dní od registrácie úplnej žiadosti o platbu na sekretariáte ORIFM.
8.	PO posúdi reálnosť požiadavky a v prípade schválenia prevádza prostriedky predplatenia ŠFM zo štátneho rozpočtu a spolufinancovania zo štátneho rozpočtu z príslušných mimorozpočtových účtov na účet Konečného prijímateľa/Príjemcu pomoci.
9.	PO po schválení žiadosti o platbu a PIR/PCR zašle platobný príkaz Štátnej pokladnici do 15 pracovných dní od registrácie žiadosti o platbu na sekretariáte SEMZ.
10.	PO informuje elektronickou poštou Konečného prijímateľa/Príjemcu pomoci a NKB (na adresu sfm@vlada.gov.sk) v ten istý pracovný deň, kedy bol zaslaný platobný príkaz Štátnej pokladnici. Toto potvrdenie o prevode obsahuje: 
•	identifikačné číslo a názov Individuálneho projektu, 
•	poradové číslo žiadosti o platbu v rámci Individuálneho projektu,
•	sumu prostriedkov v členení podľa zdrojov financovania, 
•	dátum zadania platobného príkazu Štátnej pokladnici,
•	dôvody zníženia žiadosti o platbu a výšku zníženia žiadosti o platbu.
11.	V prípade, ak PO rozhodne o neschválení žiadosti Konečného prijímateľa/Príjemcu pomoci o platbu, resp. jej vrátení Konečnému prijímateľovi/Príjemcovi pomoci na doplnenie, o takomto rozhodnutí informuje NKB a Konečného prijímateľa/Príjemcu pomoci písomnou formou v lehote do 5 pracovných dní od prijatia rozhodnutia, najneskôr však do 15 pracovných dní od jej registrácie na sekretariáte SEMZ.
12.	Postup uvedený v bodoch 1. – 11. sa uplatňuje až do ukončenia projektu.
13.	Sprostredkovateľ je oprávnený schváliť Konečnému prijímateľovi/Príjemcovi pomoci aj tie výdavky, ktoré neboli realizované v zúčtovacom období vyplývajúcom z predloženej PIR. Táto možnosť sa však vzťahuje len na tie dodatočne zaradené výdavky, ktoré spĺňajú nasledovné podmienky: 
•	boli uhradené v období a na účel stanovený v Zmluve o realizácii projektu;
•	v období, v ktorom boli realizované, nemohli byť podložené podpornou dokumentáciou.

 

Schéma finančných tokov ŠFM systémom refundácie pri Individuálnych projektoch 

 SECO resp. SDC

Platobný orgán

Dodávateľ/zhotoviteľ

Národný kontaktný bod 

2. faktúra

6. Refundácia (15 PD)

Konečný prijímateľ/ 
príjemca pomoci

8. refundácia

5. PIR (30 PD)

3. úhrada faktúry

7. PIR  (15PD)

4. PIR (15 PD)

štátny rozpočet

1. spolufinancovanie a predplácanie prostriedkov ŠFM

Sekcia európskych a medzinárodných záležitostí

1.	PO dotuje svoje účty pre spolufinancovanie a predplatenie ŠFM zdrojov na základe odhadov čerpania vypracovaných NKB; 
2.	Dodávateľ predkladá faktúru Konečnému prijímateľovi/Príjemcovi pomoci;
3.	Konečný prijímateľ/Príjemca pomoci uhrádza faktúru; 
4.	Konečný prijímateľ/Príjemca pomoci predkladá žiadosť o platbu spolu s PIR na NKB; 
5.	NKB skontroluje žiadosť o platbu a PIR a postupuje ju na PO; 
6.	PO vyplatí Konečnému príjemcovi/Príjemcovi pomoci pomernú časť zo spolufinancovania projektu zo ŠR a predplatenia ŠFM;
7.	PO certifikuje oprávnenosť výdavkov deklarovaných Konečným prijímateľom/Príjemcom pomoci v PIR a predkladá ju na  SECO resp. SDC;
8.	 SECO resp. SDC schváli žiadosť o platbu a prevedie prostriedky ŠFM na príslušné účty PO.

11.4.5.	
Špecifiká niektorých Konečných prijímateľov/Príjemcov pomoci v systéme informačných a finančných tokov 

Za nasledovné typy výdavkov Konečný prijímateľ/Príjemca pomoci predkladá NKB/Sprostredkovateľovi spolu so žiadosťou o platbu len sumarizačné hárky stanovené NKB:
•	oblasť pracovnoprávnych vzťahov (mzdy, odmeny, doktorandské štipendiá, náhrady mzdy pre frekventantov);
•	cestovné náhrady odborného, riadiaceho a administratívneho personálu;
•	cestovné náhrady pre frekventantov (nie na základe dodávateľsko-odberateľských vzťahov).

11.5.	Certifikácia

Certifikácia je potvrdenie správnosti, oprávnenosti a zákonnosti výdavkov a efektívnosti systémov. 
Certifikácia skutočne vyplatených výdavkov deklarovaných v rámci PIR/PCR je nevyhnutným predpokladom pre predloženie žiadosti o platbu za SR na poverený orgán Švajčiarskej konfederácie ( SECO resp. SDC). Certifikáciu vykonávajú pracovníci PO, ktorí sú funkčne nezávislí od akýchkoľvek iných činností v rámci Platobného orgánu súvisiacich s výkonom platieb. 

Predtým ako PO certifikuje PIR/PCR a zasiela žiadosť na poverený orgán Švajčiarskej konfederácie ( SECO resp. SDC), overí splnenie nasledovných podmienok:
•	PIR/PCR je založená na výdavkoch, ktoré sú v súlade s príslušnými pravidlami oprávnenosti pre daný typ projektovej podpory,
•	PIR/PCR je v súlade so Zmluvou o projekte, Zmluvou o realizácii projektu a finančným plánom,
•	existuje dostatočný audit trail v súlade s príslušnými pravidlami oprávnenosti.
Pre účely zabezpečenia súladu vyššie uvedených podmienok a ostatných pravidiel stanovených donorským štátom PO overuje postupy NKB a Sprostredkovateľov, a to najmä prostredníctvom nasledovných činností: 
1.	overuje súlad postupov s vnútornými manuálmi týchto orgánov;
2.	využíva správy o kontrolách vykonaných inými kontrolnými subjektmi;
3.	využíva správy o výsledkoch vnútorného, resp. externého auditu NKB a Sprostredkovateľov;
4.	uskutočňuje overenia na všetkých úrovniach finančného riadenia vrátane Konečného prijímateľa/Príjemcu pomoci s cieľom uistenia sa o správnosti postupov NKB a Sprostredkovateľov v rámci certifikácie výdavkov pred zaslaním žiadosti o platbu na poverený orgán Švajčiarskej konfederácie ( SECO resp. SDC);
5.	je informovaný o zistených nezrovnalostiach od príslušných orgánov;
6.	zúčastňuje sa ako riadny člen zasadnutí Národného monitorovacieho výboru (NMV). 

k bodu 1.
NKB predkladá Platobnému orgánu vnútorný manuál NKB a vnútorné manuály Sprostredkovateľov vrátane ich akýchkoľvek zmien. Cieľom je posúdenie súladu týchto manuálov s predpismi platnými pre ŠFM. V prípade nedostatkov Platobný orgán navrhuje odporúčania na zlepšenie zavedeného systému. 

k bodu 2.
Dôležitým podkladom na vykonanie certifikácie sú pre Platobný orgán aj materiály (správy, protokoly, záznamy) o kontrolách vykonaných inými kontrolnými subjektmi. Kontrolné subjekty sú povinné zasielať správy o kontrolách, protokoly a záznamy sekcii auditu a kontroly medzinárodných finančných zdrojov MF SR, ktorá následne informuje PO. V prípade, ak je kontrolovaným subjektom Sprostredkovateľ, je povinný predkladať opatrenia k týmto správam a odpočty ich plnenia NKB, ktorý ich následne zasiela Platobnému orgánu. V prípade, ak je kontrolovaným subjektom NKB, predkladá opatrenia k týmto správam a odpočty ich plnenia PO. 

k bodu 3. 
NKB predkladá správy o výsledku vnútorného auditu a správy o výsledku externého auditu vykonaného externým auditom vrátane audítorom povereným Švajčiarskou konfederáciou. Sprostredkovatelia predkladajú správy o výsledku externého auditu vykonaného externým auditom, vrátane audítorov poverených Švajčiarskou konfederáciou, PO a NKB. NKB následne predkladá opatrenia k týmto správam a odpočty ich plnenia Platobnému orgánu. Sprostredkovatelia predkladajú opatrenia k týmto správam a odpočty ich plnenia NKB, ktorý ich následne predkladá PO.

k bodu 4.
S cieľom presvedčenia sa o oprávnenosti výdavkov, ktoré majú byť vyžiadané od povereného orgánu Švajčiarskej konfederácie ( SECO resp. SDC), je PO v rámci svojich kompetencií na základe analýzy rizík v etape pred schválením PIR/PCR oprávnený uskutočniť overenie súladu dokumentov získaných od NKB s príslušnými dokumentmi priamo u NKB, u Sprostredkovateľa a u konečných prijímateľov/Príjemcov pomoci. Toto overenie je realizované na vybranej vzorke výdavkov príslušného Individuálneho projektu/Blokového grantu. Súčasťou tohto overenia je vyhlásenie, či: 
-	výdavky sú v súlade s predloženými účtovnými dokladmi, 
-	existuje dostatočná podporná dokumentácia preukazujúca priamy vzťah medzi vecným napĺňaním aktivít/indikátorov a účtovnými dokladmi, 
-	výdavky zahrnujú len oprávnené položky,
-	k príslušným výdavkom zaradeným do žiadostí Konečných prijímateľov/Príjemcov pomoci/Sprostredkovateľov/ o platbu existuje výpis z bankového účtu, resp. výdavkový pokladničný doklad v prípade hotovostnej úhrady.

k bodu 5.
PO využíva informácie zo správ o zistených nezrovnalostiach 

k bodu 6.
PO sa ako riadny člen zúčastňuje zasadnutí Národného monitorovacieho výboru, ktorého kompetenciou je výber Individuálnych projektov/Sprostredkovateľov na národnej úrovni. Uvedenou účasťou sa uisťuje, či jednotlivé Individuálne projekty/Sprostredkovatelia boli vybrané v súlade s platnými pravidlami. Prípadné zistenia z týchto zasadnutí sú zohľadňované pri výkone certifikácie. 

11.6.	Nezrovnalosti

V súlade s platnými pravidlami v rámci ŠFM je prijímateľská krajina povinná vyvinúť potrebné úsilie na zabránenie vzniku nezrovnalostí, ich odhaľovanie a minimalizáciu dosahu pri ich vzniku. Zároveň nezrovnalosti, ktoré majú dosah alebo poškodzujú implementáciu ŠFM vrátane prijatých opatrení kompetentnými orgánmi prijímateľského štátu s cieľom zabránenia, vyšetrovania alebo nápravy nezrovnalostí musia byť oznamované príslušnému orgánu Švajčiarskej konfederácie.

V súlade s hlavou 5 prílohy 2 Dohody je Národný kontaktný bod povinný oznámiť bezodkladne príslušnému orgánu Švajčiarskej konfederácie akékoľvek nezrovnalosti. Nezrovnalosti sa môžu vyskytovať na každej úrovni finančného riadenia, pokiaľ neboli dodržané podmienky poskytnutia Nenávratného finančného príspevku zo ŠFM a štátneho rozpočtu. 

Podmienkou vzniku nezrovnalosti je úmyselné porušenie alebo nedbanlivosťou spôsobené porušenie predpisov schválených Švajčiarskou konfederáciou a/alebo všeobecne záväzných právnych predpisov SR, ktoré upravujú použitie Nenávratného finančného príspevku zo ŠFM a štátneho rozpočtu na spolufinancovanie. Definícia nezrovnalosti sa nachádza v časti 2. tohto materiálu

Nezrovnalosti sa môžu vyskytovať na všetkých úrovniach v procese implementácie a finančného riadenia ŠFM, tzn. vrátane úrovne Konečného prijímateľa/Príjemcu pomoci, pokiaľ neboli dodržané podmienky poskytnutia a použitia finančných prostriedkov zo ŠFM.

Z pohľadu národnej legislatívy má na vznik nezrovnalosti priamy dosah porušenie finančnej disciplíny v zmysle § 31 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, pričom § 31 citovaného zákona definuje jednotlivé druhy porušenia finančnej disciplíny. Z pohľadu národnej legislatívy nezrovnalosť nemusí vždy predstavovať porušenie finančnej disciplíny a naopak.

Potom, čo PO uhradí vzniknuté nezrovnalosti poverenému orgánu Švajčiarskej konfederácie ( SECO resp. SDC), dá podnet miestnej príslušnej Správe finančnej kontroly na vyšetrenie vzniknutej nezrovnalosti. 

11.6.1.	Oznamovanie nezrovnalostí
Nezrovnalosť môže zistiť NKB, Sprostredkovateľ, Platobný orgán a kontrolné orgány SR. V rámci kontrolnej činnosti môže nezrovnalosť odhaliť aj audítor poverený Švajčiarskou konfederáciou. 

V prípade, ak nezrovnalosť zistí samotný Konečný prijímateľ/Príjemca pomoci, bezodkladne oznámi zistenú nezrovnalosť a predloží dokumenty preukazujúce zistenú nezrovnalosť NKB/Sprostredkovateľovi. 

Subjekt, ktorý zistí nezrovnalosť, je povinný bezodkladne, najneskôr do 5 pracovných dní, po jej zistení vypracovať správu o zistenej nezrovnalosti a zaslať ju Národnému kontaktnému bodu a kópiu tejto správy Platobnému orgánu, orgánu pre audit, Sprostredkovateľovi a/alebo Konečnému prijímateľovi/Príjemcovi pomoci. 

V prípade, ak ide o nezrovnalosť, ktorá je zároveň porušením finančnej disciplíny, kontrolný orgán je povinný v súlade s § 31 ods. 10 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov oznámiť porušenie finančnej disciplíny príslušnej správe finančnej kontroly. 

Za moment zistenia nezrovnalosti sa považuje podpísanie oficiálneho dokumentu alebo prerokovanie oficiálneho dokumentu podľa typu vykonanej kontroly/overenia/auditu.
Zistenie nezrovnalosti sa oficiálne zdokumentuje:
I.	Podpísaním správy o zistenej nezrovnalosti;
II.	Prerokovaním správy o výsledku vykonanej kontroly vrátane správy o zistenej nezrovnalosti;
III.	Prerokovaním správy o výsledku vykonaného auditu vrátane správy o zistenej nezrovnalosti;
IV.	Právoplatného rozhodnutia vydaného v správnom konaní vrátane aktualizovania správy o zistenej nezrovnalosti;
V.	Prerokovaním protokolu o výsledku kontroly vykonanej NKÚ SR;
VI.	Doručením správy z auditu vykonanej externým subjektom.

Za oznamovanie nezrovnalosti na príslušný orgán Švajčiarskej konfederácie zodpovedá Národný kontaktný bod, pričom pri výpočte výšky nezrovnalosti v CHF použije výmenný kurz NBS platný v deň zistenia nezrovnalosti. 

11.6.2.	Vrátenie finančných prostriedkov 

V prípade, ak Švajčiarska konfederácia požiada o vrátenie finančných prostriedkov z titulu závažného porušenia Zmluvy o projekte, ku ktorému vydá rozhodnutie, Platobný orgán v spolupráci s NKB je povinný spätne previesť zodpovedajúcu čiastku v lehote stanovenej v rozhodnutí Švajčiarskej konfederácie. Uvedené vrátenie nie je podmienené vrátením zo strany Konečného prijímateľa/Príjemcu pomoci/Sprostredkovateľa, pričom povinnosť Konečného prijímateľa/Príjemcu pomoci/Sprostredkovateľa vrátiť finančné prostriedky týmto nie je dotknutá. V prípade, ak Švajčiarska konfederácia vydá rozhodnutie o závažnom porušení Zmluvy o projekte, NKB dá podnet na vykonanie kontroly miestne príslušnej Správe finančnej kontroly.
	
V súlade s národnými pravidlami platí, že subjekt, ktorý porušil finančnú disciplínu, je povinný postupovať v súlade so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov. Postup pre vrátenie finančných prostriedkov predplatenia ŠFM a finančných prostriedkov štátneho rozpočtu na spolufinancovanie je upravený v časti 11.3.6 (v prípade Sprostredkovateľa) a 11.3.9. (v prípade Konečného prijímateľa/Príjemcu pomoci).

Odvod, penále a pokuta za porušenie finančnej disciplíny právnickou osobou alebo fyzickou osobou sú príjmom príslušného druhu rozpočtu verejnej správy, z ktorého boli poskytnuté, pričom odvod za porušenie finančnej disciplíny pri nakladaní s prostriedkami ŠFM sú príjmom osobitného účtu Ministerstva financií SR a tieto prostriedky je možné využiť na ďalšie financovanie projektov a penále a pokuta sú príjmom štátneho rozpočtu. Odvod, penále a pokuta za porušenie finančnej disciplíny pri nakladaní s prostriedkami štátneho rozpočtu určené na spolufinancovanie zo ŠFM sú príjmom štátneho rozpočtu v súlade s § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov. 

11.7.	Účtovníctvo

Subjekty, ktoré sa zúčastňujú na riadení a implementovaní pomoci zo ŠFM vrátane Konečných prijímateľov/Príjemcov pomoci a Sprostredkovateľov, vedú samostatný účtovný systém, alebo používať vhodné účtovné kódy pre všetky transakcie týkajúce sa pomoci pri dodržaní národných pravidiel pre účtovníctvo. Je potrebné, aby právnické osoby (účtovné jednotky) viedli účtovníctvo spôsobom, ktorý umožní zabezpečiť jednotný postup účtovania, poskytovania výstupov z účtovníctva a spracovania údajov vyhovujúci platným pravidlám v rámci ŠFM.

Vedenie účtovníctva PO je zabezpečované prostredníctvom informačného systému účtovníctva fondov (ISUF). Systém ISUF je založený na spracovávaní procesov v prostredí SAP R/3 prostredníctvom modulov:
•	PS - systém riadenia projektov
(založenie projektu, evidencia údajov o projekte, aktualizácia projektu, aktualizácia rozpočtu projektu, kontrola disponibility rozpočtu projektu - finančného plánu projektu, zmeny rozpočtu projektu, evidencia dokumentov projektu, evidencia štatistických ukazovateľov, vyhodnocovanie realizácie projektu a finančných ukazovateľov projektu)
•	MM - materiálové hospodárstvo 
(založenie zmlúv, evidencia zmlúv, kmeňové údaje o dodávateľoch/zhotoviteľoch, kmeňové údaje o odberateľoch, založenie žiadostí o platbu, evidencia žiadostí o platbu, predbežná finančná kontrola žiadostí o platbu vrátane kontroly dostupnosti zdrojov rozpočtu projektu a zdrojov štátneho rozpočtu, údržba dokumentu)
•	IM - investičný manažment 
(založenie programovej štruktúry, aktualizácia programovej štruktúry, vypracovanie rozpočtu programu, pridelenie rozpočtu programu na projekty, zmeny rozpočtu programu, rozpočtovanie a sledovanie výdavkov na projektoch, sledovanie projektov priradených k programovej štruktúre, vyhodnotenie rozpočtu programu, sledovanie rozpočtu oproti skutočnému čerpaniu prostriedkov)
•	FI - finančné účtovníctvo
(otvorenie a uzavretie účtovných období, kmeňové záznamy k účtovej osnove, účtom, odberateľom, dodávateľom/zhotoviteľom, účtovanie žiadostí o platbu Konečného prijímateľa/Príjemcu pomoci/Sprostredkovateľa, účtovanie žiadostí o platbu predložených poverenému orgánu Švajčiarskej konfederácie ( SECO resp. SDC), spracovanie platobných príkazov, spracovanie bankového výpisu, spracovanie účtovných operácií vo vzťahu k nezrovnalostiam, účtovanie úrokov, dane z prijatých úrokov, aktualizácia kurzovej tabuľky, denná, mesačná, štvrťročná a ročná uzávierka, spracovanie finančných a účtovných výkazov)
•	FM - riadenie rozpočtu
(kontrola disponibility na objektoch rozpočtu, finančné výkazníctvo a reportovanie v tlačovej a elektronickej forme, statické a dynamické výkazy)

Platobný orgán vedie účtovníctvo ako sústavu účtovných záznamov v súlade so zákonom č. 431/2002 Z. z. o účtovníctve v znení neskorších právnych predpisov v rámci účtovníctva príslušnej vnútornej organizačnej jednotky - ministerstva, v ktorom osobitne zaznamenáva a vykazuje všetky operácie týkajúce sa finančných prostriedkov ŠFM (vrátane finančných prostriedkov predplatenia zo štátneho rozpočtu) a finančných prostriedkov na spolufinancovanie zo štátneho rozpočtu, ktoré vznikli počas realizácie jednotlivých typov projektovej podpory.

Sprostredkovateľ vedie účtovníctvo ako sústavu účtovných záznamov v súlade so zákonom č. 431/2002 Z. z. o účtovníctve v znení neskorších právnych predpisov v rámci svojho účtovníctva, v ktorom osobitne zaznamenáva a vykazuje všetky operácie týkajúce sa finančných prostriedkov predplatenia ŠFM zo štátneho rozpočtu, finančných prostriedkov na spolufinancovanie zo štátneho rozpočtu a vlastných zdrojov na spolufinancovanie, ktoré vznikli počas realizácie Blokového grantu.

PO a Sprostredkovateľ vedú účtovníctvo správne, úplne, preukázateľne, zrozumiteľne a spôsobom zaručujúcim trvalosť účtovných záznamov. Účtovná dokumentácia ako súhrn všetkých účtovných záznamov (účtovné doklady, účtovné zápisy, účtovné knihy, účtový rozvrh a účtovná závierka) je vedená v elektronickej a písomnej forme, a to spôsobom, ktorý zabezpečí trvalosť po celý čas spracovania a úschovy účtovnej dokumentácie, t. j. musí byť dostatočne chránená pred jej možnou stratou, odcudzením, zneužitím, poškodením alebo zničením vrátane elektronických nosičov dát a ich pravidelného zálohovania.

Finančné prostriedky ŠFM sa zaznamenávajú v účtovníctve PO v momente pripísania týchto prostriedkov na mimorozpočtových účtoch. 

Povinnosť osobitného (analytického) zaznamenávania operácií týkajúcich sa pomoci zo ŠFM u Konečného prijímateľa/Príjemcu pomoci zabezpečuje NKB, resp. Sprostredkovateľ v Zmluve o realizácii projektu. 

Koneční prijímatelia/Príjemcovia pomoci vedú účtovníctvo v súlade so zákonom č. 431/2002 Z. z. o účtovníctve v znení neskorších právnych predpisov v rámci svojho účtovníctva, v ktorom osobitne zaznamenávajú a vykazujú všetky operácie týkajúce sa prostriedkov predplatenia ŠFM zo štátneho rozpočtu a prostriedkov na spolufinancovanie zo štátneho rozpočtu. Platby vykonané Konečnými prijímateľmi/Príjemcami pomoci sa dokladujú účtovnými dokladmi. Koneční prijímatelia/Príjemcovia pomoci vedú svoje účtovníctvo aj v elektronickej forme.
11.8.	 Finančné výkazníctvo a archivácia

Platobný orgán a Sprostredkovatelia v rámci systému finančného výkazníctva zabezpečujú pravidelné a štandardizované výstupy pre každý projekt. Tento systém monitoruje dosiahnutý pokrok pri realizácii daného typu projektovej podpory, uľahčuje proces overovania a kontroly výdavkov a predstavuje súhrnné podklady pre vypracovanie žiadosti o platbu na poverený orgán Švajčiarskej konfederácie ( SECO resp. SDC).

Systém finančného výkazníctva NKB, Sprostredkovateľov a PO pokrýva všetky oprávnené výdavky na Individuálny projekt/Blokový grant v súlade so Zmluvou o realizácii projektu a Zmluvou o projekte bez ohľadu na zdroj jeho financovania. PO a Sprostredkovatelia zabezpečia súlad údajov vo finančných výkazoch s údajmi v účtovných záznamoch a v účtovnej dokumentácii, ktoré vedú.

Dokumenty musia byť uchovávané buď ako originály, alebo na všeobecne akceptovateľných nosičoch údajov. Všeobecne akceptovateľné nosiče údajov predovšetkým zahŕňajú:	
•	fotokópie originálnych dokumentov;
•	mikrofiše originálnych dokumentov;
•	elektronické verzie originálnych dokumentov na optických nosičoch údajov (napr. CD-ROM, pevný disk alebo magnetický disk); 
•	dokumenty existujúce len v elektronickej podobe.

Postup overovania súladu dokumentov uchovávaných na všeobecne akceptovateľných nosičoch údajov s originálmi dokumentov musí byť v súlade s národnými predpismi a musí poskytovať dostatočnú záruku dôveryhodnosti pre účely auditu a kontroly. V prípade, ak existujú dokumenty len v elektronickej podobe, musia používané počítačové systémy spĺňať bezpečnostné štandardy, ktoré zabezpečia, že uchovávané dokumenty sú v súlade s národnými predpismi a sú dôveryhodné pre účely auditu a kontroly. 

V procese informačných a finančných tokov, každý subjekt zúčastňujúci sa riadenia a implementácie ŠFM vyhotovuje príslušný doklad v dvoch origináloch, pričom jeden exemplár zostáva na tomto subjekte a druhý exemplár zasiela tento subjekt príslušnému subjektu v súlade s časťou 11.3.5 a 11.4.2, 11.4.3 a 11.4.4 tohto materiálu. 

Účtovné doklady vyhotovuje dodávateľ/zhotoviteľ minimálne v dvoch rovnopisoch, pričom jeden uchováva Konečný prijímateľ/Príjemca pomoci a ďalší NKB, resp. Sprostredkovateľ. V prípade, ak povaha účtovného dokladu umožňuje vyhotoviť len jeden originál, tento originál účtovného dokladu uchováva Konečný prijímateľ/Príjemca pomoci a overenú fotokópiu originálu účtovného dokladu s odtlačkom pečiatky a podpisom štatutárneho zástupcu Konečného prijímateľa/Príjemcu pomoci, uchováva NKB, resp. Sprostredkovateľ.

11.9.	Používanie mien a kurzové rozdiely

Podľa príslušných platných pravidiel v rámci ŠFM a stanovených národných pravidiel v rámci SR platia vo vzťahu k finančnému riadeniu ŠFM tieto základné východiská:
•	Zmluvy o projekte sú vždy vyjadrené v CHF, pričom sumy uvedené v tejto mene sú záväzné vo vzťahu medzi SR a CH.;
•	Zmluvy medzi NKB a sprostredkovateľom a Zmluvy o realizácii projektu sa uzatvárajú v SKK a sumy uvedené v tejto mene sú záväzné vo vzťahu medzi NKB a Sprostredkovateľom/Konečným prijímateľom/ Príjemcom pomoci. Ak sú priamo v Zmluve o projekte uzatvorenej medzi povereným orgánom Švajčiarskej konfederácie a ÚV SR uvedené sumy aj v SKK, tieto sú záväzné aj pre Zmluvu o realizácii projektu uzavretú medzi NKB a Sprostredkovateľom/Konečným prijímateľom/Príjemcom pomoci. Ak sa Zmluva o realizácii projektu/zmluva medzi NKB a Sprostredkovateľom neuzatvára z dôvodu, že daný typ projektovej podpory je implementovaný Úradom vlády SR a ani v Zmluve o projekte nie je uvedená paralelne aj suma v SKK, suma Nenávratného finančného príspevku záväzná na národnej úrovni sa prepočíta z CHF na SKK podľa výmenného kurzu NBS platného v deň podpisu Zmluvy o projekte poslednou zmluvnou stranou. Ak nie je splnená ani jedna z vyššie uvedených podmienok, v Zmluve o realizácii projektu/zmluve medzi NKB a Sprostredkovateľom sa suma Nenávratného finančného príspevku záväzná na národnej úrovni prepočíta z CHF na SKK podľa výmenného kurzu NBS platného v deň podpisu Zmluvy o realizácii projektu/zmluvy medzi NKB a Sprostredkovateľom prvou zmluvnou stranou.;
•	Platby z povereného orgánu Švajčiarskej konfederácie (SECO resp. SDC) na PO sú realizované v CHF;
•	PIR/PCR sa predkladajú poverenému orgánu Švajčiarskej konfederácie (SECO resp. SDC) v CHF. Ak nie je Zmluve o projekte pre daný typ projektovej podpory stanovené inak, v PIR/PCR sa v CHF uvádza len výsledná suma schválená Platobným orgánom.;
•	Žiadosti o platbu sa predkladajú poverenému orgánu Švajčiarskej konfederácie (SECO/SDC) v CHF. Ak v Zmluve o projekte pre daný typ projektovej podpory nie je stanovené inak, PO pri prepočte výdavkov z SKK na CHF použije výmenný kurz stanovený NBS v deň schválenia PIR/PCR, ktorý je zhodný s dňom vypracovania žiadosti o platbu Platobného orgánu na poverený orgán Švajčiarskej konfederácie.;
•	Platby Konečnému prijímateľovi/Príjemcovi pomoci/Sprostredkovateľovi PO realizuje v SKK;
•	Platby Konečnému prijímateľovi/Príjemcovi pomoci Sprostredkovateľ realizuje v SKK;
•	Konečný prijímateľ/Príjemca pomoci/Sprostredkovateľ môže uhrádzať výdavky spojené s projektom v inej mene ako SKK, príslušné účtovné doklady vystavené dodávateľom/zhotoviteľom v cudzej mene sú preplácané v SKK. Prípadné kurzové rozdiely na svojej úrovni znáša samotný Konečný prijímateľ/Príjemca pomoci/Sprostredkovateľ, pričom za kurzový rozdiel v zmysle tohto materiálu sa nepovažuje rozdiel vznikajúci na úrovni Konečného prijímateľa/Príjemcu pomoci/Sprostredkovateľa medzi dňom zaúčtovania záväzku v účtovníctve Konečného prijímateľa/Príjemcu pomoci a dňom zaúčtovania platby záväzku dodávateľovi/zhotoviteľovi. Takýto rozdiel je irelevantný z hľadiska splnenia podmienok oprávnenosti pre stanovenie výšky výdavku deklarovaného Konečným prijímateľom/Príjemcom pomoci/Sprostredkovateľa.
Kurzové rozdiely vznikajú na úrovni Platobného orgánu predovšetkým v dvoch nasledovných prípadoch:
•	Rozdiel vzniknutý z titulu časového posunu medzi výmenným kurzom zazmluvnenia a výmennými kurzami, ktorými sa vo vzťahu medzi SR a CH zúčtuje skutočná výška realizovaných výdavkov. Poverený orgán Švajčiarskej konfederácie  SECO resp. SDC prepláca výdavky deklarované v PIR/PCR Platobným orgánom v CHF. Ak v Zmluve o projekte pre daný typ projektovej podpory nie je stanovené inak, použije sa výmenný kurz NBS platný v deň vypracovania žiadosti o platbu Platobným orgánom. 
•	Rozdiel vzniknutý medzi denným výmenným kurzom NBS, podľa ktorého sa prepočítavajú deklarované výdavky v PIR/PCR z SKK na CHF a výmenným kurzom Štátnej pokladnice CHF - nákup v momente pripísania prostriedkov ŠFM na účet PO určený na predplatenie prostriedkov Švajčiarskej konfederácie vedený v SKK.
Kurzový rozdiel môže rovnako vzniknúť pri prevode neoprávnene použitých alebo zadržaných finančných prostriedkov z účtu Konečného prijímateľa/Príjemcu pomoci/Sprostredkovateľa na samostatný/osobitný mimorozpočtový účet PO. PO konvertuje sumy dotknutých výdavkov z národnej meny na CHF. Ak v Zmluve o projekte nie je stanovené inak, táto suma je konvertovaná z meny SKK na menu CHF s použitím výmenného kurzu NBS platného v deň zistenia nezrovnalosti.

Kurzové rozdiely sú vyrovnávané priebežne v prospech/na ťarchu vyrovnávacieho účtu. Kurzové rozdiely eviduje PO v informačnom systéme účtovníctva fondov ISUF.

12.	Následná finančná kontrola a vnútorný audit na národnej úrovni

	Následná finančná kontrola a audit prostriedkov Švajčiarskeho finančného mechanizmu a vnútorný audit sa vykonávajú podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení neskorších právnych predpisov. Pri vykonávaní auditu sa môžu zohľadniť požiadavky legislatívy Švajčiarskej konfederácie v zmysle Dohody. Podrobné postupy výkonu následnej finančnej kontroly a vnútorného auditu pri implementácii ŠFM budú upravené materiálom vypracovaným Orgánom pre audit.
	Za koordináciu, plánovanie a výkon auditu projektov spolufinancovaných z prostriedkov ŠFM je zodpovedná sekcia auditu a kontroly MF SR, ktorá vykonáva audit projektov spolufinancovaných z prostriedkov ŠFM v spolupráci so Správami finančnej kontroly (SFK Bratislava, SFK Zvolen, SFK Košice) a prípadne inými poverenými orgánmi.
Orgán pre audit vypracováva:
•	výber vzorky projektov, ktorými sa overí dostatočnosť a efektívnosť riadiaceho a kontrolného systému. Okrem výberu vzorky môže Švajčiarska konfederácia oznámiť požiadavky, ktoré sa zohľadnia pri vypracovaní ročného plánu auditov; 
•	ročný plán auditov projektov spolufinancovaných z prostriedkov ŠFM;
•	zhrnutie s pôvodnými závermi a odporúčaniami všetkých správ o audite projektov financovaných z prostriedkov ŠFM, ktoré každoročne predkladá Švajčiarskej konfederácii.

Orgán pre audit je v súlade s článkom 5.6 Prílohy 2 Dohody povinný vykonať:
•	audit zhody na začiatku Programu švajčiarsko-slovenskej spolupráce na úrovni NKB a PO;
•	systémové audity pre účely hodnotenia riadiaceho a kontrolného systému ŠFM.

Pri audite sa bude vychádzať z hodnotenia: 
•	dodržiavania všeobecne záväzných právnych predpisov pri finančnom riadení a iných činnostiach auditovaného subjektu a úrovne vykonávania finančného riadenia;
•	dodržiavania hospodárnosti, efektívnosti a účinnosti pri využívaní materiálnych, finančných a ľudských zdrojov v rámci plnenia úloh;
•	efektívnosti a účinnosti postupov systému finančného riadenia auditovaného subjektu pri odhaľovaní a náprave nedostatkov v jeho činnosti;
•	súladu finančných operácií so všeobecne záväznými právnymi predpismi, vnútornými aktmi riadenia a dodržiavanie hospodárnosti, efektívnosti a účinnosti pri ich vykonávaní;
•	systému organizácie a riadenia činnosti všetkých realizačných štruktúr programu;
•	systému vedenia účtovníctva a jeho organizačného zabezpečenia;
•	dodržiavania rozpočtu projektu;
•	primeranosti a úplnosti informácií, ktoré informačný systém auditovaného subjektu obsahuje vzhľadom na povahu a rozsah jeho činností;
•	správnosť a oprávnenosť výdavkov Konečného prijímateľa v súlade s kritériami oprávnenosti stanovenými v legislatíve SR, v inej relevantnej legislatíve a v príslušných vykonávacích predpisoch; súlad so Zmluvou o realizácii projektu, súlad so schválenými špecifikáciami projektu, so skutočne dodanými výrobkami, službami alebo vykonanými prácami;
•	splnenie opatrení prijatých na nápravu nedostatkov a odstránenie príčin ich vzniku.

Kópiu správy o výsledku auditu postúpi sekcia SAK (v elektronickej forme) NKB a PO. 

13.	Audity vykonávané orgánmi Švajčiarskej konfederácie na území Slovenskej republiky

V zmysle čl. 6 Dohody Švajčiarska konfederácia alebo akákoľvek poverená tretia strana konajúca v jej mene je oprávnené navštevovať, monitorovať, preskúmať a vykonať audit všetkých činností a postupov týkajúcich sa zavedenia projektov financovaných pomocou ŠFM v súlade s národnou legislatívou tak, ako to Švajčiarska konfederácia uzná za vhodné. Slovenská republika poskytne všetky požadované a užitočné informácie a zabezpečí prijatie všetkých opatrení umožňujúcich úspešnú realizáciu týchto odporúčaní. Slovenská republika zabezpečí zástupcom Švajčiarskej konfederácie alebo ňou poverenej tretej strane konajúcej v jej mene súčinnosť v nasledujúcich náležitostiach:
•	umožniť vykonať audit prostriedkov spolufinancovania projektov;
•	sprevádzať audítorov a poskytnúť im spoluprácu pri vykonávaní auditov;
•	umožniť prístup ku všetkým typom projektovej podpory realizovaným právnickými osobami alebo orgánmi verejnej správy SR, dokumentom a informáciám súvisiacim s poskytnutou pomocou;
•	zabezpečiť orgánom v zastúpení Švajčiarskej konfederácie pri vykonávaní auditov všetky práva, ktoré majú kontrolné orgány a audítori Slovenskej republiky.

Zoznam skratiek

APR			Annual project report - Výročná správa o projekte
DPH			Daň z pridanej hodnoty
EK			Európska komisia
ES			Európske spoločenstvo
EÚ			Európska únia
FFR			Final financial report - Konečná finančná správa 
CHF			Švajčiarsky frank
CHJ			Centrálna harmonizačná jednotka
ISUF			Informačný systém účtovania fondov
MF SR		Ministerstvo financií SR
MVO			Mimovládne organizácie
NBS			Národná banka Slovenska
NFP			Nenávratný finančný príspevok
NKB			Národný kontaktný bod
NMV			Národný monitorovací výbor pre ŠFM
ORIFM		Odbor riadenia a implementácie finančných mechanizmov 
PCR			Project completion report - Správa o ukončení projektu
PD			Pracovné dni
PIR			Project interim report - Predbežná správa o projekte
PO			Platobný orgán
SAK			Sekcia auditu a kontroly MF SR
SDC			Swiss Agency for Development and Cooperation - Švajčiarska 				agentúra pre rozvoj a spoluprácu
SECO			Secrétariat d'Etat à l'économie - Štátny sekretariát pre hospodárske 			záležitosti
SEMZ			Sekcia európskych a medzinárodných záležitostí MF SR
SFK			Správa finančnej kontroly
SR			Slovenská republika
ŠFM			Švajčiarsky finančný mechanizmus
ŠR			Štátny rozpočet
ÚV SR		Úrad vlády SR
VPS			Všeobecná pokladničná správa